Fandu foshi nuhulhuvanee adhun: ameethaabu\nފަންޑު ފޮށި ނުހުޅުވަނީ ފައިސާ ދޭން ކިޔަން ލަދުން: އަމީތާބު\nއަމީތާބު ބައްޗަން: ފަންޑު ފޮށި ނުބެހެއްޓި ނަމަވެސް އެހީ ވެދޭ\nކޮވިޑް-19 އިގެ ބިޔަ ބޮޑު ރާޅުގައި އިންޑިޔާ ޖެހިފައިވާއިރު ވަރަށް ގިނަ ފަންނާނުން މިހާރު ގެންދަނީ ހާލުގައި ޖެހިފައިވާ މީހުންނަށް އެހީވުމަށް ފަންޑު ފޮށިތައް ހުޅުވައިގެން ފައިސާ ހޯދުމުގެ މަސައްކަތް ކުރަމުންނެވެ. ނަމަވެސް މިއިން އެއްވެސް ފަންޑެއް ހޯދުމަށް ކުރާ އެއްވެސް ކަމެއްގައި ބޮލީވުޑްގެ އެންމެ ބޮޑު ސުޕަސްޓާރު އަމީތާބު ބައްޗަން ބައިވެރި ނުވާތީ ސޯޝަލް މީޑިއާގައި ވަރަށް ގިނަ ބަޔަކު ދަނީ އޭނާއަށް ފާޑު ކިޔަ އެވެ. އަދި އޭނާއަކީ "ދަހި" އެކްޓަރެއްގެ ގޮތުގައި މީހުން ސިފަ ކުރެ އެވެ.\nމީހުންގެ ފާޑުކިޔުންތައް މާ ބޮޑަށް އަމާޒުވާން ފެށުމުން އަމީތާބު ވަނީ މިކަމުގައި އޭނާ ދެކޭ ގޮތް ހާމަ ކޮށްފަ އެވެ. އަމީތާބުގެ ބްލޮގުގައި ލިޔެފައިވާ ލިޔުމެއްގައި އޭނާ ބުނި ގޮތުގައި ފަންޑް ހޯދަން މަސައްކަތް ކުރާ މީހުންގެ މަސައްކަތަށް އޭނާ ވަރަށް ބޮޑަށް ތަރުހީބު ދެއެވެ. ނަމަވެސް އޭނާ މިފަދަ ގޮތަށް ފަންޑް ހޯދުމުގެ މަސައްކަތެއް ނުފަށާނެ އެވެ. ސަބަބަކީ މީހުން ކައިރީ ފައިސާއަށް އެދުމަކީ އޭނާ "ލަދުގަންނަ" ކަމަށް ވާތީ އެވެ.\nފަންޑު ހޯދަން މަސައްކަތް ނުކުރިޔަސް އޭނާއަށް ވެވުނު އެހީތެރި ކަމެއް ފޯރު ކޮށްދެމުން ދާ ކަމަށް އަމީތާބު ބުންޏެވެ. އަދި އޭނާގެ ޗެރިޓީ މަސައްކަތްތައް ކުރިޔަށްދާ ގޮތުގެ އަޕްޑޭޓްސް އަބަދު ދެނީ މީހުންގެ ތައުރީފު ބޭނުން ވެގެން ނޫންކަމަށް ވެސް އަމީތާބު ބުންޏެވެ.\nއޭނާ އެގޮތަށް ކަންތައް ކުރަނީ އެހީވާނެ ކަމަށް ވައުދުވާ އެންމެން ވެސް އެހީވޭކަން ޔަގީން ކުރަން ކަމަށާއި އެމީހުން މަޝްހޫރު ވާން ހުސް ވައުދެއް ވަނީ ނޫންކަން ބަލަން ބޭނުންވާތީ ކަމަށް އަމީތާބު ބުންޏެވެ.\n"އެހީ ދެވެން އޮތް ހުރިހާ ތަނަކަށް ވެސް އަހަންނަށް ވީވަރަކުން އެހީ ފޯރު ކޮށްދެން،" އަމީތާބު ބުންޏެވެ.\nއަމީތާބު ބުނީ އާންމުން ހޭލުންތެރި ކުރުވުމަށް ތައްޔާރުކުރާ އިޝްތިހާރުތަކުގައި ވެސް ބައިވެރި ވެދެނީ ވެސް މީހުންނަށް އެހީތެރިކަން ފޯރު ކޮށްދިނުމުގެ ގޮތުން ކަމަށެވެ. އަދި އެ ފަދަ އިޝްތިހާރުން ފައިސާ ހޯދަން އޭނާ މަސައްކަތް ނުކުރާ ކަމަށެވެ.\n"ފަންޑް ހޯދަން ކުރާ އެކި މަސައްކަތްތަކަކީ ހަމަ ކުރަން ރަނގަޅު ކަންކަން. ނަމަވެސް އަހަރެން އެ ކަހަލަ ކަންކަމެއް ނުކުރާނަން. އަހަރެން ފަންޑް ހޯދަން މީހުން ކައިރީގައި ނޭދޭނަން. އަހަރެންގެ އަތުގައި އޮތް އެއްޗެއް އަހަރެން ދޭނީ،" އަމީތާބުގެ ބްލޮގްގައި އޭނާ ލިޔެފައި ވެއެވެ.\nއަމީތާބު ދޭ އެހީތަކުގެ ވާހަކަ ނުދައްކާނެ ކަމަށް އޭނާ ބުނެފައި ވެއެވެ. ނަމަވެސް އޭނާ ވެދިން އެހީތަކުގެ އަގު ގާތްގަނޑަކަށް 25 ކްރޯޑު ރުޕީސް އަށް އަރާނެ ކަމަށް ލަފާ ކުރެވޭ ކަމަށް ބުނެފައި ވެއެވެ. އަދި އޭނާ އެހީތެރިން ޗެރިޓީތަކުގެ ނަންތަކާއި އެ ތަންތަނަށް ވެ ދިން އެހީތަކުގެ އަދަދުގެ ލިސްޓެއް ފަހުން އަމީތާބު ހާމަ ކުރުމުން ގިނަ ބަޔެއްގެ ފާޑުކިއުމާ އަމިތާބަށް އިތުރަށް ކުރިމަތިލާން ޖެހުނެވެ.\nކޮވިޑް-19 އިގެ ދެ ވަނަ ރާޅުގައި ހާލުގައި ޖެހިފައިވާ މީހުންނަށް އެހީވާން ބަތަލާ އަނުޝްކާ ޝަރުމާ އާއި އޭނާގެ ފިރިމީހާ އަދި މަޝްހޫރު ކްރިކެޓް ކުޅުންތެރިޔާ ވިރާޓް ކޯލީ ވަނީ ފަންޑް ރެއިޒިން ޕްރޮގްރާމެއް ކުރިޔަށް ގެންގޮސްފަ އެވެ. އަދި މިހާތަނަށް މި ފަންޑަށް 11 ކްރޯޑު ރުޕީސް ލިބިފައި ވެއެވެ. އަދި ވިރާޓު އާއި އަނުޝްކާ ވަކިން މި ފަންޑަށް ދެ ކްރޯޑު ރުޕީސް ހަދިޔާ ކޮށްފައި ވެއެވެ.\nޕްރިޔަންކާ ޗޯޕްޅާ ވެސް ފަންޑް ހޯދުމުގެ ޕްރޮގްރާމެއް ކުރިޔަށް ގެންގޮސް ގިނަ އަދަދެއްގެ ފައިސާ ހޯދާފައި ވެއެވެ. އަދި މި ނޫނަސް ވަރަށް ގިނަ ފަންނާނުން އެމީހަކަށް ވެވުނު ގޮތަކުން ފައިސާ ހޯދައި ހާލުގައި ޖެހިފައިވާ މީހުންނަށް އެހީ ފޯރު ކޮށްދޭން ދަނީ މަސައްކަތް ކުރަމުންނެވެ.


Dhekunah moosun goas, samaaluvey! – adduLIVE\nLast Updated: May 11, 21:41\nދެކުނަށް މޫސުން ގޯސް، ސަމާލުވޭ!\nJan 26, 2021, 11:03 އަބްދުﷲ ޔާމީން\nރާއްޖޭގެ ދެކުނަށް މޫސުން ގޯސްވެ ވައިޓް އެލާޓް ނެރެފި އެވެ.\nމެޓް އޮފީހުން ވައިޓް އެލާޓް ނެރެފައިވަނީ ގއ. އަތޮޅުން ފެށިގެން އައްޑޫސިޓީ އާއި ދެމެދުގެ ރަށްތަކަށެވެ. އެ ސަރަހައްދުގެ ރަށްތަކަށް ވައިޓް އެލާޓް ނެރެފައިވަނީ ހެނދުނު 08:30 ހުން ފެށިގެން މެންދުރު 02:00 އާއި ހަމަ އަށެވެ. މެޓް އޮފީހުން ބުނީ މި ވަގުތުގައި އެ ސަރަހައްދަށް ބޯކޮށް ވާރޭ ވެހުމާއި އެކު ގުގުރުން އެކަށީގެންވާ ކަމަށެވެ.\nކުރިއަށް އޮތް 24 ގަޑިއިރަށް ރާއްޖޭގެ މޫސުން މެޓް އޮފީހުން ލަފާކުރާ ގޮތަށް ބަލާލާއިރު، ދެކުނުގެ އަތޮޅުތަކަށް ވިއްސާރަކުރުމާއި އެކު ބައެއް ރަށްތަކަށް ގުގުރުމާއިއެކު ބޯކޮށް ވާރޭވެހުން އެކަށީގެންވާކަމަށާއި އެހެން ހިސާބުތަކުގެ މޫސުން އާންމު ގޮތެއްގައި ރަނގަޅުވާނެ އެވެ.\nއެންމެ ދެކުނުގެ އަތޮޅުތަކަށް ހުޅަނގާއި ހުޅަނގުއުތުރުން ގަޑިއަކު5މޭލާއި 15 މޭލާ ދެމެދުގެ ބާރުމިނުގައި، އެހެން ހިސާބުތަކަށް އިރުއުތުރާއި އިރުން ގަޑިއަކު 8 މޭލާއި 18 މޭލާ ދެމެދުގެ ބާރުމިނުގައި ވައިޖެހޭނެ ކަމަށާއި، އަދި ވިލާގަނޑުގައި ދެކުނުގެ ސަރަހައްދަށް ގާތްގަނޑަކަށް ގަޑިއަކު 30 މޭލަށް ވައިގަދަވުން އެކަށީގެންވާ ކަމަށް ވެސް މެޓް އޮފީހުން ލަފާކޮށްފައިވެ އެވެ.\nމެދުރާއްޖެތެރެއާއި އުތުރު އަތޮޅުތަކުގެ ކަނޑުތައް އާދައިގެ ވަރަކަށް ގަދަވާނެ ކަމަށާއި، ދެކުނުގެ އަތޮޅުތަކުގެ ކަނޑުތައް އާދައިގެ ވަރަކަށް މަޑު ވެފައި ވިލާގަނޑުގައި އާދައިގެވަރަކަށް ގަދަވާނެ ކަމަށް މެޓް އޮފީހުން ލަފާކުރެ އެވެ.\nއަދި ދިޔަވަރު ބޮޑުވާ ވަގުތުގައި ދެކުނުގެ ސަރަހައްދަށް އުދައިގެ އަސަރުކުރުމަކީ އެކަށީގެންވާކަމެއް ކަމަށްވެސް ލަފާކޮށްފައިވެ އެވެ.\nމޫސުން މެޓް އޮފީސް


Shehnaaz barudhan luikuran keii mi ehchisso! – Iru\nޝާޝާ· 24 މޭ 2021\nޝެހެނާޒް ގިލް އަކީ “ބިގް ބޮސް 13” އަށްފަހު ގިނަ ބަޔަކު ދަންނަ މޫނެކެވެ. އެ ޝޯގައި އޭނާ ދެއްކި މިޒާޖު ވަނީ އެތައް ބަޔަކަށް ކަމުގޮސްފައެވެ. އެހެންނަމަވެސް އެ ޝޯގައި ފެނުނު އިރާ ބަލާއިރު، ޝެހެނާޒް މިހާރު ފެންނަނީ ތަފާތުކޮށެވެ.\nއެ ޝޯގައި ޝެހެނާޒް ފުދޭވަރަކަށް ފަލަކޮށް ހުރުމުން، ބައެއް ފާޑުކިޔުންތެރިންގެ މަލާމާތް އަމާޒުވެގެން ދިޔައެވެ. އެކަމަކު މިހާރު ޝެހެނާޒް ފެންނަނީ ވަރަށް ބޮޑަށް ބަރުދަން ލުއިކޮށްލައި، ލޫލާފަތިކޮށެވެ. އެހާ ކުޑަދުވސްކޮޅެއްގައި އެފަދަ ބޮޑު ބަދަލެއް ގެނައީ ކިހިނެއްކަން، 28 އަހަރުގެ އެކްޓްރެސް/ލަވަކިޔުންތެރިޔާ ވަނީ ހިއްސާކޮށްފައެވެ. އެގޮތުން މީގެކުރިން އިންސްޓަގްރާމް ލައިވްގައި އޭނާގެ ގާތް އެކުވެރިޔާ ސިދާތު ޝުކްލާއާއެކީ ވާހަކަދައްކަމުން، ސިދާތު ވަނީ ޝެހެނާޒް ބަރުދަން ލުއިކުރި ގޮތް އޮޅުން ފިލުވައިފއެވެ.\nއެ ސުވާލަށް ޖަވާބުދެމުން ޝެހެނާޒް ބުނީ، ހުރިހާ ވެސް ސިއްރަކީ ކެއުމަށް ގެނައި ބަދަލު ކަމަށެވެ. އެގޮތުން ހެނދުނު ހޭލާ ގޮތަށް އެންމެފުރަތަމަ ބޮނީ އެޕަލް ސައިޑާ ވިނިގާ ކަމަށާއި، އޭގެފަހުން މެންދުރު ގަޑީގައި ކަނީ ދެ ރޮއްޓާއި ރިހަ ކަމަށް ބުންޏެވެ. “ދެ ރޮށި އިނގޭ. ތިނެއް ނޫން”، ޝެހެނާޒް ޔަގީންކޮށްދިނެވެ.\nއެއަށްފަހު ދެން ހަވީރު ގަޑީގައި ސައިތަށްޓެއް ބޮނީ ކަމަށާއި، ގިނަ ދުވަސްދުވަހު ރޭގަނޑު ނިދަނީ މޭވާއެއް ކައިގެން ކަަމަށް ބުންޏެވެ. “މޭވާއެއް ނެތިއްޔާ ހުސްބަނޑާ ނިދަނީ”، ޝެހެނާޒް ބުންޏެވެ.\nއޭގެ އިތުރުންވެސް ޝެހެނާޒް ވަނީ ބަރުދަން ލުއިކުރުމާ ބެހޭގޮތުން ބައެއް އިންޓަވިއުތަކުގައި ވާހަކަދައްކައިފައެވެ. އޭނާ ބުނީ މިދިޔަ އަހަރުގެ ލޮކްޑައުން ތެރޭގައި 12 ކިލޯ ހިއްކާލީ އެއްވެސް ކަސްރަތަކާ ނުލައި، ހަމައެކަނި ޑައިޓް ކޮށްގެން ކަމަށެވެ. ކުރިން ކައި އުޅުނު ޗޮކްލެޓުތަކާއި، އައިސްކްރީމް އަދި ހުރިހާ މަހުގެ ބާވަތެއް ކެއުން ހުއްޓައިލީ ކަމަށް ކިޔައިދިނެވެ.\n18 21 11 4


ވަގުތަށް ރައްކާތެރިވުން – DhiSalafiyyah\n28/06/2012 އަޚްލާޤްއައްޝައިޚް ޢިމްރާން މުޙައްމަދު ޢަލީ\nދުވަސްތަކަކީ ޢުމުރުގެ ބައެކެވެ. އަދި ކަޑައްތުކުރަމުންދާ މަގުގެ މަރުޙަލާތަކެކެވެ. ދުވަހަކަށްފަހު ދުވަހެއް ފަނާވެގެންދެއެވެ. ދުވަސްތައް ވޭތުވަމުންދާވަރަކަށް ޢުމުރުތައް ހުސްވެއެވެ. އަދި އަޘަރުތައް ފުރިހަމަވެއެވެ. އަދި އަޖަލާ ގާތްވެއެވެ. އަދި ޢަމަލުގެ ޚަޒާނާތައް ބަންދުކުރެވެއެވެ. ކުޅަދާނަ ޒުވާނާ އޭނާގެ ޒުވާންކަމުގެ ކުންނުގެ ދުވަސްވަރު ހެޔޮގޮތުގައި ހިފައެވެ. ކީރިތި ޤުރުއާން ހިތުދަސްކުރުމުގައާއި ޢިލްމީ މަތަނުތައް(ދީނީ އެކި މާއްދާތަކުގެ ބިންގާ އަޅާދޭ ފޮތްތައް) ހިތުދަސްކުރުމުގައެވެ. އަދި ޢިލްމުވެރިންގެ ދަރުސްތަކަށް ޙާޟިރުވުމުގައެވެ. އަދި ފޮތްކިޔުމާއި އަޅުކަންކުރުމުގައެވެ.\nއެއީ އިބްނު ޢައްބާސް رضي الله عنهما އަށް ނަބިއްޔާ صلى الله عليه وسلم ކުރެއްވި ވަޞިއްޔަތްޕުޅަށް ޢަމަލުކުރުމުގެ ގޮތުންނެވެ: (( احْرِصْ عَلَى مَا يَنْفَعُكَ وَاسْتَعِنْ بِاللهِ وَلَاتَعْجَزْ)) [رواه ابن ماجه]\nމާނައީ: “ތިބާއަށް ފައިދާވަނިވި ކަންތައްތަކަށްޓަކައި އެދޭށެވެ. އަދި ﷲގެ ޙަޟްރަތުން ވާތްގަށްއެދޭށެވެ. އަދި ނުކުޅެދުންތެރިވެ ނުގަންނާށެވެ.”\nޢިލްމުވެރިންގެ ތެރެއިން ކުރި އަރައިގެން ދިޔަ ބޭފުޅުން، އެބޭފުޅުންގެ ޢުމުރުފުޅުތަކަށް ރައްކާތެރިވެގެން މެނުވީ ކުރިއަރައިގެން ގޮސްފައިނުވެއެވެ. އެކަންކޮށްފައިވަނީ ވަގުތަށް ރައްކާތެރިވުމުންނެވެ. އަދި އެބޭފުޅުންގެ ރައްބަށް ކިޔަމަންގަތުމަށް ވާގިވެރިވެ އުޅުއްވި ޞާލިޙު އެކުވެރިންނާއެކު ވުމުންނެވެ.


Container terminal thilafuttah badhalukurumuge masakkaiy miaharu thereyga fesheyne: MPL - One Online\nއެމްޕީއެލްގެ ސީއީއޯ ޝާހިދު އަލީ އަދި އެކުންފުނީގެ އިސްވެރިން ނޫސްވެރިންނަށް މައުލޫމާތުދެއްވަނީ--- ވަންފޮޓޯ: އައުޒަމް\nކޮންޓެއިނާ ޓާމިނަލް ތިލަފުއްޓަށް ބަދަލުކުރުމުގެ މަސައްކަތް މިއަހަރުތެރޭގައި ފެށޭނެ: އެމްޕީއެލް\nމާލޭ ވިޔަފާރި ބަނދަރު ތިލަފުއްޓަށް ބަދަލުކުރުމުގެ އަމަލީ މަސައްކަތް މިއަހަރުގެ ތެރޭގައި ފަށާނެ ކަމަށް އެމްޕީއެލްއިން ބުނެފިއެވެ.\nއެމްޕީއެލްއިން މިއަދު ނޫސްވެރިންނަށް މައުލޫމާތު ދެއްވަމުން އެކުންފުނީގެ ސީއީއޯ ޝާހިދު އަލީ ވިދާޅުވީ މާލޭ ވިޔަފާރި ބަނދަރުގައި ޖާގައިގެ ދަތިކަން ވަރަށް ބޮޑު ކަމަށެވެ. އެގޮތުން އެއްފަހަރާ މުދާ ބޭލެނީ ދެ ބޯޓަށް ކަމަށާއި އަދި އެއް އަހަރުން އަނެއް އަހަރަށް ގެންނަ މުދާ އިތުރުވަމުންދާ ކަމަށެވެ.\n2011 ވަނަ އަހަރުން ފެށިގެން ރާއްޖެއަށް މުދާ އެތެރުކުރާ މިންވަރު، އޭގެ ކުރިއާ އަޅައި ބަލާއިރު ތިން ގުނައަށް އިތުރުވެފައިވާ ކަމަށް ޝާހިދު ވިދާޅުވިއެވެ.\nޝާހިދު ވިދާޅުވީ ޖާގައިގެ ދަތިކަމުގެ ސަބަބުން މުދާ ބާލަން ގިނަ ވަގުތުތަކެއް ހޭދަވާ ކަމަށާއި މިހާރު އޮތް ބަނދަރުގެ ތިން ހަތަރު ގުނަ ބޮޑު ޖާގައެއް ބޭނުންވާ ކަމަށެވެ.\nއޭނާ ވިދާޅުވީ ވިޔަފާރި ބަނދަރުގެ ޖާގައިގެ މައްސަލަ ހައްލުވާނީ ތިލަފުއްޓަށް ބަނދަރު ބަދަލުކުރެވިގެން ކަމަށެވެ. އެމަސައްކަތް މިއަހަރުގެ ތެރޭގައި ފަށާއިރު ތިން އަހަރުގެ ތެރޭގައި ބަނދަރު ނިމޭނެ ކަމަށް ލަފާކުރައްވާ ކަމަށްވެސް ވިދާޅުވިއެވެ.\nމީގެއިތުރުން ޝާހިދު ވިދާޅުވީ މުދާ ބޭލުމުގައި ކުންފުނީގެ އިކުއިޕްމަންޓް ބޭނުން ނުކުރެވޭ ވަރަށް ހަލާކުވެފައިވާ ކަމަށާއި 2015 ވަނަ އަހަރު އެމްޕީއެލްއަށް ގެނައި ގިނަ އަދަދެއްގެ އިކުއުޕްމެންޓްތައް މިހާރު ހަލާލުވެފައި ކަމަށެވެ.\nއަދި ހުރިހާ އިކުއިޕްމެންޓްތައް ރަނގަޅު ނަމަ މުދާ ހިފައިގެން އަންނަ ބޯޓު ހަ ދުވަސްތެރޭގައި ފުރުވައިލެވޭނެ ކަމަށް ވެސް ޝާހިދު ވިދާޅުވިއެވެ.\nމާމިގިލީ ޕޯޓް އޮޕަރޭޓް ނުކުރެވެންވީ ސަބަބެއް ނެތް: ކައުންސިލް\nމާމިގިލީ ޕޯޓުގެ އޮޕަރޭޝަންތައް ހުއްޓައެއްލަން، އަދި އެއްވެސް މުވައްޒަފަކު ވަޒީފާއިން ވަތްކެއް ނުކުރޭ: އެމްޕީއެލް\n15 ދުވަހުގެ ތެރޭގައި ވިމްލާއިިން 5.8 މިލިޔަން ރުފިޔާ އެމްޕީއެލް އަށް ދައްކަން ހައިކޯޓުން ހުކުމް ކޮށްފި\nއެމްޕީއެލް ހިޔާގައި ތިބި ބިދޭސީންނަށް އަންނައުނު ފޯރުކޮށްދީ ކޮވިޑު ޓެސްޓު ކުރަން އެޗްއާރްސީއެމުން އަންގައިފި\nރާއްޖެއަށް މުދާ އެތެރެކުރާ ފަރާތްތަކާ އެމްޕީއެލުން ބައްދަލުކޮށްފި


SunOnline: #VAAHAKA: Saffron - part 4\nސެފްރޯން - 4\nއައިޝާ ނަސީމް 29 Aug 2019, 21:21\nއިރުކޮޅެއްނުވެ ޖާރިޔާއަކު ދޮލަގެއް ހިފައިގެން ގެނެސް ކުރިމަތީ ބެހެއްޓިއެވެ. ހޫނުކަމުން އާވިއަރައަރާހުރި ކޮފީއާއި ކުލަކުލައިގެ މަކަރުންއެވެ. އެތެރެއަށް ވަންނަމުން ދިޔަ ވިލާކޮޅުތައް ސެފްރަންއާއި އަޒްކީލްގެ ހަށިގަނޑުގާ ބީހިލުމުގެ ޝަރަފު ލިބިގަތެވެ.\n"ފުރަތަމަ ފަހަރަށް ކަމަކު ތިއެދުނީ..އަމުރު ނުކޮށް............" ސެފްރަން އެއްލޯ ކުޑަކޮށްލަމުން އަޒްކީލަށް ނަޒަރު ހުއްޓައިލިއެވެ. އަޒްކީލްގެ މިޒާޖުގައި ހުންނަ އާދަޔާ ޚިލާފު ބޮޑާކަމަކުން އޭނަގެ ދަށަށް ތިބޭ މީހުންނަށް އަމުރުކުރުން ނޫންކަމެއް ނުދަނެއެވެ. އެހާވެސް އަޒްކީލް ހުރިހާ ގޮތަކުން މޮޅީއެވެ. ހެވިކަމާއި ހުނަރުތަކާއިއެކު ލިބިފައިވާ ރީތިކަމާއި ޝާހީކަމަކީ ބޮޑާވުމަށް ލިބިފައިވާ ސިފަތަކެކެވެ. އަޒްކީލް ހިނިގަނޑެއް ޖަހައިލިއެވެ.\n"މިރިއަމްއާއި ކައިވެނި ކުރޭ....."\n"ގަރުނުގެ ބޮޑު ޖޯކު އިނގޭ..." ސެފްރަން އަށް މަޖާވިއެވެ.\n"މި ޖޯކަކަށް ވީ ގޮތެއް މަށަކަށް ނުފެނޭ............."އަޒްކީލް ހައިރާންވިކަމަށް ހެދުނެވެ.\n"ކޮއްކޮއިންނާއި ކައިވެނިކުރީމަ ޖޯކަކަށް ނުވާނެ ގޮތެއް ނޭގޭ..........................." ސެފްރަންގެ ބޮލުން އެކަން ނައްޓައިލަން މަސައްކަތްކުރިއެވެ. ހުރިހާ ފަހަރެއްގައި ގުރުބާނީއެއް ނުވެވޭނެއެވެ. ބަލާބޮޑުކުރި މީހުންނަށް ވިޔަސް ހެވެވެ.\n"އަންހެނުންގެ ކޮއްކޮ......."އަޒްކީލް ކުށް ރަގަޅުކޮށްދިނެވެ.\nސެފްރަން ހިމޭންކަން ޚިޔާރުކުރިއެވެ.\n"ބުނަން ސެފް. މިއީ އަހަރެންގެ ހުށަހެޅުމެއްނޫން. ސެފްގެ އާއިލާއިންވެސް ސެފްއަށް އަޅާނުލާ ބާކީކުރާތީ ކުޑައިރު ގެނެސް ހެވިކަމާއި އެހެން ހުނަރުތައް ދަސްކޮށް ބަލާބޮޑުކުރީ ބައްޕަ. ސެފްއާއި އެންޖެލާ ކައިވެނިކުރުމުން ސެފްއަށް ރަސްކަމާއި ހަމަޔަށް އަންނަން ލިބުނު ޓިކެޓަކަށްވި. އެ މަގާމަށް ވާދަކުރަން މަވެސް މިހިރީ. ބައްޕަގެ ދޮށީ ދަރިއަށްވީމަ. އެންޖެލާ ނެތުމަށްފަހު ސެފް މިތާ ހުންނަން އެއްވެސް ހައިސިއްޔަތެއް އެބައޮތްތޯ އަމިއްލަ ނަފުސާއި ސުވާލުކޮށްބަލަ. މުޅި މިސަރަހައްދަކީ އަހަރެމެންގެ ގެ ރަސްކަމުގެ ކޮއިލު. މިތާ އުޅެވެނީ ޝާހީއާއިލާ އަދި ޚާދިމުންނަށްކަން ސެފްއަށް އެނގޭ. އަލުން މި އާއިލާގެ މެމްބަރަކަށް ވޭ. މިރިއަމްއާއި ކައިވެނި ކުރީމަ އެހެން ޖިންނިން އިނގިލި ދިއްކުރާނެ ތަނެއް ނޯންނާނެ..................................." އަޒްކީލް ސެފްރަންއަށް ވިސްނާދިނެވެ.\n"އަދި މަންމަގެ މިޒާޖު އެނގެއެއްނު. މަންމަ ބުނާގޮތަކަށް ނޫނީ މިތާގައި އެއްވެސް އަމުރެއް ނުހިންގޭނެ..." އަޒްކީލް ހަނދާންކޮށްލަދިނެވެ.\n"ހޫމް..." ސެފްރަން މާނައެއް ނެތް ގޮތަކަށް ކިޔައިލިއެވެ.\n"ސެފް އެންޖެލާއާއި ކައިވެނި ކުރީވެސް މަންމަމެންގެ އެދުމަށް އިހުތިރާމް ކުރުމުގެ ގޮތުންކަން މަށަށް އެނގޭ. ސެފްގެ އުމުރުގެ ޅަކަންވެސް އަހަންނަށް އެނގޭ. އިސްކޮޅެއް ދެއްވާފައިވި އެއްކަމަކު ތިއީ ކުޑަކުއްޖެއް. ކޮބާ މިޔުކި އަދިވެސް ދެކުދިން ރުލި ހަދާފަތަ.............................................................................." އަޒްކީލް އެހެން މައުޟޫއަކަށް ދިޔުމުން ސެފްރަންގެ ނުތަނަވަސްކަން ފިލިއެވެ.\nސެފްރަން އެ ގަނޑުވަރުން ނުކުމެގެން އައީ ހަދާނެގޮތަކާއިމެދު ވިސްނަމުންނެވެ.\nއޭނަ މިރިއަމް އާއި ކައިވެނިނުކޮށްފިއްޔާ އޭނަ މި ގަބީލާއިން ބޭރުކޮށްލަފާނެއެވެ. އޭރުން އޭނަ ދާނީ ކޮންތާކަށްހެއްޔެވެ؟ އޭނަގެ ފުރާނައަށް ދަހިވެތިވެފައިވާ މާރިދުން އެބަތިބިކަން އޭނައަށް އަޒްކީލްގެ ފަރާތުން އެނގިއްޖެއެވެ. ރުޅި އިސްކުރެވުމުން ހެދުނު ގޯހުގެ ހިތި ނަތީޖާއެވެ. އެންޖެލާގެ މަރުގެ ޚަބަރު ހިފައިގެން އައި ދެމީހުން އޭނަގެ އަތުގައި އޮތް " ޖެންޒީރު" ކިޔުނު ކަނޑިން ގަތުލުކޮށްލީއެވެ. ދަގަނޑާއި ރަތުލޯފަދަ މައުދަންތަކުން ހަދާފައިވާ އެ ކަނޑިއަކީ މާރިދުންނަށް ޒަހަރެކެވެ. ނަމަވެސް އެހަ ފަސޭހައިން ސެފްރަން އަށް އެ ދެ މާރިދުން ބަލިކޮށްލެވުނީ އެ މާރިދުން އަމިއްލަ ދިފާއުގައި މަސައްކަތްކޮށްލާނެ ދަނޑިވަޅެއްވެސް ނުދިނީމައެވެ. އަދި އެ މާރިދުންނަށް ސެފްރަންގެ ހިތާމަ ރުޅީގެ ގޮތުގައި ބޭރުކޮށްފާނެކަމުގެ ކުޑަ ޝައްކެއްވެސް ވެފައި ނެތީމައެވެ. އެ ނަސީބުދެރަ މާރިދުން ސެފްރަންއަށް އިތުބާރުކުރުމުގެ ނަތީޖާއިން އެސޮރުމެންގެ ހަށިތައް ފުރާނައާއި ވަކިވެގެން ހިގައްޖެއެވެ.\nއަޒްކީލްގެ ފަރާތުން ހުށަހެޅި ހުށަހެޅުން ގަބޫލުކުރުން ފަސޭހަކަމަކަމަށް ނުވިޔަސް މިނޫން އިތުރު ގޮތެއް އޭނައަށް އެބައޮތްބާވައޭ އަމިއްލަ ޟަމީރާއި ސުވާލުކުރެވުނެވެ.\nއާރްޔާ އޭނަ ހުންނަ ކޮޓަރިން ބޭރަށް ނިކުންނާން ބޭނުންނުވެ ހުރެފައި ހިތަށް ވިސްނައިދިނީ ބިރުކުޑަކޮށްލާފައި އެތަނުން ސަލާމަތްވާން މަސައްކަތްކުރުމަށެވެ. ކާމިޔާބު ލިބޭނީ ގަދަ ހިތްވަރާއެކު ނަސީބު ލެއްވުމުންނެވެ. ދުޢާވެސް ކުރުމުންނެވެ. ދުޢާއަކީ އެންމެ ބާރުގަދަ ހަތިޔާރުކަމަށްވާ ހިނދު އޭނަ ދުޢާކޮށްފައި ކާމިޔާބު ދެއްވަން އެދުނެވެ. މާތްﷲ ހުރިހާކަމެއް މޮޅަށް ދެނެވޮޑިގެންވާނެއެވެ. މިވެސް އިމްތިހާނެކެވެ. އިންސާނަކަށް ނުއުފުއްލެވޭވަރުގެ ބުރައެއް ނުޖައްސަވާނެއެވެ. އެންމެ ވަރުގަދަ ހަގުރަމާތައް ކުރުމުގެ ފުރުސަތު ލިބޭނީ އެންމެ ކުޅަދާނަ އަބްތާލުންނަށެވެ. ސަލާމަތްވާން ކުރެވުނުހާ މަސައްކަތެއް ކުރުމުން ކާމިޔާބު ދެއްވަންވެސް ކުޅަދުންވަންތައެވެ.\nކުރީ ދުވަހު ހޮހަޅުގައި ހުރި ބާކޮޅަކުން ބޭރަށް ބަލައިލިއިރު ކަނޑު ފެންނަން އޮތް ހަނދާނެއްވިއެވެ. އެއީ ރޭގަނޑުކަމުން މަންޒަރު އެހާ ސާފެއްނޫނެވެ. އެ ބާކޮޅު ބޮޑުކޮށްލައިގެން ނުކުމެވިދާނެކަން ނޭގެއެވެ. އާރްޔާ އެތަނުން ބޭރަށް ބަލައިލިއިރު ކަނޑުގެ ނޫކަމަށްވުރެ ދުންފިނި ބޯކަމުން ތަނެއް ދޮރެއް ނުފެނެއެވެ. ލިބުނު ހައިރާންކަމާއިއެކު ފަހަތަށް ޖެހި މޭގައި އަތް އަޅާ ބާރުކޮށްލެވިއްޖެއެވެ.\n"މިއީ ފިނި މޫސުމް. ގަނޑުފެން އެބަ ފައިބާ..އާރްޔާ ނުކުމެއްޖެއްޔާ ގަނޑުވެދާނެ. އިންސާނުންނަށް މިގަދަ ފިނީގައި ދުނިޔޭގެ އެންމެ ފިނި ބައްރުގައި އުޅެން ފަސޭހައެއް ނުވާނެ....... .........."ސޯރާ ބުނެލިއެވެ.\n"މިއީ އެންޓާކްޓިކާތަ؟" ނޭގޭފަދަ ފޯރިއެއް އެތެރެހަށީގައި ހިނގައިލިއެވެ. ސޯރާގެ ވާހަކައިން އާރްޔާ ޔަގީންކުރީ އެންޓާކްޓިކާ ކަމަށެވެ. އާކްޓިކްއާއި އެންޓާކްޓިކާއަކީ އާރްޔާގެ ހުވަފެނީ މަންޒިލްއެވެ.\nއެންޓާކްޓިކާއަކީ ދުނިޔޭގެ އެންމެ ސައުތުޕޯލްއެވެ. އާކްޓިކްއަކީ ކަނޑަކަށްވިޔަސް އެންޓާޓިކާއަކީ ވަށައިގެން ކަނޑު އޮތް ބޮޑު ބިމެކެވެ. ނޯތު އަދި ސައުތް ޕޯލްގެ އެއް ތަފާތަކީ އެއް ތަން ކަނޑުކަމުގައިވެފައި އަނެއްތަން ބިމަށް ވިކަމެވެ. އެކަމަކު އެ ކަނޑާއި ބިންވެސް އޮންނަނީ ގަނޑުވެފައެވެ. އާކްޓިކްއަށްވުރެ އެންޓާކްޓިކާ ފިނިގަދަކަމުން އެ ބައްރުގައި މީހުން ދިރި ނޫޅުނަސް ދިރާސާތަކަށްޓަކާ އެތަނުގައި އާއްމުކޮށް ސައިންޓިސްޓުން ތިބެއެވެ. އާކްޓިކްއަށް ޕޯލާ ބެއާސް ޚާއްސަވީފަދައިން އެންޓާކްޓިކާގެ އަހުލުވެރިންނަކީ ޕެންގުއިންސްތަކެވެ. ޖިއޮގްރަފީއާއި ހިސްޓްރީއަށް ޝައުގު ހުންނަ ދަރިވަރަކަށް ވާތީ އޭނައަށް މިފަދަ ތަނަކަށް އައުމުގެ ޝަރަފު ލިބުމުން އުފާވެރިކަމެއް ހިތުގައި ހިނގައިލިއެވެ.\n"ޕެންގުއިންސްވެސް އުޅޭދޯ. " އާރްޔާ ސޯރާގެ ގައިގާ ހިފައިނުގަތީ ކިރިޔާއެވެ. އާރްޔާ ކުޑަކުއްޖަކަށް ވުމުން އޭނަގެ ވިސްނުން ހުރީ ތަފާތުކޮށެވެ. އޭނަގެ ހާލަތުވެސް ހަނދާން ނައްތާލާ އެޑްވެންޗާގެ ފޯރި ހިފައިލިއެވެ. "ޕްލީޒް ޕްލީޒް ސޯރާ ޑާލިން އަހަރެން މިތަނުން ނެރެދީ. ޕެންގުއިންސްއާއެކު ކުޅެން ބޭނުން......"\n"އާވް ތެންކިއު ލަވް...." އާރްޔާ ބައްދާލަން އުޅުމުން ސޯރާ ފަހަތަށް ފުންމައިގަތްގޮތަށް އެއްލިގެން ދިޔަ ބާރު މިނުގައި ހޮހަޅައިގެ ހިލަގަނޑެއްގައި ޖެހުނުގޮތަށް ގުޅައަކަށް ޖެހި އިނެވެ. އެކުއްޖާއަށް އަނިޔާވާނެކަމަށް ހީކޮށް ކަންބޮޑުވެ އެހީވާން ދުއްވައިގަނެވިއްޖެއެވެ.\n"އާ ޔޫ އޯކޭ؟" އާރްޔާ ސޯރާގެ އަތުގައި ހިފަން އުޅުނެވެ.\nސޯރާ އަތް ދަމައިގަތެވެ. އޭނަ އަނގަ ހަދައިގެން އިންގޮތް ފެނި އާރްޔާއަށް ހެވުނެވެ.\n"އަތް ނުލައްޗޭ......" ސޯރާ އިންޒާރެއް ދިންފަދައެވެ.\n"އެއީ ކީއްވެ؟ "\n"މަގޭ.......މަގޭ. ހަން ކަޅުވީމަ. އަދި. އާރްޔާ އަތް ފިހިވެސް ދާނެ.........." ސޯރާގެ ތުންފަތަށް ނުލަފާ ހިންޏެއް ވެރިވިއެވެ. އާރްޔާ ކުޑަކޮށް ލޯ އަޅާލާފައި ގޮސް ދެވަނަފަހަރަށްވެސް އެ ބާކޮޅުގައި ލޯ ޖައްސާލައިގެން ބެލުމުން މާޔޫސްކަން ހިތަށް ވެރިވިއެވެ. ދުންފިނި ނޫން އެއްޗެއް ލޮލަށް ފެންނަވަރެއް ނޫނެވެ. އެހާ އަނދިރިއެވެ. އާރްޔާ ތަޅުންމަތީ ފާނޫޒު ބެހެއްޓިއެވެ. ތިރި ހިލަގަނޑެއްގެ މަތީ އިށީންގޮތަށް އޭނަ ސޯރާއަށް ނަޒަރު ހުއްޓައިލިއެވެ. ފޯނުގެ ވާހަކަ އޮޅުން ފިލުވިއެވެ. ފޯނު ވަގަށް ގެންދިޔަސް ކުރާނެކަމެއް ނެތެވެ. ހުރިހާ ފަރާތަކުން މާޔޫސީ ވަށައިލުމުން އާދައިގެ ދުވަހެއްގައި ކުރަން ހިތަށް ނާރާވަރުގެ ކަންތައް އެބަކުރެވެއެވެ. ސޯރާ ބުނީ އޭނަގެ ލޯބިވެރިޔާ އެ ފޯނު ގެނެސްދޭނެކަމަށެވެ.\n"މި ހޮހަޅައިން ނުކުމެގެން ދެވޭނީ ކޮންތާކަށް؟"\n"އަސްލު މިއީ މި ރަށުގެ ފަރުބަދަތަކާއި ގުޅިފައި ހުރި ހޮހަޅައެއް.........އާރްޔާ މިއޮތް ހިސާބުން ފުދޭވަރަކަށް ދުރުތަން ކަޑައްތުކޮށް އަޑިއަޑިން ގޮސް އާކްޓިކް ކަނޑަށް އެރެވޭނެ. ދުރުދުރަށް ގޮސް އެ ކަނޑާއިވެސް ގުޅިފައި އޮތީ....." ސޯރާ ނުބުނެ ސިއްރުކުރީ އެމަގުން ގޮސް ކަނޑު އަޑީގައިވާ ޖަލްޖާލޫތުމެންގެ ކަނޑުއަޑީގެ ރަށަށްވެސް ފޯރާފައި އަނެއް ކޮޅުން ރަށުގެ އަނެއް ފަޅީގައި އޮންނަ ކަނޑަށް އެ މަގު ހަދާފައި އޮތްކަމެވެ.\n"އާރްޔާ ތިހިރީ އަސްލު މިރަށުގެ އަނެއް ފަޅީގެ ކަނޑުގެ އައްސޭރިފަށުގައިވާ ދިމާލެއްގައި............." ސޯރާ އިތުރަށް ބުނެދިނެވެ.\n"ސުބުހާނަﷲ....މިމަގުގައި ކިތައް މޭލު ހުންނާނެ."\n"އެހެން ބުނާކަށް ނޭގޭ. ހިނގާފައި މިތަނުން ނުކުންނަން ވެއްޖެއްޔާ މަރުވެސް ވެދާނެ....................." ސޯރާ ބުނެލިއެވެ.\n"މިއީ އެންމެ ނުރައްކާތެރި ގައިދީން ލާ ތަނެއްނޫން. މިއީ އަސްލު ޓަނެލްއެއްގެ ގޮތުގައި ބޭނުންކުރާތަނެއް. ބައެއް ދިމާލުގައި ހިލަގަނޑުތައް ޖަހާ ބައްދާލާފައި ހުރޭ.އާރްޔާ ކަހަލަކުޑަކުއްޖަކަށް އެ ހިލަތައް ދުރުކޮށެއް ނުލެވޭނެ.........." ސޯރާ ބުނެދިނެވެ.\n"ސޯރާ އަހަންނަށް ކާން ހިފައިގެން ތި އަންނަނީ ކިހިނެއް؟ " އާރްޔާ ލޯ ހަނިކޮށްލަމުން ބަލައިލީ ސޯރާ ދައްކާ ވާހަކައަށް މުޅިން އިތުބާރުނުކުރެވޭފަދަ ގޮތަކަށެވެ.\n"އެހެން ސިއްރު މަގަކުން މިރަށުގައި ހުންނަ ސެފްރަންގެ ގަނޑުވަރަށް ވަދެވޭ..އެ މަގު އާޜްޔާއަށް ބުނެދީފިއްޔާ ރާނީ އަހަރެންގެ ފުރާނަ ދަމައިގަންނާނެ...އެހެންނޫނަސް ވިލާތަކާއި ހަމަޔަށް ފޯރާ އެ ގަނޑުވަރުގައި އާރްޔާއަށް ފިނިކަމުން ކެތް ނުކުރެވޭނެ..................................."ސޯރާ އިސްޖެހިއެވެ.\nސޯރާއާއި ގާތްކަން އުފެދި ރަހުމަތްތެރިއެއްގެ ގޮތުގައި ބަލައިގެންފައިވާއިރު ސޯރާއަށް ދެރަވާފަދަ އެއްވެސް އަމަލެއް ހިންގަން އާރްޔާ ނެތެވެ. ނަމަވެސް އޭނަ މިތަނުގައި އިނދެ އިނދެ ފޫހިވެއްޖެއެވެ. "އެޑްވެންޗާ"އެއްގެ މަޖަލާއި އުފާވެރިކަން ހޯދޭނީ މިތަނުން ނުކުމެވިގެންނެވެ.\n"ސެފްރަންއަށް އަހަރެންގެ މެސެޖެއް ގެންގޮސްދެވިދާނެތަ؟ "އާރްޔާ އެހިއެވެ.\n"ނުކެރޭނެ. ސިއްރުން ނޫނީ އެމޫނަށް ބަލައިލުމުގެ ހުއްދައެއްވެސް ނޯވޭ... އެއީ ރަސްގެފާނުގެ ދަރިކަލުންތައްވީމަ ޖާރިޔާއިންނާއި އަޅުންނަށް އިޒުނައެއް ނޯންނާނެ...." ސޯރާގެ ވާހަކަތަކުން އާރްޔާއަށް އެބުނާ ރަސްކަމެއްގެ އާރާއި ބާރު ވަޒަންކުރެވުނެވެ. އާރްޔާ އެދުނީ ގަންދީޝާއާއި ވާހަކަދެއްކުމަށެވެ. އޭނަ އެކަހެރިކޮށް ނުބައިންދާ އެހެން ތާކަށް ގެންދިއުމަށެވެ. އެހެން ކޮންމެ އަދަބެއް ދިނަސް އާރްޔާއަށް މާ ރަގަޅެވެ. އޭނަގެ ކުށެއްނެތި ގަންދީޝާ އޭނަ މަރައިލަން އަހުދުނާމާއެއްގައި ސޮއިކޮށްގެން އުޅޭފަދައެވެ. ކުޑަކުއްޖެއްކަންވެސް ގަންދީޝާއަށް ހަމަ ނޭގޭހެއްޔެވެ؟\nއާޓިކް ކަނޑުގެ އައްސޭރިފަށުގައި އަޒްކީލް ބިނާކޮށްފައިވާ ގަނޑުވަރެއް ވެއެވެ. އެތަނަކީ އޭނަގެ ލޯބިވާ އަންހެނުންނަށް ހަދާފައި ހުރި ބިނާއެވެ. އޭނައަށް އަޒްކީލްއާއިއެކު ކަނޑުގެ އަޑީގައި އުޅުމުގައި ދަތިތައް ހުރުމުން އެހެން ގޮތެއް ނެތީއެވެ.\n"އައްސަލާމް އަލައިކުމް....." އަޒްކީލް އިސްލާމީ ރީތި ސަލާމުން ސަލާމް ގޮވައިލަމުން ގަނޑުވަރުގެ ދޮރުން އެތެރޭގައި ފައި އެޅިއެވެ.


SunOnline: Ticket ge agu heyokureveyne: Maldivian\nޓިކެޓުގެ އަގު ހެޔޮކުރެވޭނެ: މޯލްޑިވިއަން\nމާހިލް މުހައްމަދު 13 Dec 2018, 15:10\nމޯލްޑިވިއަނުން އެތެރޭގެ އުދުހުންތަކަށް ބޭނުންކުރާ އެއާކްރާފްޓެއް --- ސަން ފައިލް ފޮޓޯ\nއެތެރޭގެ އުދުހުންތަކުގެ އަގު ހެޔޮކުރުމަކީ ވާނެ ކަމެއް ކަމަށާއި އެކަން ކުރުމުގެ މަސައްކަތް ކުރަމުން ގެންދާކަމަށް ގައުމީ އެއާލައިން މޯލްޑިވިއަން ހިންގާ އައިލެންޑް އޭވިއޭޝަން ސާވިސެސް އިން ބުނެފި އެވެ.\nޓްރާންސްޕޯޓް އެންޑް ސިވިލް އޭވިއޭޝަން މިނިސްޓަރު އާއިޝަތު ނަހުލާ އިއްޔެ ވަނީ، އެތެރޭގެ އުދުހުންތަކުގެ އަގު ހެޔޮކުރާނެ މިންގަނޑެއް އެކުލަވާލާފައިވާ ކަމާއި، ދެ ދުވަހެއްގެ ތެރޭގައި އެކަން އިއުލާނުކުރައްވާނެ ކަމަށް ވިދާޅުވެފަ އެވެ.\nއައިލެންޑް އޭވިއޭޝަން ސާވިސެސްގެ މެނޭޖިންގް ޑިރެކްޓަރު މުހައްމަދު ރިޒްވީ "ސަން"އަށް ވިދާޅުވީ މިވަގުތު އާންމުކޮށް އެ އެއަލައިނުގެ ފެއާތައް ހުރީ 3،500 ރުފިޔާގައި ކަމަށާއި، ޓިކެޓު އަގު ހެޔޮކުރެވޭނެ ގޮތްތައް ބަލަމުން ގެންދާ ކަމަށެވެ.\nރިޒްވީ ވިދާޅުވީ ޓިކެޓުގެ އަގުތައް ހެޔޮކުރާނީ ކުންފުންޏަށް ގެއްލުން ނުވާ ގޮތަކަށް، ކުންފުނިވެސް ސަސްޓެއިން ކުރެވޭނެ މިންވަރަކަށް ކަމަށެވެ. އަދި އެކަން ކުރެވޭނެ ގޮތްތައް ބަލަމުން މިހާރު ދާ ކަމަށާއި ބައެއް އޮޕްޝަންތައް ފިނޭންސް މިނިސްޓްރީއާ ވެސް ހިއްސާކުރަމުން ގެންދާ ކަމަށް ރިޒްވީ ވިދާޅުވި އެވެ.\nމޯލްޑިވިއަންގެ ޑޮމެސްޓިކް ފްލައިޓުތަކުގެ ޓިކެޓުގެ އަގު ވަކި މިންވަރަކަށް ކުޑަކުރަން ނިންމާފައިވާ ކަމަށް ދެކެވޭ ވާހަކަތައް ދޮގުކުރައްވައި، ރިޒްވީ ވިދާޅުވީ މިހާތަނަށް ވެސް އަގު ހެޔޮކުރާނެ ވަކި މިންވަރެއް ކަނޑައަޅާފައި ނުވާކަމަށެވެ.\nޓްރަންސްޕޯޓު މިނިސްޓަރު އިއްޔެ ވިދާޅުވީ ޓިކެޓުގެ އަގު ހެޔޮކުރާނެ މިންގަނޑު ދެ ދުވަހެއް ތެރޭގައި އިއުލާނުކުރި ނަމަވެސް، ޓިކެޓުގެ އަގުތައް ހެޔޮވާނީ ދޭއް ނުވަތަ ތިން ހަފްތާ ފަހުން ކަމަށް ބެލެވޭ ކަމަށެވެ.\nއެތެރޭގެ އުދުހުންތަކުގެ އަގު ހެޔޮކުރުމަކީ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހުގެ ވައުދެކެވެ. އަދި އެމަނިކުފާނުގެ ފުރަތަމަ 30 ދުވަހުގެ ތެރޭގައި ކުރުމަށް ނިންމާފައިވާ ކަމެކެވެ.\nމިވަގުތު ރާއްޖޭގައި ޑޮމެސްޓިކް ވައިގެ ހިދުމަތް ދެނީ ގައުމީ އެއާލައިން މޯލްޑިވިއަންގެ އިތުރުން ވިލާ އެއާގެ ފްލައިމީއިންނެވެ. އަދި އަލަށް އުފެއްދި މެންޓާ އެއާއިން ވެސް ދަނީ ޑޮމެސްޓިކް ޚިދުމަތްތައް ފެށުމަށް ތައްޔާރުވަމުންނެވެ.


Enme zuvaan boduvazeeru kaiveni ballavaigenfi | Mihaaru\n04 އޯގަސްޓް 2020 - 08:069comments\nމާކަސް، 34، އަކީ ފިންލެންޑްގެ މަޝްހޫރު ފުޓްބޯޅަ ކުޅުންތެރިއެކެވެ. އޭނާ އާއި ސަނާ ކައިވެނި ވާހަކަ ފޮޓޯތަކާ އެކު އިންސްޓަގްރާމްގައި ވެސް ހިއްސާކޮށްފައިވެ އެވެ. އެ ދެ ބޭފުޅުން ލޯބީގެ ގޮތުން ގުޅިވަޑައިގެން އުޅުއްވާތާ 16 އަހަރު ފަހުން ކައިވެނި ބައްލަވައިގަތުމާ ގުޅިގެން ސަރުކާރުގެ ރަސްމީ ޓްވިޓާ އެކައުންޓުން މަރުހަބާ ވެސް ކިޔާފައިވެ އެވެ.\nއުމުރުން 34 އަހަރުގެ ސަނާ ފިންލެންޑްގެ ބޮޑުވަޒީރު ކަމުގެ މަގާމާ ހަވާލުވެވަޑައިގަތީ މިދިޔަ އަހަރުގެ ޑިސެމްބަރު މަހުގެ 10 ގަ އެވެ.\nގައުމު ހިންގެވުމުގެ މަސްއޫލިއްޔާ ހަވާލުވެވަޑައިގެންނެވުމުގެ ކުރިން ސަނާ ވަނީ 2015 އިން ފެށިގެން ގާނޫނު ހަދާ މަޖިލީހުގެ މެމްބަރުކަން ވެސް ކުރައްވައިފަ އެވެ.\nސޯޝަލް ޑިމޮކްރެޓިކް ޕާޓީ އަށް ނިސްބަތްވެވަޑައިގަންނަވާ ސަނާ ވަނީ ބޮޑުވަޒީރުގެ މަގާމަށް ވަޑައިގެންނެވުމާ ހަމައަށް ފިންލެންޑްގެ ޓްރާންސްޕޯޓް އެންޑް ކޮމިއުނިކޭޝަން މިނިސްޓަރުގެ މަގާމު ވެސް އަދާކުރައްވާފައިވެ އެވެ.\nބޮޑުވަޒީރުގެ މަގާމާ މިދިޔަ އަހަރުގެ ފަހުކޮޅު ހަވާލުވެވަޑައިގެންނެވި އިރު ސަނާ އަކީ މި ވަގުތު ގައުމެއްގެ ވެރިއަކަށް ހުންނެވި އެންމެ ޒުވާން ވެރިޔާ އެވެ. އަދި އެ ކަމަނާ އަކީ ފިންލެންޑްގެ ތިން ވަނަ އަންހެން ބޮޑުވަޒީރެވެ.\nEmme zuvaan Boduvazeeru Finland ah\nއިތުރު ލިޔުންތައް ފިންލޭންޑް ކައިވެނި ހަފްލާ ކައިވެނި


ޝިލްޕާ ޝެޓީއަށް އަންހެން ކުއްޖަކު ލިބިއްޖެ – Dhen.mv\nޝިލްޕާ ޝެޓީއަށް އަންހެން ކުއްޖަކު ލިބިއްޖެ\nދެން އެމްވީ February 21, 2020 - 11:56 am\nބޮލީވުޑްގެ ކުޅަދާނަ އަދި ބެލުންތެރިންގެ ބޮޑު މަގުބޫލް ކަމެއް ހޯދާފައިވާ ސިލްޕާ ޝެޓީ ކުންޑްރާއަށް ސަރޮގެސީ މެދުވެރިކޮށް އަންހެން ދަރިއެއް ލިބިއްޖެއެވެ.\n"ޕިންކް ވިލާ" ގައި ރިޕޯޓް ކޮށްފައިވާ ގޮތުގައި، ޝިލްޕާ ވަނީ އޭނާގެ އިންސްޓަގްރާމް އެކައުންޓް މެދުވެރިކޮށް ސަޕޯޓަރުންނަށް އެ އަންހެން ކުއްޖާގެ ފޮޓޯއެއް ދައްކާލާފައެވެ. ޝިލްޕާ އަދި އޭނާގެ ފިރިމީހާ ރާޖް ކުންޑްރާ އެކުއްޖާގެ ނަމަކަށް ކިޔާފައިވަނީ ޝަމީޝާ ޝެޓީއެވެ.\nޝިލްޕާގެ މި އަންހެން ދަރިފުޅު އުފަންވެފައިވަނީ މި ފެބްރުއަރީ މަހުގެ 15 ވަނަ ދުވަހުއެވެ. މިއީ ޝިލްޕާ އަދި ރާޖްގެ ދެވަނަ ދަރިއެވެ. އެދެމެފިރިންނަށް ފުރަތަމަ ލިބުނީ ފިރިހެން ކުއްޖެކެވެ. އެއީ ވިވާން ރާޖް ކުންޑްރާއެވެެ.\nދަރިއެެއް ލިބުމުން ވަރަށް ގިނަ ދުވަސްވަންދެން ފިލްމީ ދާއިރާއާއި ދުރުގައި ހުރުމަށްފަހު ޝިލްޕާ ޝެޓީ ވަނީ " ހަންގާމާ 2" ކުޅުމަށް ސޮއި ކޮށްފައެވެ. މި ފިލްމުގެ ޝޫޓިންތައް މިހާރު ފަށާފައިވާއިރު، މި ފިލްމު ރިލީޒް ކުރުމަށް ހަމަ ޖެހިފައިވަނީ. މިއަހަރުގެ އޮގަސްޓް މަހުގެ 14 ވަނަ ދުވަހެވެ.


Nepal ge gaumee team ge keeper Maziya ah - vNews.mv\nމާޒިޔާ ސްޕޯޓްސް އެންޑް ރެކްރިއޭޝަންގެ އައު ކީޕަރު، ކިރަން:- ފޮޓޯ:- މާޒިޔާ / ގްރެފިކްސް: ވީނިއުސް\nނޭޕާލްގެ ގައުމީ ޓީމުގެ ކީޕަރު މާޒިޔާއަށް\nއައްފާން މުހައްމަދު 20 November 2021, 17:08\nނޭޕާލްގެ ގައުމީ ޓީމުގެ ގޯލު ބެލެހެއްޓުމުގެ ޒިންމާ އާއި ހަވާލުވެގެންހުރި ކިރަން ކުމާރް ލިމްބޫ، ރާއްޖޭގެ ޗެމްޕިއަން މާޒިޔާ ސްޕޯޓްސް އެންޑް ރެކްރިއޭޝަނަށް ސޮއިކޮށްފިއެވެ.\nއެއް އަހަރުގެ އެއްބަސްވުމެއްގެ ދަށުން ކިރަން މާޒިޔާ އަށް ސޮއިކުރިއިރު ކިރަން ވަނީ ނިމިދިޔަ ސާފް ޗެމްޕިއަންޝިޕުގައި ތަފާތު މޮޅު ކުޅުމެއް ދައްކާފައެވެ. އެގޮތުން މުބާރާތުގެ ފުރަތަމަ މެޗުގައި ރާއްޖެ އާއި ދެކޮޅަށް ނޭޕާލް ނުކުތްއިރު، އެމެޗުގައި ރާއްޖެއިން އުފެއްދި ގިނަ ހަމަލާތަކުގެ ހުރަހަކަށްވީ ކިރަން އެވެ. ރައުންޑް ރޮބިން އުސޫލުން ކުރިއަށްދިޔަ ސާފް ޗެމްޕިއަންޝިޕުގެ ގްރޫޕް ސްޓޭޖުގައި ކިރަން ކޮޅަށް ވަދެފައިވަނީ2ލަނޑެވެ. އެހެންނަމަވެސް މުބާރާތުގެ ފައިނަލުގައި، ވަރުގަދަ އިންޑިއާ އިންވަނީ ނޭޕާލްގެ ގޯލު ފޫއަޅުވާލާ3ލަނޑު ކާމިޔާބު ކޮށްފައެވެ.\nއުމުރުން 31 އަހަރުގެ ކިރަން މާޒިޔާ އަށް ސޮއިކުރިއިރު އޭނާ ވަނީ މީގެކުރިން ރާއްޖޭގެ ޓީސީ ސްޕޯޓްސް ކުލަބަށްވެސް ކުޅެފައެވެ. ކުޑަ މެދުކެނޑުމަކަށްފަހު ޖުމްލަ ދެފަހަރެއްގެ މަތިން ކިރަން ޓީސީއަށް ކުޅެފައިވާއިރު 2018 ވަނަ އަހަރުގައި ކިރަން ވަނީ އިންޑިއާގެ އެންމެ މަތީ ފަންތީގެ ދެ ލީގުގެ ތެރެއިން، އައި ލީގުގައި ކުޅެމުން އައި މިނެރްވާ ޕަންޖާބަށް ކުޅެފައެވެ. އެފަހަރު އޭނާ ވަނީ އެކުލަބާއެކު ލީގު ޓައިޓަލްވެސް ހޯދާފައެވެ.\nމީގެއިތުރުން 2018 ވަނަ އަހަރު ޓީސީގައި ކިރަން ހޭދަކުރި ދުވަސްތަކުގައި އޭނާ ވަނީ ޓީސީ އާއިއެކު އެއަހަރުގެ ދިވެހި ޕްރިމިއަރ ލީގު ކާމިޔާބު ކޮށްފައެވެ. އަދި އެއަހަރު ލީގުގެ އެންމެ މޮޅު ކީޕަރުގެ މަގާމުވެސް ހޯދާފައިވަނީ ކިރަން އެވެ.\nމީގެއިތުރުން ކެރިއަރުގައި ކިރަން ހޯދާފައިވާ އިންޑިވިޖުއަލް ކާމިޔާބީތަކުގެ ތެރޭގައި، 2019/2020 ވަނަ އަހަރުގެ ސީޒަނުގައި އިންޑިއާގެ އައި ލީގުގެ އެންމެ މޮޅު ކީޕަރުގެ މަގާމުގެ އިތުރުން މިއަހަރު އޭނާ ވަނީ ނޭޕާލް ސުޕާ ލީގުގެ އެންމެ މޮޅު ކީޕަރުގެ މަގާމުވެސް ހޯދާފައެވެ.\nމާޒިޔާ އަކީ 2008 ވަނަ އަހަރު މަޗިންދްރަ ފުޓްބޯލް ކުލަބުން ސީނިއަރ ކެރިއަރު ފެށި ކިރަން ކުޅޭ9ވަނަ ކުލަބެވެ.\nރާއްޖޭގެ ޗެމްޕިއަން މާޒިޔާގެ ގޯލު ބެލެހެއްޓުމުގެ ޒިންމާ އާއި ކިރަން ހަވާލުވިއިރު، އެމަގާމު އެންމެފަހުން ފުރާފައިވަނީ އުޒްބަކިސްތާނު ކީޕަރު މިރްޒޮހިދު މަމަކްތޯނޯފް އެވެ. އެހެންންމަވެސް މާޒިޔާއިން އެންމެފަހުން ކުޅުނު މެޗުގައި އެޓީމުގެ ގޯލު ބަލަހައްޓާފައިވަނީ ހުސެއިން އެވެ.


ooredoo masrace kaamiyaabu kuri team boibai ah libunu faisaa Kuda kudhinge Hiyaa ah\nއުރީދޫ މަސްރޭސް ކާމިޔާބު ކުރި ޓީމް ބޮއިބައިއަށް ލިބުނު ފައިސާ ކުޑަކުދިން ހިޔާއަށް\nކޮންމެ އަހަރެއްގެ ރަމަޟާންމަހު އުރީދޫއިން ކުރިޔަށްގެންދާ އުރީދޫ މަސްރޭހުގެ ދިހަ ވަނަ ސީޒަން، ޓީމް ބޮއި ބައި މިލައިދޫ އިން ކާމިޔާބުކޮށްފި އެވެ.\nއޫރިދޫ މަސްރޭސް މި އަހަރުގެ ޗެމްޕިއަންކަން ހޯދި ޓީމް ބޮއި ބައި މިލައިދޫ އަށް ވަނީ 50000 ރުފިޔާގެ ފައިސާގެ އިނާމެއް ލިބިފައެވެ. އަދި މި ފައިސާ ޗެމްޕަން ޓީމުން ވަނީ ކުޑަކުދިން ހިޔާއަށް ހަދިޔާކޮށްފައެވެ.\nފޯރިގަދަ ފައިނަލެއްގައި ސްޓެލްކޯ މެން، ސްޓެލްކޯ ވިމަން، އަދި ޓީމް ވެލައްސަރާއި ވާދަކޮށް، މިއަހަރުގެ އުރީދޫ މަސްރޭހުގެ ޗެމްޕިއަން ޓިމާއި، އެންމެ މޮޅު މަސްވެރިން ވަނީ ހޮވާފައެވެ. އެގޮތުން އެންމެ ބަރުމަސް ބޭނި ކެޔޮޅަކަށް ހޮވިފައިވަނީ 7.2 ކިލޯގެ މަހެއް ބާނައިގެން ޓީމް ވެލައްސަރުގެ އަމީން އެވެ. މުބާރާތުގެ ފިރިހެން މަސްވެރިޔަކަަށް ދިވެހި ސިފައިގެ ކުލަބުގެ ޝިޔާޒް ހޮވިފައިވާއިރު މުބާރާތުގެ އަންހެން މަސްވެރިޔަކަށް ސްޓެލްކޯ ވިމެންސް ޓީމްގެ އަމީނާ ވަނީ ހޮވިފައެވެ. މިކޮންމެ ބައިވެރިޔަކަށް އިނާމުގެ ގޮތުގައި 5000 ރުފިޔާ ވަނީ ލިބިފައެވެ.\nމޮޅުވި ޓީމް ބޮއި އަށް 539.65 ޕޮއިންޓް ލިބިފައިވާއިރު، މިއަހަރުގެ އުރީދޫ މަސްރޭހުގެ ދެވަނަ ޓީމް ކަމަށްވާ ސްޓެލްކޯ މެންސް ޓީމަށް ލިބިފައިވަނީ 205.85 ޕޮއިންޓެވެ. އަދި ތިންވަނަ ހޯދާފައިވާ ސްޓެލްކޯ ވިމަންސް ޓީމަށް ލިބިފައިވަނީ 95.25 ޕޮއިންޓެވެ.\nފިތުރު އީދު ފާހަގަކޮށް ކުރިއަށްގެންގޮސްފައިވާ އުރީދޫ މަސްރޭހުގެ ގްރޭންޑް ފައިނަލްގައި މިނިސްޓަރ އޮފް ފިޝަރީޒް މެރިން ރިސޯސަސް އެންޑް އެގްރިކަލްޗަރ ޒަހާ ވަހީދު؛ ވީޓީވީގެ ސީއީއޯ މުހައްމަދު އާސިފް އަދި އުރީދޫ މޯލްޑިވްސްގެ އެކްޒެކެޓިވް މެނޭޖްމަންޓް ޓީމް ވަނީ ބައިވެރިވެފައެވެ.\nއުރީދޫގެ ޑައިރެކްޓަރ އޮފް ސޭލްސް އެންޑް ބްރޭންޑް، ހުސެން ނިޔާޒް ވިދާޅުވި ރާއްޖޭގައި ނެތެމުންދިޔަ ސަގާފަތެއް ދިރުވުމުގައި ބައިވެރިވެ، ޒުވާން ކުދިންގެ މެދުގައި މަސްވެރިކަމަށް ޝައުގުވެރިކަން އުފެއްދުމުގެ އަމާޒާއި އެކު ކުރިއަށްގެންދާ އުރީދޫ މަސްރޭހުގެ ދިހަ ވަނަ ސީޒަން ވެގެން ދިޔައީ ވަރަށްވެސް ކާމިޔާބު މުބާރާތަކަށް ކަމަށެވެ. އަދި މި މުބާރާތުގެ ފޯރި އިތުރުކޮށްދެއްވި މަސްރޭހުގެ އެންމެހާ ބައިވެރިންނާއި ސަޕޯޓަރުންނަށް ވަރަށް ހާއްސަ ސުކުރެއް ދަންނަވާފައެވެ. ހަމައެހެންމެ އުރީދޫ މަސްރޭސް 2019 ގެ ޗެމްޕިއަން ޓީމް ކަމަށްވާ ޓީމް ބޮއި އަށް އަދި އިތުރު ވަނަތައް ކާމިޔާބު ކުރި އެންމެހާ މަސްވެރިންނަށް މަރުޙަބާ ކިއާފައެވެ.\nސަރުކާރުގެ މުއައްސަސާތަކުންނާއި، ރާއްޖޭގެ ބޮޑެތި ކުންފުނިތަކުންނާއި އަމިއްލަ ފަރާތްތައް ހިމެނޭ، ޖުމްލަ 16 ޓީމެއް މިއަހަރުގެ މަސްރޭހުގައި ވާދަކުރިއެވެ. މިގޮތުން، މަސްރޭހުގެ ދިހަ ވަނަ ސީޒަން ފާހަގަކުރުމުގެ ގޮތުން އަދި މަސްވެރިކަމުގެ ދާއިރާގައި އަންހެން ކަނބަލުންގެ ބައިވެރިވުމަށް އިތުރު ހިތްވަރެއް ދިނުމުގެ ގޮތުން އަންހެން ޓީމްތަކަށް ހާއްސަ ބުރެއްވެސް މިފަހަރު ބޭއްވިގެންދިޔައެވެ.\nއުރީދޫ ހިންގާ ގަވައިދާއި އަސާސީ ގަވައިދުގެ އިސްލާހުތައް ފާސްކޮށްފި\nއުރީދޫއިން މޯބައިލް އިންޓަނެޓް މުޅިންއާ ޑޭޓާ ޕްލޭންތަކެއް ތައާރަފްކޮށްފި


COVID-19 Dhifaau GDh. Thinadhoo: 50% Meehun Dhevana Dose Furihamakoffi - AO News\nކޮވިޑް-19 ދިފާޢު ގދ. ތިނަދޫ: 50 އިންސައްތަ މީހުން ދެވަނަ ޑޯޒު ފުރިހަމަކޮށްފި\nގދ. ތިނަދޫގައި ކޮވިޑް-19ގެ ވެކްސިން ޖެހޭ އާބާދީގެ 50.2 އިންސައްތަ މީހުން ދެވަނަ ޑޯޒު ފުރިހަމަކޮށްފިއެވެ.\nމިމަހުގެ 04 ވަނަ ދުވަހާއި ހަމައަށް 3،240 (ވެކްސިން ޖެހޭ އާބާދީގެ 85 އިންސައްތަ) މީހުން ވެކްސިންގެ ފުރަތަމަ ޑޯޒު ޖަހާފައިވާކަމަށާއި އަދި ދެވަނަ ޑޯޒު 2،375 (ވެކްސިން ޖެހޭ އާބާދީގެ 50.2 އިންސައްތަ) މީހުން ޖަހާފައިވާކަމަށް ޑރ. އަބްދުއް ސަމަދު މެމޯރިއަލް ހޮސްޕިޓަލުން ވަނީ ހާމަކޮށްފައެވެ.\nތިނަދޫގައި ދިރިއުޅޭ ފަރާތްތަކުގެ ތެރެއިން ކޮވިޑް-19ގެ ވެކްސިންގެ ފުރަތަމަ އަދި ދެވަނަ ޑޯޒު ފުރިހަމަނުކޮށް ތިބި ފަރާތްތަކަށް ތިނަދޫ އިސްލާމިކް މަރުކަޒުގައި ކުރިއަށްދިޔަ ވެކްސިން ދިނުމުގެ ޕްރޮގްރާމް މިމަހުގެ 04 ވަނަ ދުވަހު ވަނީ ވަގުތީގޮތުން މެދުކަނޑާލާފައެވެ. އެހެންނަމަވެސް މިހާތަނަށް ވެކްސިންގެ ފުރަތަމަ ޑޯޒު ޖެހުމަށް ނަންނޯޓްކުރުމަށް ސަރުކާރު ބަންދުނޫން ކޮންމެ ދުވަހަކު ހެނދުނު 09:00 އިން ފެށިގެން މެންދުރު 14:00 އާއި ހަމައަށް 6841978 އަށް ގުޅުއްވުމަށް އެ ހޮސްޕިޓަލުން ވަނީ އާންމުކޮށްފައެވެ.\nރާއްޖެއިން މިހާތަނަށް ވެކްސިން ޖަހާފައިވާ މީހުންގެ އަދަދަށް ބަލާއިރު، އިއްޔެ އާއި ހަމައަށް 310،834 މީހަކު ވަނީ ވެކްސިންގެ ފުރަތަމަ ޑޯޒު ޖަހާފައެވެ. އަދި 170،105 މީހަކު ވަނީ ވެކްސިންގެ ދެވަނަ ޑޯޒު ޖަހާފައެވެ.


ޅެން - ވިކިޕީޑިއާ\nޅެން އަކީ ހިތުގައި އުފެދޭ ޝުއޫރެއް، ނުވަތަ ހިތަށްވައްދާ ޝުއޫރެއް މާނައެއް ދޭހަވާގޮތަށް ވަޒަނަކަށް ފެތޭނޭހެން ބައިތުތަކެއްގެ މައްޗަށް އެކުލަވައިލައިގެން ފާޅުކުރާ ބަސްތަކެކެވެ. ޅެން ބަޔަކީ އެއް މައިގަނޑު ނަމެއްގެ މައްޗަށް އެކަކު ހަދައިފައި ހުންނަ ޅެންތައް. މިސާލު: ސިޔަރަތުގެ ރަންހާރު މިއެވެ. ޅެމަކީ ދިވެހި ޅެމުގެ ބާވަތްތަކުގެ ތެރެއިން އެންމެ މުހިއްމު ބާވަތެވެ. އެއީ ދިވެހި ޅެމުގެ ބާވަތްތަކުގެ ތެރެއިން6ވަނަ ބާވަތެވެ.\nޅެން މިލަފުޒުން ނެގޭ މާނަ[އުނިއިތުރު ގެންނަވާ]\nޅެން މިބަސް ދެމާނައެއްގައި މާނަކުރެވިދާނެއެވެ.\nފުރަތަމަ ދިވެހި ޅެމުގެ ހުރިހާ ބާވަތެއް ހިމެނޭ ގޮތުގައި ބޭނުންކުރެވޭ ބަހެވެ. ވަކި ވަޒަނަކާއި ރާގުގެ ވަކި ހަމައެއް ބަލައި، ފާހަގަކޮށް، ހުއްޓޭ އަކުރު ނުވަތަ ފިލި އެއްގޮތް ކުރަމުން އަމުނަމުން ގެންދާ އެއްޗެއްގައި މާނައިގައި ބޭނުންކުރެވޭ ބަހެވެ. މިމާނައިގެ މަތިން ބަލާއިރު ބަނދި، ކާ، ރައިވަރު، ފަރިހި، ލަވަ މިއިން ކޮންމެ އެއްޗަކީ ވެސް ޅެމުގެ ބާވަތެކެވެ.\nދެން ޅެން މިބަސް ބޭނުންކުރެވެނީ ކުރިން ބުނެވުނު5ބާވަތް ފިޔަވައި ދިވެހި ޅެމުގައި އޮންނަ ހަވަނަ ބާވަތް ކަމުގައިވާ ޅެން މިމާނައިގައެވެ. އެއީ ކުރީން ދެންނެވި ފަސް ބާވަތުގެ ޅެމުގެ ވަޒަނާއި ހަމަތަކުން ނެއްޓި ވަކި ވަޒަންތަކަށް އަމުނާ ލެވިފައިވާ ޅެން ބަސްތަކެކެވެ. ދިވެހި ޅެމުގެ ތެރެއިން އެންމެ އުޖާލާ، އެންމެ ފަށުވި ބާވަތަކީ ޅެން އެވެ. ޅެމުގެ މާނައަށް ބެލިޔަސް، ބަސްތައް އެތުރިފައިވާ ގޮތަށް ބެލިޔަސް އެންމެ މޮޅު ބާވަތަކީ މިއެވެ. އެހެންކަމުން މިލިޔުމުގައި ޅެން ނުވަތަ ޅެމޭ ކިޔައި ލިޔެވިފައިވާނީ ދިވެހި ޅެމުގެ ހަވަނަ ބާވަތް ޅެން ގެ މައްޗަށެވެ.\nމިބާވަތުގެ ޅެން އެންމެ ފުރަތަމަ ހައްދަވާން ފެއްޓެވި ޝާއިރަކީ އަލްމަރުހޫމް ހުތް އަލީ ދީދީ އެވެ. މީނާ އަކީ ހިޖުރައިން 1291 އާއި 1351 އާއި ދެމެދު ދިރިއުޅުއްވި ބޭފުޅެކެވެ. އެހެންކަމުން ފުރަތަމަ ޅެމެއް ދުނިޔޭގެ އަލިކަމުގެ ތެރެއަށް އުފަންވީ ހިޖުރީ 14 ވަނަ ގަރުނުގެ ދެބައިން ކުރީބައިގައި ކަމަށް ބެލެވެއެވެ.\nފުރަތަމަ ޅެން[އުނިއިތުރު ގެންނަވާ]\nއަލްމަރުހޫމް ހުތް އަލީ ދީދީ ފުރަތަމަ ހެއްދެވި ޅެން، ފެށިފައި އޮތީ ޢަރަބި ދެބައިތަކުންނެވެ. ޅެމުގެ ވަޒަނަށް ބަލާއިރު ޢަރަބި ޅެމުގެ ވަޒަން ތަކުގެ ތެރެއިން ވަޒަނެކެވެ. އަދި މިފަދަ ދެވަނަ އަށް އުފަންވި ޅެމަކީ ވެސް އަލްމަރުހޫމް ހުތް އަލީ ދީދީ ގެ ޅެމެކެވެ. އަލްމަރުހޫމް ހުތް އަލީ ދީދީ މިބާވަތުގެ ޅެން ހައްދަވަން ފެއްޓެވުމާއެކު އޭރު ތިއްބެވި ބައެއް ޅެންވެރިން މިގޮތަށް ޅެން ހައްދަވަން ފެއްޓެވި އެވެ. އޭގެ ތެރޭގައި ވާހަކަގޭ ދޮންތުއްތު، އެއްގަމުގޭ އަހުމަދު ދީދީ، އަދި ސީދީގެ އަލިދީދީ ފަދަ ބޭފުޅުން ހިމެނެއެވެ. އެގޮތުން އެންމެ ގިނަ ޅެން ހެއްދެވީ އެއްގަމުގޭ އަހުމަދު ދީދީ ނުވަތަ ހަކުރާ މަނިކުފާނު އެވެ. ހެއްދެވި ޅެންތަކުގެ ތެރޭގައި ފާތިމަތުގެ ފާނުގެ ޅެން، ހުސައިނުގެފާނު ގެ ޅެން ފަދަ ޅެންތައް ހިމެނެއެވެ.\nހުތް އަލިދީދީ ފުރަތަމަ ހެއްދެވި ޅެމުން ދެތިން ބައިތެއް ތިރީގައިމިވަނީ އެވެ.\nރައްބީ މިހެން ކުރައްވަތެވަޙީ، ގުރުއާނުގައި މާގަދަ ހުކުމް\nހީކޮށް ނުރައިބެއް މިކަމުގައި ނެތަމޭ ވެދާނާ ތަބަޢަވީ\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 19 އެޕްރީލް 2014، 13:34 ގައެވެ.


Liverpool Ge Legend, Kenny Dalglish Ah Covid-19 Jehijje - Vaguthu\nލިވަޕޫލްގެ ލެޖެންޑް، ކެނީ ޑަލްގްލިޝް އަށް ކޮވިޑް-19 ޖެހިއްޖެ\nލިވަޕޫލްގެ ލެޖެންޑް ސަރ ކެނީ ޑަލްގްލިޝް ކޮވިޑް-19 އަށް ފައްސި (ޕޮޒިޓިވް) ވެގެން ފަރުވާދޭން ފަށައިފިއެވެ.\nކުރިން ލިވަޕޫލްގެ ޓީމަށް ކުޅެ، އެ ޓީމުގެ މެނޭޖަރުކަން ވެސް ކޮށްފައިވާ އުމުރުން 69 އަހަރުގެ ޑަލްގްލިޝް އަށް ކޮވިޑް-19 ޖެހިގެން ހޮސްޕިޓަލުގައި އެޑްމިޓްކޮށްފައި ވަނީ ބުދަ ދުވަހުގެ ވަގުތެއްގައި ކަމަށް އޭނާގެ އާއިލާއިން ބުނެއެވެ.\nސްކޮޓްލޭންޑަށް ނިސްބަތްވާ ޑަލްގްލިޝް މި ބައްޔަށް ފައްސިވީ ނަމަވެސް އޭނާގެ ހާލު ރަނގަޅު ކަމަށާއި، އާންމު ގޮތެއްގައި މި ބަލީގައި ފެންނަ ބޮޑެތި އަލާމާތްތައް އޭނާގެ ފަރާތުން ފެންނަމުން ނުދާ ކަމަށް އާއިލާއިން ބުނެއެވެ.\nޑެލްގިޝް ކޮވިޑް-19 އަށް ފައްސިވުމާއި ގުޅިގެން އޭނާ މިހާރު ވަނީ އައިސޮލޭޓް ކޮށްފައެވެ. އަދި ރައްކާތެރި ކަމުގެ ގޮތުން އަޅަން ޖެހޭ ހުރިހާ ފިޔަވަޅެއް އަޅަން އޭނާ އަމިއްލައަށް ނިންމާފައިވާ ކަމަށް ވެސް އާއިލާއިން ބުނެފައި ވެއެވެ. އެ އާއިލާއިން ބުނެފައިވާ ގޮތުގައި އޭނާއަށް މި ވައިރަސް ޖެހުމާއި ގުޅިގެން، ވައިރަސް ޖެހޭ އެހެން މީހުންވެސް ކަމާއި ބެހޭ ފަރާތްތަކުގެ އިރުޝާދާއި އެއްގޮތަށް އަމަލު ކުރުމަށް ވަނީ އިލްތިމާސް ކޮށްފައެވެ.\n"ޑަލްގްލިޝް ކޮވިޑް-19 އަށް ފައްސިވިޔަސް އޭނާގެ ހާލު ރަނގަޅު. އަދި ބަލީގައި އެހެން މީހުންނަށް ފެންނަމުންދާ ފަދަ ބޮޑެތި އަލާމާތްތައް އޭނާގެ ގައިން ފެންނަމުން ނުދޭ. ވަރަށް އަވަހަށް ޑަލްގްލިޝް މި ބަލިން ރަނގަޅުވާނެ ކަމުގެ އުންމީދު އެބައޮތް،" ޑަލްގްލިޝްގެ އާއިލާގެ ފަރާތުން ބުނެފައި ވެއެވެ.\nޑަލްގްލިޝް ލިވަޕޫލްގެ ޓީމުގައި ކުޅެފައި ވަނީ 1977 ވަނަ އަހަރުން ފެށިގެން 1990 ވަނަ އަހަރާއި ހަމައަށެވެ. މި މުއްދަތުގައި އޭނާ ވަނީ 355 މެޗެއް ކުޅެ، 118 ގޯލް ކާމިޔާބުކޮށްފައެވެ. އޭނާ ލިވަޕޫލްގެ މެނޭޖަރެއްގެ ގޮތުގައި ދެފަހަރެއްގެ މަތިން މަސައްކަތް ކޮށްފައި ވެއެވެ. އެގޮތުން 1985 ވަނަ އަހަރުން ފެށިގެން 1991 ވަނަރަހަރާއި ހަމައަށް، އަދި 2011 ވަނަ އަހަރުން ފެށިގެން 2012 ވަނަ އަހަރާއި ހަމައަށް އެޓީމުގެ މެނޭޖަރެއްގެ ގޮތުގައި މަސައްކަތް ކޮށްފައި ވެއެވެ.\nސްކޮޓްލޭންޑުގެ ޤައުމީ ޓީމަށްވެސް ގިނަ ދުވަސްތަކެއް ވަންދެން ކުޅެ، ބޮޑެތި ކާމިޔާބީތަކެއް ހާސިލްކޮށްފައިވާ ޑަލްގްލިޝް ވަނީ މީގެ ކުރިން ނިއުކާސަލް ޔުނައިޓެޑްގެ މެނޭޖަރުކަން ވެސް ކޮށްފައެވެ.


Covid-19 ah4million meehun positive vejje\nކޮވިޑް-19 އަށް4މިލިއަން މީހުން ޕޮޒިޓިވްވެއްޖެ\n10 މޭ 2020 - 17:02:07\nމުޅި ދުނިޔެއިން ކޮވިޑް-19 އަށް ޕޮޒިޓިވްވީ މީހުންގެ އަދަދު ހަތަރު މިލިއަނަށް އަރައިފި އެވެ.\nޖޯންސް ހޮޕްކިންސް ޔުނިވާސިޓީގެ އެންމެ ފަހުގެ ތަފާސްހިސާބުތަކުން ދައްކާ ގޮތުގައި، މުޅި ދުނިޔެއިން ކޮވިޑް-19 އަށް ޕޮޒިޓިވްވީ މީހުންގެ އަދަދު މި ވަނީ 4,038,747 އަށް އަރާފަ އެވެ. އަދި ވައިރަހުގެ އަސަރު އެންމެ ބޮޑަށްް ކުރި ގައުމު ތަކުން، ވައިރަސް ފެތުރުން ކޮންޓްރޯލް ކުރުމަށް ލުއިތަކެއް ދިނުމަށް ނިންމާފައިވާއިރު، ކޮވިޑް-19ގެ ދެ ވަނަ ރޯޅިއެއް ކުރިމަތި ވެދާނެ ކަމުގެ ބިރު އޮތީ ބޮޑުވެފަ އެވެ.\nކޮވިޑް-19 އަށް އެންމެ ގިނަ ބަޔަކު ޕޮޒިޓިވްވެފައި ވަނީ އެމެރިކާ އިންނެވެ. އެ ގައުމުގައި 1.3 މިލިއަނަށް ވުރެ ގިނަ މީހުން ވަނީ ވައިރަހަށް ޕޮޒިޓިވްވެފަ އެވެ. އަދި 78،794 މީހުން އެ ގައުމުގައި ވަނީ ކޮވިޑް-19 ގެ ސަބަބުން މަރުވެފަ އެވެ. އެމެރިކާ ގައި 20.3 މިލިއަން މީހުންގެ ވަޒީފާ ބަލިމަޑުކަމާއި ގުޅިގެން ގެއްލިފައިވާ ކަމަށް އަލްޖަޒީރާގައި ރިޕޯޓްކުރެ އެވެ.\nއެމެރިކާގެ ބޭރުން ވައިރަހުގެ އަސަރު އެންމެ ބޮޑަށް ކޮށްފައި ވަނީ ޔޫރަޕުގެ ގައުމު ތަކަށެވެ. އެގޮތުން ޔޫރަޕުގައި ވައިރަސް އެންމެ ފުރަތަމަ އެންމެ ބޮޑަށް ފެތުރުނު ގައުމު ކަމަށްވާ އިޓަލީ އިން ދެ ލައްކައަށް ވުރެ ގިނަ މީހުން ޕޮޒިޓިވް ވެފައިވާއިރު، އެ ގައުމުން މިހާރު ވަނީ ވައިރަސް ވަރަށް ބޮޑަށް ކޮންޓްރޯލްކޮށް އަޅާފައިވާ ފިޔަވަޅުތަކަށް ލުއި ދިން ފަށާފަ އެވެ.\nއެ ސަރަހައްދުގައި މިހާރު އެންމެ ބޮޑަށް ވައިރަސް ފެތުރޭ ގައުމުު ތަކުގެ ގޮތުގައި ހިމެނެނީ އެނގިރޭސި ވިލާތުގެ ގައުމުތަކާއި، ރަޝިއާ އެވެ. އިނގިރޭސި ވިލާތަކީ ދުނިޔެއިން ދެ ވަނަ އެންމެ ގިނަ މީހުން މަރުވެފައިވަ ގައުމެވެ. އަދި ރަޝިއާގައި ވައިރަސް ޖެހުނު މީހުންގެ އަދަދު ދެ ލައްކަ އަށް ވަނީ މިދިޔަ 24 ގަޑިއިރުގެ ތެރޭގައި އަރާފަ އެވެ.\nކޮވިޑް-19 އެންމެ ފުރަތަމަ ފެނުނު ގައުމު ކަމަށްވާ ޗައިނާ އިން ވައިރަސް ވަނީ ވަރަށް ބޮޑަށް މިހާރު ކޮންޓްރޯލް ކޮށްފަ އެވެ. ނަމަވެސް ކަމާ ބެހޭ ފަރާތްތަކުން ބުނާ ގޮތުގައި، ވައިރަސް މިހާރު ކޮންޓްރޯލް ކޮށްފައިވާ ގައުމުތަކުގައި ނިމިގެން އެ ދިޔައީ ފުރަތަމަ ފޭސް ކަމަށާއި، ވައިރަސް ކޮންޓްރޯލް ކުރުމަށް އަޅާފައިވާ ފިޔަވަޅު ތަކަށް ލުއި ދިން ކަމުގައިވީ ނަމަވެސް ފަރުވާ ކުޑަކޮށްފި ނަމަ، ވައިރަސް އަނެއްކާ ފެތުރެން ފެށުން އެކަށީގެންވާ ކަމަށެވެ.\nޗައިނާގެ ބޭރުން އޭޝިއާގައި ވައިރަސް އެންމެ ބޮޑަށް ފެތުރުނު ގައުމު ކަމަށްވާ ދެކުނު ކޮރެއާ އިން ވައިރަސް މުޅިން ކޮންޓްރޯލް ކޮށޤ، ގައުމުގައި އަޅާފައިވާ ސަލާމަތީ ފިޔަވަޅު ތަކަށް ލުއި ދިނުމުން ކޮވިޑް-19 ގެ އާ 34 ކޭސް މި ވަނީ އެ ގައުމުން ފެނިފަ އެވެ. މިކަމާއި ގުޅިގެން، އެ ގައުމުގެ، ކްލަބް ތަކާއި، ބާ ތައް އަދި ރެސްޓޮރަންޓް ތަށް އަނެއްކާ ވަނީ ބަންދު ކޮށްފަ އެވެ.\nކޮވިޑް-19ކޮރޯނާ ވައިރަސްޗައިނާއެމެރިކާފްރާންސްއިޓަލީރަޝިޔާދެކުނު ކޮރެއާ


ކޮރޯނާވައިރަސް ގެ އަލާމާތް ހުރިތޯ ބަލަނީ\nޗައިނާގައި ކޮރޯނާ ވައިރަސް ޖެހިގެން މަރުވާ މީހުންގެ އަދަދު އަންނަނީ އިތުރުވަމުންނެވެ. ޗައިނާއިން 114 މީހުން މިއަދު މަރުވިކަމަށާއި ، މިއަދަދާއި އެކު މިހާރު މިވައިރަސް ޖެހިގެން މިޅިއަކު 2126 މީހުން މަރުވެފައި ވާކަމަށް ހަބަރު ލިބެއެވެ.\nޗައިނާއިން ރިޕޯރޓް ކޮށްފައިވާ ގޮތުގައި މިއަދު ވައިރަސް ޖެހިގެން ރިޕޯރޓް ކޮށްފައިވަނީ 349 މީހުންކަމަށެވެ. މިއީ ހަފްތާތަކަކަށްފަހު ދުވާލެއްގެ މައްޗަށް ވައިރަސް ޖެހިގެން ރިޕޯރޓްކުރެވުނު އެންމެ މަދު އަދަދުކަން ފާހަގަ ކުރެވެއެވެ.\nބުދަ ދުވަހު ބޭއްވުނު ނޫސް ކޮންފަރެންސް އެއްގައި މައުލޫމާތު ދެއްވަމުން ޑަބްލިއުއެޗްއޯ ގެ އެގްޒެކެޓިވް ޑިރެކްޓަރ ޑރ.މައިކް ރަޔަން ވިދާޅުވެފައިވަނީ ޗައިނާގައި ބަލި ފެތުރޭ މިންވަރު މިއަދު ދަށަށް ގޮސްފައި ވާކަމަށާއި، އަދި މިވައިރަސް ފެތުރުމަށް ނިމުމެއް އަންނަނީ ކަމުގައި ބުނަން އަދި މާ އަވަސް ކަަމަށެވެ.\nޗައިނާގައި ބަލި ފެތުރޭ މިންވަރު ދަށްވެފައި ވީކަމުގައި ވިޔަސް އޭޝީއާގެ ބައެއް ގައުމުތަކުން ވައިރަސްއަށް ޕޮޒިޓިވްވާ އިތުރު މީހުން އަންނަނީ ފެންނަމުންނެވެ. އޭގެތެރޭގައި ކޮރެއާ، ސިންގަޕޫރު އަދި ޖަޕާނު ހިމެނެއެވެ.\nޗައިނާ ކޮރޯނާވައިރަސް ކޮވިޑް-19\nMarch 06, 2020 22:26:09\nކުރެއްދޫ ރިސޯޓުން މީހުން އަރާ ފޭބުން މަނާކޮށްފި\nFebruary 17, 2020 16:18:00


"އެއްވެސް މަޤާމަކީ އަބަދު އެކަކަށްޓަކައި ކަނޑައެޅިފައި އޮންނާނޭ މަޤާމެއް ނޫން" "އެއްވެސް މަޤާމަކީ އަބަދު އެކަކަށްޓަކައި ކަނޑައެޅިފައި އޮންނާނޭ މަޤާމެއް ނޫން"\n"އެއްވެސް މަޤާމަކީ އަބަދު އެކަކަށްޓަކައި ކަނޑައެޅިފައި އޮންނާނޭ މަޤާމެއް ނޫން"\n"އެއްވެސް މީހަކީ ދުނިޔޭގައި އަބަދު ހުންނާނޭ މީހެއް ނޫނެވެ. އަދި އެއްވެސް މަޤާމަކީ އަބަދު އެކަކަށްޓަކައި ކަނޑައެޅިފައި އޮންނާނޭ މަޤާމެއްވެސް ނޫނެވެ." މިއީ 16ޖުލައި 1971ވަނަ އަހަރު ރައީސް އިބްރާހީމް ނާޞިރު ވިދާޅުވި ޢިބާރާތްކޮޅެކެވެ.\nއެމަނިކުފާނުގެ މިޢިބާރާތަކީ ރައްޔިތުންގެ މަޖިލީހުގެ ޢިއްޒަތްތެރި މެމްބަރުންނާއި ދިވެހި ރައްޔިތުންނަށް ފޮނުއްވި ސިޓީފުޅުގައި ވިދާޅުވެފައިވާ ޢިބާރާތެކެވެ.\nމިސިޓީފުޅުގައި އެމަނިކުފާނުވަނީ އެމަނިފާނުގެ ވެރިކަމަށްފަހުވެސް ރާއްޖޭގެ އަމާންކަމާއި ސުލްޙަވެރިކަމަށް އިސްކަން ދިނުމަށާއި، އެމަނިކުފާނަށްފަހު ރާއްޖޭގެ ވެރިކަމަށް ވަޑައިގަންނަވާ ބޭފުޅަކަށްވެސް އިޚްލާސްތެރިވުމަށް ދިވެހިރައްޔިތުންނަށް އިލްތިމާސްކުރައްވާފައިވެއެވެ.\nރާއްޖޭގެ ދެ ވަނަ ޖުމްހޫރިއްޔާގެ ފުރަތަމަ ރައީސުލް ޖުމްހޫރިއްޔާ އިބްރާހީމް ނާސިރު އަވަހާރަވީ 2008ވަނަ އަހަރުގެ ނޮވެމްބަރު މަހުގެ 22ވަނަ ދުވަހުގެރޭ 7:15ގައެވެ. އެމަނިކުފާނު އަވަހާރަވީތާ މިއަދަށް 12 އަހަރު ފުރުނީއެވެ.\nރައީސް ނާޞިރުގެ ސިޓީފުޅުގެ ނަކަލެއް\nރައީސް ނާޞިރު އަވަހާރަވުމާ ގުޅިގެން ދިވެހި ސަރުކާރުންވަނީ ޖެހިގެން އައި ނޮވެމްބަރު 23ވަނަ ދުވަހަކީ ސަރުކާރު ބަންދު ދުވަހެއް ކަމުގައި ހަމަޖައްސަވައި7ދުވަސް ވަންދެން ދިވެހި ދިދަ ބައި ދަނޑި އަށް ތިރިކޮށްފައި ބަހައްޓަން ނިންމަވާފައެވެ.\nޢުމުރުފުޅުން 82 އަހަރުގައި ރައީސް އިބްރާހީމް ނާސިރު އަވަހާރަވީ ސިންގަޕޫރުގެ މައުންޓް އެލިޒަބަތު ހޮސްޕިޓަލުގައެވެ. ދިވެހި ސަރުކާރުންވަނީ އެމަނިކުފާނުގެ ހަށިކޮޅު ރާއްޖެގެނެސްް މާލޭ ހުކުރު މިނިސްކިތު ހަރިއްމަ ތެރޭގައި ފަސްދާނުލާފައެވެ.\nރައީސް ނާޞިރުގެ ޖަނާޒާގެ ތެރެއިން\nރައީސް އިބްރާހީމް ނާސިރު ނުވަތަ ޞާޙިބުލް ފަޚާމާ އިބްރާހީމް ނާޞިރު ރަންނަބަނޑޭރި ކިލެގެފާނު ނިޝާން ޣާޒީގެ ޢިއްޒަތްތެރި ވެރިޔާ ނުވަތަ ރައީސް އިބްރާހީމް ނާޞިރު އުފަންވެވަޑައިގަތީ 1926 ވަނަ އަހަރުގެ ސެޕްޓެމްބަރު މަހުގެ2ވަނަދުވަހު، ޏ.ފުވައްމުލަކުގައެވެ. އެ މަނިކުފާނުގެ ޢާއިލާއަށް ބަލާއިރު، ބައްޕާފުޅަކީ ވެލާނާގޭ އަޙުމަދު ދީދީއެވެ. މަންމާފުޅަކީ ފުވައްމުލަކު ދަޑިމަގު ގަނޑުވަރު މޫސާ ދީދީގެ ޢާއިޝާ ދީދީއެވެ.\nރައީސް ނާޞިރުގެ މަހާނަފުޅު\n1957އިން 1968އަށް ރާއްޖޭގެ ބޮޑުވަޒީރުކަމުގެ މަޤާމު އެމަނިކުފާނު ފުރުއްވާފައިވެއެވެ. އެއަށް ފަހު، ރާއްޖޭގެ ދެ ވަނަ ޖުމްހޫރިއްޔާގެ ފުރަތަމަ ރައީސްކަމުގައި 1968ވަނަ އަހަރުގެ ނޮވެމްބަރު 11 ވަނަ ދުވަހުން ފެށިގެން 10 އަހަރުދުވަސް ހޭދަކުރެއްވިއެވެ. އެމަނިކުފާނު ރައީސްކަމުގެ މަޤާމުން ވަކިވެވަޑައިގަތީ 1978ވަނަ އަހަރުއެވެ. އެއަށްފަހު ރާއްޖެ ދޫކުރައްވައި ސިންގަޕޫރަށް ވަޑައިގަތީ7ޑިސެމްބަރު 1978 ގައެވެ. އޭގެ ފަހުން ރައީސް ނާސިރު އަވަހާރަވުމާހަމަށްވެސް ރާއްޖެ ވަޑައެއް ނުގަންނަވައެވެ.\nރައީސް ނާޞިރުގެ ބައެއް މުހިންމު ޚިދުމަތްތައް\nރައީސް އިބްރާހީމް ނާޞިރަކީ ދިވެހިރާއްޖޭގެ ސިޔާސީ މިނިވަންކަމުގެ ބާނީއެވެ. އެމަނިކުފާނުގެ ޤައުމީ ޚިދުމަތީ އަގުކުރެވޭ ވަރަށްވުރެ އެތައްގުނައެއް އިތުރު ޚިދުމަތްތަކެކެވެ. ރާއްޖޭގެ ޒަމާނީ ރަށްވެހިކަމުގެ ތަރައްޤީގެ ބިންގާއެޅުއްވި ބާނީއަކީ އެމަނިކުފާނޭ ދެންނެވުމަކީ ކުށަކަށް ނުވާނެއެވެ.\nރައީސް މުޙައްމަދު އަމީންގެ ވެރިކަން ވައްޓާލި އިންޤިލާބަށްފަހު ރާއްޖޭގެ ސިޔާސީ މަސްރަޙުން ފެންނަންފެށި ރައީސް އިބްރާހީމް ނާޞިރުގެ ބޮޑު ވަޒީރުކަމާއި ރައީސް ކަމުގައިވަނީ، ޒަމާނީ ތަރައްޤީއާއި ތަހުޒީބުގެ ގިނަ ކަންކަމުގެ ބިންގާ އަޅުއްވައިދެއްވާފައެވެ.\nއެގޮތުން ފާހަގަކޮށްލޭ މުހިންމު ބައެއް ކަންކަމަށް ބަލާއިރު، އެންމެ ފާހަގަކޮށްލެވޭ ކަމަކީ 1965 ވަނަ އަހަރުގެ ޖުލައިމަހުގެ 26 ވަނަ ދުވަހު ރާއްޖެއަށް ފުރިހަމަ މިނިވަންކަން ހޯއްދަވައި ދެއްވުމެވެ. އަދި 1960 ވަނަ އަހަރުގެ އޮކްޓޫބަރު މަހުގެ 19 ވަނަ ދުވަހު ރާއްޖޭގައި ފުރަތަމަ ފަހަރަށް އެއަރޕޯޓެއްގެ ޚިދުމަތް ދެއްވުން ފާހަގަކުރެވެއެވެ. މީގެ އިތުރުން އަންހެނުން ބާރުވެރި ކުރުވުމާއި، އިނގިރޭސި ތަޢުލީމު ފުޅާކުރެއްވުމާއި، ވޯރާ ވިޔަފާރިވެރިންގެ އަތްދަށުން ދިވެހި އިޤްތިޞާދު ސަލާމަތް ކުރެއްވުމާއި، ސަރުކާރުގެ ވިޔަފާރި ކުންފުނި އެސްޓީއޯ، އުފެއްދެވުމަކީވެސް ރައީސް ނާޞިރު ރާއްޖެއަށް މުޅިން އަލަށް ތަޢާރަފްކުރެއްވި ކަންކަމެވެ.\nރާއްޖޭގެ މިނިވަންކަމުގެ އެއްބަސްވުމުގައި ސޮއިކުރެއްވުން\nރާއްޖެއަށް ފަތުރުވެރިކަން ތަޢާރަފްވީވެސް އެމަނިކުފާނުގެ ވެރިކަމުގައެވެ. އަދި ރާއްޖެއިން ފުރަތަމަ ފަހަރަށް ފިނިކުރި މަސް އެކްސްޕޯޓު ކުރައްވަން ފެއްޓެވުމާއި، ފެލިވަރު މަސްދަޅު ބަންދުކުރާ ކާރުޚާނާ އުފެއްދެވުމަކީވެސް ރައީސް ނާޞިރުގެ އަގުހުރި ޚިދުމަތްތަކުގެ ތެރެއިން ފާހަގަކޮށްލެވޭ ބައެއް ކަންކަމެވެ. މީގެ އިތުރުން އެއަރ މޯލްޑިވްސްގެ ނަމުގައި ފުރަތަމަ ފަހަރަށް ދިވެހި އެއަރލައިނެއް އުފެއްދުމާއި މަސްދޯނިފަހަރުގައި އިންޖީނު އެޅުމާއި، މޯލްޑިވްސް ޝިޕިންގ ލިމިޓެޑް އުފެއްދެވުމާއި، ރާއްޖޭގައި ބޭންކިންގެ ޚިދުމަތް ތަޢާރަފް ކުރެއްވުމާއި، ދިވެހިރާއްޖޭގެ އަޑާއި، ޓެލެވިޜަން މޯލްޑިވްސް އުފެއްދެވުމާއި ރެޑިއޯ ޓެލެފޯނުގެ ޚިދުމަތް ފެއްޓެވުމަކީވެސް ރައީސް ނާޞިރު ތަޢާރަފްކުރައްވައި ފައްޓަވައިދެއްވި ކަންކަމެވެ.\nރައީސް ނާޞިރުގެ ވެރިކަމުގައި ހިނގާފައިވާ ބޮޑެތި ބައެއް ޙާދިސާތަކުގެ ތެރެއިން ދެކުނު ގަޑުބަޑަކީ ފާހަގަކޮށްލެވޭ ޙާދިސާއެކެވެ. ރައީސް ނާޞިރު މިކަން ޙައްލުކުރެއްވީ، ރައްޔިތުންގެ މަޖިލީހުގެ އަޣުލަބިއްޔަތުން އެކަމުގެ ބާރު ނާޞިރަށް ދެއްވުމާއެކު، އެކަމަށް އުފެއްދެވި ޚާއްޞަ ކޮމިޝަނެއް މެދުވެރި ކޮށްގެންނެވެ.\nނާޞިރުގެ ވެރިކަމުގައި ހިނގައިދިޔަ އެންމެ ބޮޑު އެއް ގަޑުބަޑަކީ 13 ޖޫން 1974 ގައި ހިނގާދިޔަ ބޮޑު ބުރާސްފަތީގެ ޙާދިސާއެވެ. އެދުވަހު ސަރުކާރާ ދެކޮޅަށް ގުޅަކުޅޭ ފަސްގަނޑަށް މީހުން އެއްވެ، ނުރުން ފާޅުކޮށް ހެދިއެވެ. އަދި އެއްވުމުގައި ސިފައިންގެ ދޮރުމައްޗަށް ބަޔަކު ގޮސް ހަޅޭލަވައި، ސިފައިންގެ ދޮރު ވައްޓާލައި ސިފައިންގެއަށް ވަންނަން އުޅުނެވެ. މި އެއްވުން ރޫޅާލެވުނީ މައްޗަށް ބަނޑިޖަހައިގެންނެވެ. މި ޙާދިސާއަށްފަހު މާލޭގައި އިމަޖެންސީ ހިންގަވައި ސިފައިންގެ ބެލުމުގެ ދަށަށް މާލެ ލައްވައިފި ކަމުގައި ސަރުކާރުން އިޢުލާން ކުރެއްވިއެވެ.\nއަދި މީގެ އިތުރުން އައި ކަޅު ބުރާސްފައްޗަކީވެސް ނާޞިރުގެ ވެރިކަމުގައި ފާހަގަކޮށްލެވޭ ޙާދިސާއެކެވެ. އެ ޙާދިސާ ހިނގީ6މާރޗް 1975ގައެވެ. އެދުވަހު އޭރުގެ ވަޒީރުލް އަޢުޒަމް އަޙްމަދު ޒަކީ ދޫނިދޫގައި ބަންދުކުރެއްވިއެވެ. އަދި އަޙްމަދު ޒަކީ ބޮޑު ވަޒީރު ކަމާއި މިނިސްޓަރ އޮފް އެކްސްޓަރނަލް އެފެއަރޒް ކަމުގެ މަޤާމުން 8 މާރޗް 1975 ގައި ވަކިކުރައްވާ ޏ. ފުވައްމުލަކަށް ފޮނުވާލެވުނެވެ.\nމިކިޔާލުމުން މިރާއްޖޭގައި އަލަށް މީހަކު ކުރިކަމެއް ނެތްކަން ހާމަވެއްޖެ. ނާސިރުގެ ވެރިކަމުގައި ހުރިހާކަމެއް ތިޔާއޮތީފެށިފައި. މިތާނގައި އަލަށްކުރި ހަމައެކަނި ކަމަކީ ބުރިޖުއެޅުން.\nއެސްޓީއޯގެ ސީއެފްއޯގެ މަގާމަށް މުހައްމަދު ނިޒާމް\nބާސެލޯނާ މޮޅުވެ ރަނގަޅު ފޯމަކަށް\nޔުނައިޓެޑު ފަހަތުން އަރައި ސައުތުހެމްޓަން އަތުން މޮޅުވެއްޖެ


Maarukeytu thakuge saafu thaahirukan huree kaaboa thakethi vikkeyfadha haalatheh gai tha? - vNews.mv\nމާރުކޭޓުތަކުގެ ސާފުތާހިރުކަން ހުރީ ކާބޯތަކެތި ވިއްކޭފަދަ ހާލަތެއްގައިތަ؟\nރިފާޢަތު Male' | 05 April 2020, 16:32\nސިއްހަތު ސަލާމަތުން ހުރުމަކީ ދިރިހުރުމަށް ކޮންމެ މީހަކަށްމެ ބޭނުންވާނެ އެންމެ މުހިއްމު އެއް ކަންތަކެވެ. ފުރިހަމަ ސިއްޙަތެއްގައި ހުރެވޭނީ ސިއްހީ ގޮތުން ރަގަޅު ޢާދަތަކެއް އަޅުގަނޑުމެންގެ ކިބައިގައި ހުރެގެންނެވެ. އެހެން ގޮތަކަށް ބުނާނަމަ ސިއްހީގޮތުން ރަގަޅު ޢާދަތަކެއް ހިފެހެއްޓިގެންނެވެ.\nކާބޯތަކެތީގެ ސާފުތާހިރުކަމަށް ރައްކާތެރި ވުމަކީވެސް ސިއްހީ ރަނގަޅު އާދަތަކުގެ ތެރޭގައި ހިމެނޭ ވަރަށް މުހިންމު ކަމެކެވެ. ވަރަށް ގިނަ ބަލިތަކަކީ ފެނާއި ކާތަކެތީގެ ޒަރީއާއިން ފެތުރޭ ބަލިތަކަށް ވީހިނދު މިއީ ވަރަށް މުހިއްމު ކަމެކެވެ. ފެނާއި ކާތަކެތީގެ ޒަރީއާއިން ފެތުރޭ ބަލިތަކުގެ ތެރޭގައި ތަފާތު ވައްތަރުގެ ބެކްޓީރިއާ، ވައިރަސް، ޕަރަސައިޓް، ފަދަ ޖަރާސީމްތަކުގެ ސަބަބުންޖެހޭ ބަލިތައްވެސް ހިމެނެއެވެ. މިސާލަކަށް ބޭރަށް ހިންގުން، ކޮލެރާ، ޝިގެއްލާ، ހެޕަޓައިޓިސްފަދަ ބަލިތަކަކީ ކާބޯތަކެތީގެ ޒަރީއާއިން ފެތުރިދާނެ ބަލިތަކެވެ.\nމިދުވަސްވަރަކީ ނުރައްކާތެރި ކޮވިޑް-19 ފެތުރޭ ދުވަސްވަރަކަށް ވުމާއެކު ކާބޯތަކެތި ވިއްކާ ފަރާތްތަކުން އިހުނަށްވުރެ ޚާއްސަ އިސްކަމެއް ސާފުތާހިރު ކަމަށާއި އަދި ކާބޯތަކެތީގެ ރައްކާތެރިކަން ކަށަވަރު ކުރަންޖެހެއެވެ. ތަރުކާރީއާއި މޭވާ ވިއްކާ ބައެއް މާރުކޭޓުތަކަކީ ބުޅާ އަދި މީދާފަދަ ޖަނަވާރުތަކުން ރައްކާތެރިވެފައި ނުވާ ތަންތަނުގެ ގޮތުގައި ބައެއްފަހަރު ފާހަގަކުރެވެއެވެ. އެފަދަ ކަންކަން އާންމުންގެ ސަމާލުކަމަށް އަންނަނީ ސާފުތާހިރުކަން ކުޑަ، ބުޅަލާއި މީދަލުގެ ހާލިތަކަށް އެފަދަ މާރުކޭޓުތަކުގެ ގޮޅިތަށް ވެފައިވާ ފޮޓޯތަށް މީސްމީޑިއާގައި ދައުރުވާން ފެށުމުންނެވެ.\nމިތަންތަނަކީ ދުވާލެއްގެ މައްޗަށް އެތަށް ބަޔަކު ތަކެތި ގަންނަ ތަންތަނަށް ވާއިރު މާރުކޭޓުގެ ގޮޅިތައް ހިންގާ ފަރާތްތަކުގެވެސް ނުހަނު ކަންބޮޑުވާ ކަންތައްތަކެއް މިކަމުގައި އެބަހުއްޓެވެ. އަމީނީ މަގުގައި ހުރި މާރުކޭޓުން ގޮޅިއެއް ނަގައިގެން ވިޔަފާރި ކުރަމުން އަންނަ މީހަކު ވީނިއުސްއާއި ވާހަކަދަމުން ބުނީ މާރުކޭޓެއްގެ ގޮތުގައި ލިބިފައިވާ ތަނަކީ ބުޅާ އަދި މީދާފަދަ ޖަނަވާރުތަކުން ރައްކާތެރި ތަނެއް ނޫންކަމަށެވެ.\n"ވަށައިގެން މިއޮތީ ހުސްކޮށް. ހަމައެކަނި މިތަން ހިޔާކޮށްފަ ހުރިކަން އެކަނި. ސަރުކާރުގެ ކަމާބެހޭ ފަރާތްތަކުން އެބަޖެހޭ މިތަންތަނަށް ބުޅާފަދަ ތަކެއްޗަށް ނުވަދެވޭ ގޮތަށް ބަންދުކޮށްދޭން. އަޅުގަނޑުމެން ކިތަންމެ ވަރަކަށް ސާފުތާހިރުކަމަށް ބަލައިގެން އުޅުނަސް އެކަން އެހެން ވާކަށްނެތް. ވިޔަފާރިތައް ނިންމާފަ ތަން ބަންދުކޮށްފަ ދަމުން ގޮޅީގައި ވިއްކަން ހުންނަ ތަކެތީގެ މަތީގައި ފޮތިކަނޑެއް ނުވަތަ ކަފާފަ ހުންނަ ފޮށިގަނޑު ކަހަލަ އެއްޗެއް މި ބާއްވަނީ ދެކޮޅަށް ބަރެއްކަހަލަ އެއްޗެއް ލާފަ. މިނޫން ގޮތެއް އެބަޖެހޭ ހޯދަން. އަސްލު ހަމަ ވަރަށް ދަތި. އުނދަގޫވެސްވޭ"\nނަން ހާމަނުކުރަން އެދި ވާހަކަދެއްކި މީހާ\nބުޅަލުގެ ނަޖިހާއި އޭގެ ކެހެރިއަކީ އިންތިހާއަށް ނުރައްކާ އެއްޗެކެވެ. ލޮލަށްޖެހޭ ނުރައްކާތެރި ޓޮސްކޯޕްލަސްމާ ކިޔާ ބައްޔެއް ޖެހެނީވެސް ބުޅަލުގެ ނަޖިހުން ނުވަތަ އޭގެ ކެހެރީގެ ސަބަބުންނެވެ. އެއީ ލޮލުގެ ފެނުން ގެއްލުވާލާފަދަ ނުރައްކާތެރި ބައްޔެއްކަމަށް ޑޮކްޓަރުން ވިދާޅުވާއިރު މާރުކޭޓު ހިންގާ ފަރާތްތަކުން ބުނަނީ މީދާ އަދި ބުޅަލުގެ އުނދަގޫ ޖެހެނީ އިއްޔެއަކު މިއަދަކު ނޫން ކަމަށެވެ.\nމަޖީދީމަގުގައި ގާއިމްކޮށްފައި ހުރި މާރެކޭޓުގައި ތަރުކާރީއާއި މޭވާ ވިއްކާ ވިޔަފާރިވެރިއަކު ވީނިއުސްއާއި ވާހަކަދައްކަމުން ބުނީ ސަރުކާރުން ގާއިމްކޮށްދީފައި ހުންނަ މާރުކޭޓުތަކަށްވުރެ އަމިއްލަ މީހަކު ޚަރަދުކޮށްގެން ހިންގާ މާރުކޭޓުގެ ފެންވަރުވެސް ބޮޑުތަނުން ރަނގަޅު ކަމަށެވެ.\n"ސޯޝަލް މީޑިއާގައި މިހާރު ދައުރުވަމުންދާ ފޮޓޯތައް އަޅުގަނޑުވެސް ދުށިން. އަޅުގަނޑުމެންގެ ތެރެއިން ކޮންމެވެސް ބޭފުޅަކު ކަންނޭގެ ފޮޓޯ ލާފަވެސް ހުރީ. އެއީ އަޅުގަނޑުމެން ވަރަށް ބޮޑަށް ރަނގަޅު ކުރަން ބޭނުންވާ ކަމެއް. އަދި އެކަމަކީ ކުއްލިއަކަށް ވަގުތުން ވަގުތަށް ކުރެވޭނެ ކަމެއްވެސް ނޫން. ނަމަވެސް ވަގުތުން ވަގުތަށް އަޅަންޖެހޭ ފިޔަވަޅުތައް މިހާރުވެސް މިދަނީ އަޅަމުން. މީގެ3ދުވަސް ކުރިން ހެލްތުންވެސް ބޭފުޅުންތަކެއް ވަޑައިގަތް މިތަނަށް. އެބޭފުޅުން ދެއްވި 10 ދުވަސް ތެރޭގައި ހުރިހާ ކަމެއް އަޅުގަނޑުމެން ފުރިހަމަ ކުރާނަން."\nމަޖީދީމަގުގައި ހުންނަ މިމާރުކޭޓަކީ އާންމު ގިނަބަޔަކު ކާބޯތަކެތި ގަންނަ މާރުކޭޓެކެވެ. އެހެންކަމުން ދެވަނަ ފަހަރަކަށް އެފަދަ ކަމެއް ތަކުރާރު ނުކުރާނެ ކަމުގެ ޔަގީން ކަމާއެކު އެ މާރުކޭޓުގައި މަސައްކަތް ކުރާ ދޭސީންނާއި ބިދޭސީން ބުނަނީ އެތަނުން ވިއްކާ ތަރުކާރީއާއި މޭވާއަކީ މީދަލުން ސަލާމަތް ކުރެވިފައިވާ ތަކެއްޗަށް ހަދައި، ހެލްތު މިނިސްޓްރީގެ ގައިޑްލައިންތަކާ އެއްގޮތަށް ތަރުކާރީގެ ބާވަތްތަށް ވިއްކާ ބަޔަކަށްވުމަށް މަސައްކަތް ކުރާނެ ކަމަށެވެ.\nސިއްހީ ގޮތުން ބަލިމަޑުކަމަކަށް ގޮތުން ގޭގައި ބޭނުންކުރެވޭ ތަރުކާރީއާއި މޭވާގެ ބާވައްތަކަކީވެސް ރައްކާތެރި ގޮތެއްގައި ބަލަހައްޓާ އަދި ވިއްކާ ތަކެއްޗަށްވާން ޖެހެއެވެ. ވިޔަފާރިކުރާ މީހާއަށް އެ ގަންނަ ތަކެތީގެ ޔަގީންކަމާއި ސޫފާސޫފިތަކުން ރައްކާކުރެވިފައިވާ ތަކެއްޗަށް ހެދުމަކީ ވިޔަފާރިވެރިންގެވެސް ޒިންމާއެކެވެ.\nއެފަދަ ތަންތަނަކީ އެންމެ ރަނގަޅު މާހައުލަކަށް ނުވާނަމަ އެކަންކަން ސަރުކާރުގެ ސަމާލުކަމަށް ގެނެސް އެކަމަށް ހައްލު ހޯދުމަށް އެންމެން ގުޅިގެން މަސައްކަތް ކުރަންޖެހެއެވެ. އެހެންނޫނީ ސިއްހީގޮތުން ހީނުކުރާ ފަދަ ކަންކަމާ ކުރިމަތިލާންޖެހުމަކީ ދުރުގައިވާ ކަމެއްނޫނެވެ.\nއެޗް.ޕީ.އޭ ރާއްޖެ މާރުކޭޓް މީދާ ރިޕޯޓް\nއާއްމުންނާ ގުޅުން ހުރި މިޒާތު ކަންކަމަށް މިނޫހުން މަސައްކަތް ކުރާތަން ފެންނާތީ ޝުކުރު ވެރިވަން. އެކަމަކު ނަސޭހަތަކީ މިހިސާބުން ދޫކޮށް ނުލައްވާ ދޭ ތެރެއަކުން މީގެ ފޮލޯއަޕް ހައްދަވާ ރައްޔިތުންނަށް ހާމަ ކޮށްދެއްވާ. ޝުކުރިއްޔާ ރިފާއަތު\nކުރީ ސަރުކާރުން ކުރި ވަރަށް ސަޅި ކަމެއް ފިހާރަ ތަކުގަ ސޭޓުންނަށް ދިވެހިން ނޫނީ ނުތިބެވޭ ގޮތް ހެދުން. އޭރުގަ އެކަން އެެއްމެނަށް މަޖުބޫރު ވީމަ ބަރާބަރަށް އެކަން ދިޔައީ ރަނގަޅުވެ ވިޔަފާރިތައް ދިވެހިންގެ އަތްމައްޗަށް އަރަމުން. މިއަދުވެސް މާރުކޭޓްވެސް ތާހިރު ކޮށް ބާއްވަން ބޭނުން ނަމަ މިގަވައިދު ތަންފީޒު ކުރައްވާ. ރަނގަޅު ކަންތައް ކޮންމެ މީހަކު ކުރިނަމަވެސް ރަނގަޅު ވާން ވާނެ.\nމި މާރކެޓް ތަކުގަ އެއްވެސް ދިވެއްސަކަށް ނޫނީ ވިޔަފާރި ނުކުރެވޭނެ ގޮތް ހަދަން ކެރޭނެތަ ސަރުކާރަށް. އެނޫން ގޮތަކަށް މިތަން ތަން މިނޫން ވަރެއް ނުވާނެ. މިތާ މި ތިބެނީ ބަންގާޅު އެހާ މުޑުދާރު ކޮށް ތިބޭ މީހުން މިހާރު.\nފުރަތަމަ މިތަން ސާފުތާހިރު ތަނަކަށް ބަދަލު ކުރަންވީ. މަސްމާރުކޭޓް ކުރިމަތީ މިއޮންނަ މާރުކޭޓުން ތަކެތި ގަނެ ބޭނުން ކުރަން ހެޔޮނުވާނެ.\nމިތަނުން އެއްޗެއް ގަނެގެން ކާން ހެޔޮވާވަރެއްނޫން. އެކަމަކު އެނޫން ގޮތެއްވެސް އާދައިގެ ދިވެހިންނަކަށް ނެތް. ހައްްލެއް ހޯއްދަދެއްވާ\nސަރުކާރުން ކަމެއް ކުރާނަމަ މިތަނުގަ މިއޮންނަ ބޭރު މީހުންގެ ނުފޫޒް މިތަނުން ކަނޑުވާލާ.\nކަލޯ ތީ ބަންގާޅީގެ މާރުކޭޓް ... ތި ހަމަ ކާންޖެހޭނީ .. ދިވެހިން ދެން ލަލަ ލަރ ދެން ލަލަލަރ......


Dhevana buruge Flat vaguthee list nerefi\nފުވައްމުލައް ސިޓީ ދަޑިމަގު ސަރަހައްދުގައި އިމާރާތް ކުރެވިފައިވާ ފްލެޓްތައް\nދެވަނަ ބުރުގެ ވަގުތީ ފްލެޓް ލިސްޓް ނެރެފި\n10 ފެބުރުއަރީ 2020, 12:20 |\nފުވައްމުލައް ސިޓީގައި އިމާރާތްކޮށްފައިވާ ފްލެޓްތައް ލިބޭ މީހުންގެ ވަގުތީ ލިސްޓް ފުވައްމުލައް ސިޓީ ކައުންސިލުން މިއަދު އާއްމުކޮށްފިއެވެ. އަދި ވަގުތީ ލިސްޓަށް ޝަކުވާ ހުށަހެޅުުމުގެ ފުރުސަތު އަންނަ ހަފުތާގެ ހޯމައަށް (17 ފެބްރުއަރީ) އަށް ވަނީ ހުޅުވާލާފައެވެ.\nމިއީ ފުރަތަމަ ބުރުގައި ފްލެޓަށް އެދުނު ފަރާތްތަކުގެ ތެރެއިން ޝަރުތު ހަމަވާ ފަރާތްތަކަށް ފްލެޓް ދިނުމައްފަހު ބާކީ ހުރި ފްލެޓްތަކަށް އާއްމުކޮށް ހުޅުވާލުމުން އެދިފާއިވާ ފަރާތްކުގެ ތެރެއިން ޝަރުތު ހަމަވާ ފަރާތްތަކުގެ ވަގުތީ ލިސްޓެވެ. ދެ ކެޓަގަރީއަކަށް ބަހާލައިގެން ހުޅުވާލި ފުރުސަތުގައި އޭ ކެޓަގަރީގެ 180 ފްލެޓްގެ ތެރެއިން ބާކީ ހުރީ 76 ފްލެޓެވެ. އަދި ބީކެޓްގަރީގެ 20 ފްލެޓްގެ ތެރެއިން ފުރުތަމަ ބުރުގައި ހުޅުވާލި ފުރުސަތަށްފަހު ބާކީ ހުރީ 12 ފްލެޓެވެ.\nފުރަތަމަ ބުރުގައި ފްލެޓް ލިބުނު ފަރާތްތަކާއެކު އެއްބަސްވުމުގައި ސޮއިކޮށް މިހާރު ވަނީ ފްލެޓްތައް އެފަރާތްތަކާއި ހަވާލުކޮށްފައެވެ.\nދެވަނަ ބުރުގައި އޭ ކެޓަގަރީ (ފުވައްމުލަކުގެ ރައްޔިތުންނަށް ޚާއްސަ ކުރެވުނު) ގެ ފްލެޓްތަކަށް ޝަރުތު ހަމަވެ ވަގުތީ ލިސްޓްގައި 209 ފަރާތެއް ވެއެވެ. މީގެ ތެރެއިން ފްލެޓް ލިބެނީ އެންމެ މަތިން ޕޮއިންޓް ލިބޭ 76 ފަރާތައް ކަމަށް ވެއެވެ. ފުރަތަމަ ބުރުގައި ޝަރުތު ހަމަވެ ފައިނަލް ލިސްޓްގައި ހިމެނުނީ 137 ފަރާތެކެވެ. ނަމަވެސް ދެވަނަ ބުރަށް 76 ފްލެޓް ހުޅުވާލެވުމުން އެނގެނީ ފުރަތަމަ ބުރުން ހަވާލުކުރެވިފައި ވަނީ 104 ފްލެޓް ކަމެވެ. ކޮންމެވެސް ސަބަބަކާ ހުރެ ފުރަތަމަ ބުރުގެ ޝަރުތު ހަމަވި 33 ފަރާތަކުން ފްލެޓާއި ހަވާލުނުވި ކަމެވެ. ނުވަތަ އެފަރާތަށް ފްލެޓް ނުލިބޭކަމެވެ.\nބީ ކެޓަގަރީ (ފުވައްމުލަކަށް ހިޖުރަ ކުރަން ބޭނުންވާ ފަރާތްތަކަށް ޚާއްސަ ކުރެވުނު) 20 ފްލެޓްގެ ތެރެއިން ފުރުތަމަ ބުރުން ޝަރުތު ހަމަވެގެން ދާއިމީ ލިސްޓްގައި 15 ފަރާތެއް ހިމެނުނެވެ. ނަމަވެސް ދެވަނަ ބުރުގައި 12 ފްލެޓަށް ހުޅުވާލުމުން އެނގެނީ ފުރަތަމަ ބުރުގައި ފްލެޓް ހަވާލުކުރެވިފައި ވަނީ 8 ފަރާތަށް ކަމެވެ. ފުރަތަމަ ބުރުގައި ޝަރުތުހަމަވި7ފަރާތަކުން ފްލެޓާއި ހަވާލުނުވި ކަމެވެ. ނުވަތ ފްލެޓް ނުލިބޭ ކަމެވެ.\nފްލެޓަށް އެދުނު ފަރާތަކަށް ފުރަތަމަ ބުރުގައި އެންމެ މަތިން ލިބިފައި ވަނީ 44 ޕޮއިންޓް އަދި ދަށުން ލިބިފައި ވަނީ 24 ޕޮއިންޓެވެ. ނަމަވެސް ދެވަނަ ބުރުގައި އެންމެ މަތިން 47 ޕޮއިންޓް ލިބިފައިވާއިރު އެންމެ ދަށުން ލިބިފައި ވަނީ 19 ޕޮއިންޓެވެ.\nފުވައްމުލައް ސިޓީގައި ދެބުރިއަށް އިމާރާތްކުރެވިފައިވާ ހައުސިން ޔުނިޓްތަކުގެ އެތެރެ ބައްލަވާލައްވަނީ\nދެވަނަ ބުރުގައި ފްލެޓަށް އެދިފައިވާ ފަރާތްތަކުގެ ތެރެއިން ޝަރުތު ހަމަވާ ހުރިހާ ފަރާތްތަކަށް ދެ ކެޓަގަރީން ވެސް ފްލެޓް ނުލިބޭނެއެވެ. އެއީ ބާކީ ހުރި ފްލެޓްތަކަށް ވުރެ ޝަރުތު ހަމަވާ މީހުންގެ އަދަދު ދެ ބައިގައި ވެސް ގިނަވުމުންމެވެ.\nވަގުތީ ލިސްޓުގެ ކެޓަގަރީ އޭ އިން ޝަރުތު ހަމަވި 209 މީހުންގެ ތެރެއިން 76 މީހުންނަށް ފްލެޓް ދޭން ބަލާއިރު ޕޮއިންޓްގެ ގޮތުން އެންމެ ކުރީގައިވާ 73 ފަރާތަށް (ޕޮއިންޓް 47-37 އަށް) ފްލެޓް ދިނުމަށްފަހު ބާކީ ހުރި3ފްލެޓް ދެން އެންމެ ކައިރިން ޕޮއިންޓް ލިބުނު، 35 ޕޮއިންޓުން އެއްވަރުވެފައިވާ 14 މީހުންގެ މެދުގައި ގުތުއަތުލާނެ ކަމަށް ބެލެވެއެވެ. ނަމަވެސް ގްރުއަތާއި ހަމަޔަށް ދާނީ ލިސްޓް ފައިނަލް ކުރުމަށްފަހުއެވެ.\nކެޓަގަރީ ބީއިން ޝަރުތު ހަމަވެގެން ވަގުތީ ލިސްޓްގައި ނަން އޮތީ 27 ފަރާތެކެވެ. މިކެޓަގަރީން އެންމެ މަތިން ލިބިފައި ވަނީ 45 ޕޮއިންޓް އަދި އެންމެ ދަށުން 22 ޕޮއިންޓެވެ. މިބައިގެ ބާކީހުރި 12 ފްލެޓު 27 މީހުންނަށް ބަހަން ބަލާއިރު ޕޮއިންޓްގެ ގޮތުން އެންމެ މަތީގައި ތިބި5މީހުނަށް (ޕޮއިންޓް 45-35އަށް) ފްލެޓް ލިބޭނެއެވެ. އަދި ލިސްޓްގެ6ވަނަ އިން 20 ވަނައަށް އެންމެން ވަނީ 27 ޕޮއިންޓުން އެއްވަރުވެފައެވެ. ވުމާއެކު އެ 15 މީހުންގެ މެދުގައި ގުރުއަތު ލައިގެން ފްލެޓް ލިބޭނީ7މީހަކަށެވެ.\nފްލެޓާއި ގުޅޭގޮތުން ފުވައްމުލައް ސިޓީ ކައުންސިލުން މިއަދު ނޫސްވެރިންގެ ބައްދަލުވުމަށް ބައްވަން ހަމަޖައްސާފައި ވެއެވެ. ފްލެޓާ ގުޅޭގޮތުން އިތުރު މަޢުލޫމާތެއް ސާފު ކުރެއްވުމަށް ސިޓީކައުންސިލްގެ ނަންބަރު 6862842 ފޯނަށް ބޭނުން ކުރެވިދާނެއެވެ.\nމިއީ 2008 ގައި އުފެދުނުު އެމްޑީޕީ ސަރުކާރުގައި ފުވައްމުލަކުގައި އަޅަން ނިންމި ފްލެޓްތަކުގެ ތެރެއިން 200 ފްލެޓެވެ. ފުވައްމުލަކުގައި އެޅުމަށް އޭރު ކަނޑައެޅި ބައެއް ފްލެޓްތައް ފަހުން އައި ޕީޕީއެމް ސަރުކަރުގައި ވަނީ ހުޅުމާލެއަށް ބަދަލުކޮށްފައެވެ. މިފްލެޓްތައް އިމާރާތްކޮށް މަސައްކަތް ނިންމީ ނިމިގެންދިޔަ ޕީޕީއެމް ސަރުކާރުގައެވެ.\nއެމްޑީޕީގެ އާ ސަރުކާރުން ވަނީ ފުވައްމުލައް ސިޓީގައި އިތުރު 800 ފްލެޓާއި ގޯތީގައި ގެ އިމާރާތް ކޮށްދިނުމުގެ މަޝްރޫއެއް އިއުލާން ކޮށްފައެވެ.\nދެވަނަ ބުރުގެ ފްލެޓް ލިސްޓް ކެޓަގަރީ އޭ\nދެވަނަ ބުރުގެ ފްލެޓް ލިސްޓް ކެޓަގަރީ ބީ\nފުވައްމުލަކުގައި ދެބުރިއަށް ގާއިމުކުރެވިފައި ހައުސިން ޔުނިޓްތައް ބޭރުން ބައްލަވާލައްވަނީ\nއިތުރު ލިޔުންފުވައްމުލައް ސިޓީ ކައުންސިލްފުވައްމުލައް ސިޓީ ފްލެޓް\nTags: ފުވައްމުލައް ސިޓީ ކައުންސިލް, ފުވައްމުލައް ސިޓީ ފްލެޓް


ފަނޑިޔާރުންނަށް ނުފޫޒު: އަދިވެސް އިއްތިފާގެއްތަ؟ - DhiDaily\nފަނޑިޔާރުންގެ މައްޗަށް ކުރެވޭ އެކިއެކި ތުހުމަތުތަކާއި އެކި ގޮތްގޮތުން ފަނޑިޔާރުންނަށް އަންނަ ނުފޫޒުތަކުގެ ވާހަކަ އަބަދު ވެސް އަޑު އިވެ އެވެ. ވަކިން ޚާއްސަކޮށް ސިޔާސީ މީހުންގެ މައްސަލަތައް ކޯޓުތަކުގައި ހިނގަމުންދާއިރު، މި އަޑުތައް ވަކިން ގަދަ އެވެ. އެއިރެއްގެ ސަރުކާރާ އިދިކޮޅު ފަރާތްތަކުގެ ޝަރީއަތްތަކަށް ދައުލަތުގެ ބާރުވެރި ފަރާތްތަކުގެ ނުފޫޒު ފޯރުވާ ވާހަކަ އާއި އޭގެފަހުން އަނެއްކާ ވެސް މުޅިން އަނެއްކޮޅަށް މަންޒަރު ބަދަލުވާ ގޮތް އެތައް ފަހަރަކު ތަޖްރިބާ ކޮށްފި އެވެ.\nކްރިމިނަލް ކޯޓުގެ ފުރަތަމަ އިސް ގާޒީ އަބްދުﷲ މުހައްމަދު ކުއްލި ގޮތަކަށް 2016 ވަނަ އަހަރު ފެމިލީ ކޯޓަށް ބަދަލުކުރީ ސިޔާސީ ގިނަ ބޭފުޅުންގެ މައްސަލަތަކެއް އެ ކޯޓުގައި ހިނގަމުން ދަނިކޮށެވެ. އޭގެފަހުން އެ ކޯޓުގެ އިސް ގާޒީއަކަށް ހުންނެވި އަބްދުލް ބާރީ ޔޫސުފް ޖުވެނައިލް ކޯޓަށް ބަދަލު ކުރުން ވެސް ދިޔައީ އެފަދަ ގޮތަކަށެވެ. އެ ބަދަލު އައީ ކުރީގެ ސަރުކާރުގައި ޖުމްހޫރީ ޕާޓީގެ ލީޑަރު ގާސިމް އިބްރާހިމްގެ މައްޗަށް ދައުވާކުރި މައްސަލައެއް އަނބުރާ ފޮނުވާލަން އޭނާ ރިޔާސަތު ބެލެހެއްޓެވި ބެންޗަކުން ނިންމެވުމާ އެކު އެވެ.\nކޯޓުގެ އެ ނިންމުމަށް މަދު ގަޑިއިރުތަކެއް ފާއިތު ނުވަނީސް، އެރެއިން އެރެއަށް ޖޭއެސްސީގެ ބައްދަލުވުމެއް ބޭއްވުމަށް ފަހު ގާޒީ ބާރީ ޖުވެނައިލް ކޯޓަށް ބަދަލު ކުރުމުގެ އިތުރުން އެ މައްސަލަ ބެލި ބެންޗުގައި ހިމެނިވަޑައިގަތް އެހެން ފަނޑިޔާރަކު ފެމިލީ ކޯޓަށް ވެސް ބަދަލު ކޮށްލީ އެވެ. އަބްދުﷲ ގާޒީ އާއި ގާޒީ ބާރީ އެހެން ކޯޓަކަށް ބަދަލުކުރީ ސުލޫކީ ފިޔަވަޅެއް އެޅުމަކަށް ނުވާ ގޮތަށް، ސުޕްރީމް ކޯޓުގެ ހުށަހެޅުމަކަށް ކަމަށް ބުނެ އެވެ. އެކަމަކު އެ ”އިއްތިފާގީ“ ބަދަލު ގުޅިފައި އޮތީ އެ ކޯޓުގައި އޭރު ހިނގަމުންދިޔަ ސިޔާސީ ބޭފުޅުންގެ މައްސަލަތަކާ ކަމަށް އޭރު ވެސް ގިނަ ބަޔަކު ތުހުމަތުކުރި އެވެ.\nއަނެއްކާވެސް ދައްކަން މިޖެހެނީ އެފަދަ ވާހަކަ އެވެ. އެކަމަކު ކުރިއަށް ވުރެ ތަފާތު ގޮތަކަށެވެ. ކުރީގެ ރައީސް އަބްދުﷲ ޔާމީންގެ މައްޗަށް ކުރާ ދައުވާއާ ހިސާބުން ވެސް މިހާރު އަމާޒުވެފައި މި އޮތީ އެފަދަ ތުހުމަތުތަކެކެވެ. ދިގު އަޑުއެހުންތަކަކަށް ފަހު، ހުކުމް އައުމަށް ކުޑަތަންވެފައި ވަނިކޮށް އެ މައްސަލަ ބެއްލެވި ކްރިމިނަލް ކޯޓުގެ އިސް ގާޒީ އަހުމަދު ހައިލަމް ސަސްޕެންޑްކުރީ އެވެ. މިފަހަރު ވެސް މިއީ ހަމަ އިއްތިފާގެއް ހެއްޔެވެ؟\nހައިލަމް ސަސްޕެންޑްކުރީ ކްރިމިނަލް ކޯޓުގެ ވައިބާ ގްރޫޕަކަށް އޭނާ ފޮނުއްވި ފޮޓޯއެއްގެ މައްސަލާގަ އެވެ. ނަސްރުގެ ދުވަހުގެ ތަހުނިޔާ ފޮނުވުމުގެ ގޮތުން އޭނާ ފޮނުއްވި ފޮޓޯގައި ރައީސް އިބްރާހިމް މުހައްމަދު ސޯލިހާއި ރައްޔިތުންގެ މަޖިލީހުގެ ރައީސް މުހައްމަދު ނަޝީދާއި އިތުރު ބައެއްގެ ކަރުގައި ވާ ޖަހާފައި ހުރި ކުރެހުމެއް ހުރި މައްސަލަ ފެންމަތިިވުމާ އެކު އެ މައްސަލަ ބަލަން ޖޭއެސްސީން ނިންމީ ޔާމީންގެ މައްޗަށް ކުރާ ދައުވާގެ ހުކުމް އިއްވަން 24 ގަޑިއިރަށް ގާތްވެފައި ވަނިކޮށެވެ.\nފޮޓޯގެ މައްސަލަ އާންމުވުމާ އެކު ހައިލަމް މައާފަށް އެދިވަޑައިގެން ބަޔާން ނެރުއްވި އެވެ. އެކަމަކު ޖޭއެސްސީން އެންގީ ހުކުމް އިއްވަން ހަމަޖެހިފައި އޮތް ދުވަހު ހައިލަމް ޖޭއެސްސީ އަށް ހާޒިރުވުމަށެވެ. ސިޓީއެއް ފޮނުއްވުމަށް ފަހު ހައިލަމް ޖޭއެސްސީ އަށް ހާޒިރުވެ ވަޑައިނުގަތުމުން ލަހެއް ފަހެއް ނެތި ވަގުތުން ވަގުތަށް އޭނާ ސަސްޕެންޑް ކުރުމާ އެކު، އަނެއްކާ ވެސް ސިފަވެގެން ދަނީ ކުރީގެ މަންޒަރުތަކެވެ.\nސުވާލަކީ، އެއީ އޮޅިގެން ކުރެވުނު ކަމެއް ކަމަށް ވިދާޅުވެ، ހައިލަމް މައާފަށް އެދިވަޑައިގެންފައި ވަނިކޮށް އެއީ ކޮންމެހެން ވަގުތުން ވަގުތަށް އޭނާ ސަސްޕެންޑް ކުރަން ޖެހޭ ފަދަ މައްސަލައެއްތޯ އެވެ؟ ސަރުކާރަށް ނިސްބަތްވާ ރައްޔިތުންގެ މަޖިލީހުގެ ބައެއް މެމްބަރުން އެކި ތުހުމަތުތައް ކޮށް، އެކަމަށް ފާޑު ކިޔަމުން ދަނިކޮށް އަދި ޔާމީންގެ މައްސަލާގެ ހުކުމަށް ވަގުތު ކުޑަތަން ވެފައި ވަނިކޮށް އެ ސަސްޕެންޝަން އައި އައުމަކީ އަނެއްކާ ވެސް ސުވާލު އުފައްދަން ހުޅުވޭ ދޮރެކެވެ.\nފަނޑިޔާރަކު ވަކި މައްސަލައެއް ބަލަމުން ގެންދިއުމަކީ އެ ފަނޑިޔާރަކާ މެދު ތުހުމަތު ކުރެވޭ ސުލޫކީ މައްސަލައެއް ބެލުމަށް ނުވަތަ ފިޔަވަޅު އެޅުމަށް އޭގެ ޒާތުގައި ގާނޫނީ ގޮތުން އޮތް ހުރަހެއް ނޫނެވެ. އެއީ ގާނޫނީ ގޮތުން ޖޭއެސްސީ އަށް އޮތް ބާރެކެވެ. އެހެނަސް، ކޮންމެވެސް ސިޔާސީ ބޭފުޅެއްގެ މައްސަލައާ ހިސާބުން ފަނޑިޔާރެއްގެ ސުލޫކީ މައްސަލަ ފެންމަތިވުން ނުވަތަ ފަނޑިޔާރު މަސައްކަތް ކުރާ ކޯޓު ބަދަލު ކުރަން ޖެހޭ ހިސާބަށް ކޮންމެ ފަހަރަކު އަންނަ އައުމަކީ އެއިރު ވެސް މިހާރު ސުވާލު އުފެދޭ ކަންކަމެވެ.\nއިސް ގާޒީ ހައިލަމް ސަސްޕެންޑް ކުރުމުގެ ކުރިން އޭނާއާ ގުޅޭ އެހެން މައްސަލައެއް ޖޭއެސްސީން ބަލަމުން ދިޔަ އެވެ. އެއީ ކޮން މައްސަލައެއް ކަން ހާމަ ނުކުރިޔަސް، އެ މައްސަލާގައި އެއްވެސް ފިޔަވަޅެއް އެހާތަނަށް އެ ކޮޮމިޝަނުން ނާޅަ އެވެ. އެކަމަކު ފޮޓޯގެ މައްސަލާގައި ސަސްޕެންޑް ކުރުމުގެ އިތުރުން އޭނާއާ ގުޅޭ އިތުރު މައްސަލަަ ވެސް ކުއްލިއަކަށް ފެންމަތިވީ އެވެ. ހައިލަމްގެ އެކައުންޓަކަށް މަޖިލީހުގެ ފޭދޫ ދާއިރާގެ ކުރީގެ މެމްބަރު އަލްހާން ފަހުމީ ދެ ލައްކަ ރުފިޔާ ޖަމާކުރި މައްސަލައެއް ވެސް ޖޭއެސްސީގެ ސަމާލު ކަމަށް ފުލުހުން ގެނައުމުން އެ މައްސަލަ ވެސް ވަކިން ބަލަން ނިންމީ އެވެ.\nއެކައުންޓަށް ފައިސާ ޖަމާވި މައްސަލައަކީ މިދިޔަ ޖުލައި މަހުން ފެށިގެން ފުލުހުންގެ ސަމާލު ކަމަށް އައިސްފައި އޮތް ކަމެކެވެ. އެކަމަކު އެކަން ޖޭއެސްސީގެ ސަމާލު ކަމަށް ފުލުހުން ގެނައީ ހައިލަމް ސަސްޕެންޑްކުރި ފަހުން އަދި ސަރުކާރަށް ނިސްބަތްވާ މަޖިލިސް މެމްބަރަކު މަޖިލީހުގެ ޖަލްސާއެއްގައި އެ ވާހަކަ ވިދާޅުވި ފަހުންނެވެ. އެކަން ޖޭއެސްސީގެ ސަމާލު ކަމަށް ނުގެނެސް އެހާތަނަށް ބާއްވާފައި އޮތް އޮތުމަކީ ފުލުހުންގެ ނިޔަތާ މެދު ވެސް ސުވާލު އުފައްދަން ޖާގަ ލިބޭ ކަމެކެވެ.\nމި ހުރިހާ ކަމަކީ ވެސް އިއްތިފާގެއް ކަމަށް ބުނެވެން ނެތީ ޖޭއެސްސީއަކީ އެއްވެސް ޒަމާނެއްގައި އިތުބާރު އޮތް ކޮމިޝަނަކަށް ނުވާތީ އެވެ. ސަރުކާރު ބަދަލުވުމާ އެކު ކޮމިޝަންގެ މެމްބަރުން ބަދަލު ވިޔަސް، ކުރިން މިއަދު ވެސް ކަން ކުރާ ގޮތަކަސް ބަދަލު އައި ތަނެއް އަދި ނުފެނެ އެވެ. އެހެން ފަހަރުތަކާ ޚިލާފަށް، މިހާރު ޖޭއެސްސީގެ މެމްބަރުުންގެ ތެރޭގައި ސިޔާސީ ގޮތުން ބަސް ވިކޭ ބާރުގަދަ ބައެއް ބޭފުޅުން ތިއްބަވާ ތިއްބެވުމަކީ ކުރިއަށް ވުރެ ބޮޑަށް މި ތުހުމަތުގެ އިނގިލި އެ ކޮމިޝަނަށް އަމާޒުވާ ސަބަބެވެ.\nޖޭއެސްސީގައި ސިޔާސީ ބޭޭފުޅުން ތިއްބަވާތީ އެކަމާ މެދު ކަންބޮޑުވުން ފާޅުކޮށް، އެ ކޮމިޝަން އެކުލެވޭ ގޮތް ބަދަލު ކުރަން އެންމެ ބޮޑަށް ވަކާލާތުކުރީ މި ސަރުކާރާއި ރައްޔިތުންގެ މަޖިލީހުގެ ބޮޑު އަޣުލަބިއްޔަތު ކޮންޓްރޯލްކުރާ އެމްޑީޕީންނެވެ. ކުރީގެ ސަރުކާރުގައި ޖޭއެސްސީން އަމަލު ކުރަމުންދިޔަ ގޮތާ މެދު އިތުބާރު ނެތުމުން ޖޭއެސްސީ އަށް ގެންނަންޖެހޭ ބަދަލުތަކުގެ އެކި ފޯމިއުލާތައް ލިޔެގެން ވެސް އުޅުނެވެ.\nސަރުކާރާއި މަޖިލީހުގެ ކޮންޓްރޯލް މިހާރު އޮތުމުން ޖޭއެސްސީ އެކުލެވޭ ގޮތް ބަދަލު ނުކުރަން ދެއްކޭނެ އެއްވެސް ހުއްޖަތެއް މިއަދު ނެތެވެ. އެކަމަކު މިހާރު އޭގެ އެއްވެސް އަޑެއް ނެތެވެ. މިއަދު ޖޭއެސްސީ އެކުލެވޭ ގޮތް ގޯސްވެގެން އުޅެނީ ކުރިން ސަރުކާރުގައި ތިއްބެވި އަދި މިހާރުގެ އިދިކޮޅު ފަރާތްތަކުންނެވެ. އެހެންވެ، ޖޭއެސްސީ ބަދަލު ކުރަން ގޮވާލާ ގޮވާލުމަކީ އަބަދުވެސް އެއިރެއްގައި އިދިކޮޅު ޕާޓީއެއްގެ ޒިންމާއެއްހެން އޮންނަ ކަމެކޭ ބުނެވިދާނެ އެވެ.\nމައްސަލަ އިތުރަށް ހޫނުވެގެން ދިޔައީ ޔާމީން ޖަލަށްލާން ހުކުމް ކުރާނެ ކަމުގެ ޔަގީންކަން ހޯދަން ދައުލަތުގެ އިސް މަގާމުތަކެއްގައި ތިއްބެވި ބޭފުޅުންތަކެއްގެ މަސައްކަތް ކުރެއްވި ކަމަށް ވިދާޅުވެ، އިސް ގާޒީ ހައިލަމް ބަޔާން ނެރުއްވި ހިސާބުންނެވެ. އެ ބަޔާނުގައި އޮތީ ހަގީގަތުގައި ވެސް ސީރިއަސް ތުހުމަތުތަކެކެވެ. ސަބަބަކީ ފަނޑިޔާރަކު އިއްވާނެ ހުކުމެއް އެއީ ދުރާލާ އެއްވެސް ފަރާތަކަށް އެނގެން ޖެހޭނެ މައުލޫމާތެއް ނޫނެވެ. އެއީ ހަގީގަތެއް ނަމަ، އެއީ ކަނޑައެޅިގެން ފަނޑިޔާރަކަށް ނުފޫޒު ފޯރުވުމުގެ އަމަލެއް ކަމަށް ނޫނީ ބެލެވޭކަށް ނޯންނާނެ އެވެ.\nއެ ތުހުމަތުތައް ސަރުކާރުން ދޮގު ކުރިޔަސް، އެއީ އެހާ ހިސާބުން ނިންމާލަން ޖެހޭނެ ކަމެއް ނޫނެވެ. ސަބަބަކީ ފަނޑިޔާރަކު އަމިއްލަ އަށް ބަޔާން ނެރުއްވައި، ވަކި މައްސަލައެއް ނިންމަން ބާރުގަދަ ފަރާތަކުން ނުފޫޒު ފޯރުވި ކަމަށް ވިދާޅުވުމަކީ މަދުން ނޫނީ ނުހިނގާ ކަމެކެވެ. އަނެއްކޮޅުން، އެ ތުހުމަތުތަކުގެ ހަގީގަތް ނުބެލޭ ނަމަ، އެހެން ފަނޑިޔާރަކާ އެ މައްސަލަ ހަވާލު ކުރިޔަސް، ދެން އެ މައްސަލަ ނިމިގެން އަންނަ ގޮތާ މެދު ސުވާލު އުފެއްދުމުގެ ޖާގަ އޮންނާނެ އެވެ.\nޚާއްސަކޮށް، އިދިކޮޅު ސިޔާސީ ލީޑަރުގެ މައްޗަށް ކުރާ ދައުވާއެއްގެ ހުކުމް ވަކި ގޮތަކަށް އޮންނާނެ ކަމުގެ ޔަގީންކަން ހޯދަން ދައުލަތުގެ އިސް ފަރާތްތަކަކުން މުއާމަލާތް ކުރި ކަމަށް ބުނާ ނަމަ، އެއީ ވަކިން ސީރިއަސްކޮށް ބަލަންޖެހޭ ކަމެކެވެ. މިއީ ހަމައެކަނި ސަރުކާރުން ދޮގު ކޮށްލުމަކުން ނިންމާލެވެން އޮތް ކަމަކަށް ނުވަނީ މި ސަބަބާ ހެދި އެވެ.\nގާނޫނީ ބައެއް ބޭފުޅުން ދެކެވަޑައިގަންނަވާ ގޮތުގައި ފަނޑިޔާރެއްގެ މައްޗަށް ސުލޫކީ މައްސަލައެއްގެ ތުހުމަތު ކުރެވުނަސް، ޖިނާއީ މައްސަލައެއް ނެތް ނަމަ، ވަގުތުން ވަގުތަށް ސަސްޕެންޝަނާ ހަމައަށް ދިއުމަކީ ގާނޫނުގެ ރޫހެއް ނޫނެވެ. އިސް ގާޒީ ހައިލަމްގެ މައްސަލާގައި ޖަވާބުދާރީވުމަށް ކޮމިޝަނަށް ހާޒިރުވާން ފުރުސަތު ދިނަސް، ކުއްލި ގޮތަކަށް އެ ދުވަހުން އެދުވަހަށް އޭނާ ސަސްޕެންޑް ކުރަން ޖެހޭ ކަމެއް ނެތް ކަމަށް އެ ބޭފުޅުން ދެކެވަޑައިގަންނަވަ އެވެ.\n”މިހާރު ވެސް ސުޕްރީމް ކޯޓުގެ ފަނޑިޔާރުންގެ ވަރަށް ގިނަ މައްސަލަތަކެއް އެބަ ބަލާ. ކްރިމިނަލް ކޯޓުގެ އެހެން ފަނޑިޔާރުންގެ މައްސަލަތަކެއް ވެސް އެބަ ބަލާ. އެކަމަކު އެ ބޭފުޅުން ސަސްޕެންޑެއް ނުކުރޭ. ސަސްޕެންޑް ކުރުމުގައި ގާނޫނީ ގޮތުން މައްސަލައެއް އޮތް ކަމަށް ނުފެނޭ. އެކަމަކު ސަސްޕެންޑް ކުރުމުގެ ކުރިން ވަގުތު ދީގެން ފުރުސަތު ދީގެން އެކަމެއް ބެލެން ޖެހޭނެ.“ އެއް ވަކީލަކު ވިދާޅުވި އެވެ.\nއެ ބޭފުޅުން ވެސް ދެކެވަޑައިގަންނަވާ ގޮތުގައި އިސް ގާޒީ ހައިލަމްގެ ސަސްޕެންޝަނާ އެކު ޖޭއެސްސީ އަށް އަމާޒުވާ ތުހުމަތުތަކުގެ އެންމެ ބޮޑު މައްސަލައަކީ އެ ކޮމިޝަންގައި ސިޔާސީ ބޭފުޅުން ތިއްބެވުމާއި ކުއްލި ގޮތަކަށް އެ ސަސްޕެންޝަން އައި ގޮތާއި ވަގުތެވެ. ކޮމިޝަން މިހާރު އޮތްގޮތުން، ސަރުކާރުން ނުރުހޭ ގޮތަކަށް ނިންމުންތައް ނިންމަން ފަނޑިޔާރުން ޖެހިލުންވާނެ ކަމުގެ ތަސައްވުރު އޮންނާނެ ކަމަށް އެ ބޭފުޅުން ދެކެވަޑައިގަންނަވަ އެވެ.\nސިޔާސީ ބޭފުޅުންގެ މައްސަލަތަކާ އެކު، ނިޒާމީ ގޮތެއްގައި ފަނޑިޔާރުންގެ މައްޗަށް ކުއްލިއަކަށް އަންނަ ފިޔަވަޅުތަކަކީ އިއްތިފާގެއް ކަމަށް ބެލެވެން ނެތީ އެ މަންޒަރު އެތައް ފަހަރަކު ފެނިގެން ގޮސްފައިވާތީ އެވެ. ޖޭއެސްސީގެ މެމްބަރުން ބަދަލު ވިޔަސް، އެ ކޮމިޝަނާ މެދު ރައްޔިތުންގެ މެދުގައި އޮތް އިތުބާރު އަދިވެސް އޮތީ ކުރިން ވެސް އޮތްގޮތަށެވެ. އެ ކޮމިޝަނަށް ބަދަލު ނާންނަހާ ހިނދަކު، ޝަރުއީ ދާއިރާ އާއި ފަނޑިޔާރުންނަށް ފުރިހަމަ މިނިވަންކަން ދެވުނީ ކަމަށް ބެލެވޭނެ ގޮތެއް ނެތެވެ.


Covidgai heeves nukuraahaa boduvaru vedhaane\nބަލި ޖެހުނު ޑޮކްޓަރު\nކޮރޯނާވައިރަހަކީ އެއްގޮތަކަށް ވެސް ޖޯކެއް ނޫނެވެ. އަދި ބަލި ޖެހުނަސް އެހާ ބޮޑުވަރު ނުވާނެ ކަމަށް ހިތާ އެ ވައިރަހަށް ޣާފިލުވާ ކަހަލަ ބައްޔެއް ވެސް ނޫނެވެ. މިކަން ތަޖުރިބާކުރި ޑޮކްޓަރަކު ދާދިފަހުން އޭނާގެ ތަޖުރިބާ ގަލްފުގެ ނޫހަކާ ހިއްސާ ކޮށްފައި ވެއެވެ.\nޑރ. އަނަސް ބިން ނާސިރް އަލް ކަމްޔާނީ އަކީ ފެމެލީ އެންޑް ކޮމިއުނިޓީ ފިޒީޝަނެއްގެ ގޮތުގައި ވަރަށް ގިނަ ތަޖުރިބާތައް ހޯއްދަވާފައިވާ މޮޅު ޑޮކްޓަރެކެވެ. އޮމާންގެ މި ޑޮކްޓަރަށް ކޮވިޑް ޖެހި ވަރަށް ހާލުބޮޑުވެ ފުރާނަ ނުގޮސް ސަލާމަތްވެފައިވަނީ ހަމަ ކިރިޔަ ކިރިޔާ އެވެ.\nޑރ. އަނަސް ވިދާޅުވި ގޮތުގައި ކޮވިޑް ޖެހިގެން އޭނާއަށް ފަސް ހަފުތާ ހޮސްޕިޓަލުގައި އޮންނަން ޖެހުނެވެ. މި ދުވަސްތަކުގެ ތެރެއިން ވެސް ގިނަ ދުވަސްތަކެއްގައި އޭނާ ބާއްވާފައި އޮތީ އައިސީޔޫގައި ހޭ ނައްތާފަ އެވެ.\n"އަހަރެންނަށް މެކޭނިކަލް ވެންޓިލޭޓަރާއި ފީޑިން ޓިއުބުތައް ގުޅާފައިވެސް އެތައް ދުވަހަކު އޮތް. އަހަރެންނަށް މި ބަލި ޖެހުނީ ވަރަށް ގަދަޔަށް. ނޭވާލާން ދަތިވުމާއި ހުން ގަދަވުން އަދި ނިއުމޯނިއާ ވެސް ޖެހުނު. އެހެންވެ އެ ބަލި އެންމެ ގާތުން ތަޖުރިބާކުރި މީހެއްގެ ހައިސިއްޔަތުން އަހަރެން މި ބުނަނީ މި ބައްޔާ މެދު އެއްގޮތަކަށް ވެސް ޣާފިލު ނުވާށޭ. ބަލި ޖެހިދާނެކަމަށް ވަރަށް ވިސްނައިގެން އުޅެން ޖެހޭނީ. އަދި ބަލި ޖެހިފައިވާ މީހުންނަށް ޚިދުމަތްދޭ މީހުން އިތުރަށް ފަރުވާތެރިވާން ޖެހޭނެ،" ޑރ. އަނަސް ވިދާޅުވި އެވެ.\nކޮވިޑްގެ ތަޖުރިބާ ޑރ. އަނަސް ސިފަ ކުރެއްވީ "ޓެރިބަލް" ކަމެއްގެ ގޮތުގަ އެވެ.\n"ބަލީގައި ދިމާވި އެންމެ އުނދަގޫ ކަމަކަށްވީ އައިސީޔޫގެ އެނދެއްގައި ގިނަ ދުވަސްތަކަކު އެއްވެސް ހަރަކާތެއް ނުކުރެވި އޮންނަން ޖެހުން. ޖެނެރެލް އެނެސްތީސިއާ ދިނުމުގެ ސަބަބުން ގައިގެ މަސްތަކަށް ވަރަށް ގެއްލުންވި. އެހެންވެ ކުރީކޮޅު އަހަންނަށް އެއްގޮތަކަށް ވެސް ހަށިގަނޑަށް ހަރަކާތެއް ނުގެނެވޭ. ވެންޓިލޭޓަރު ގުޅާފައި ގިނަ ދުވަސް ތަކަކު އޮތުމުން އަޑު ވެސް ބަދަލުވެ ކުރީކޮޅު އަޑު ނުވެސް ނުކުމޭ އެއްގޮތަކަށް ވެސް. އަހަންނަށް މިކަމުން އަރައިގަނެވުނީ ފިޒިކަލް ތެރަޕީ ނަގައިގެން،" ޑރ. އަނަސް ވިދާޅުވި އެވެ.\nކޮވިޑަކީ ދުނިޔެ ދުށް މުޅިން އާ ބައްޔަކަށް ވާތީ ސިއްހީ ޚިދުމަތްތެރިންނަށް ވެސް މި ބައްޔާ ގުޅޭ މާބޮޑު މައުލޫމާތެއް ނެތުމަކީ މި ބަލީގައި ގިނަ ބަޔަކަށް މިހާ ބޮޑުވަރުވާ ސަބަބު ކަމަށް ޑރ. އަނަސް ދެކެވަޑައިގަންނަވަ އެވެ. އަދި ބައްޔަށް އެކަށީގެންވާ ފަރުވާއެއް ހޯދިފައި ނެތުމުން ފަރުވާ ކުރަން ޖެހެނީ ބަލި މީހާގެ ކިބައިން ފެންނަ ބަލީގެ ނިޝާން ތަކަށެވެ.\nޑރ. އަނަސް އިތުރަށް ވިދާޅުވީ އާއިލާގެ މީހަކު ވެންޓިލޭޓަރުގައި އޮންނަތަން ބެލުމަކީ އެއްވެސް މީހަކަށް ކުޅަދާނަވަރުގެ ކަމެއް ނޫން ކަމަށެވެ.\n"އަދިވެސް އަހަރެން މުޅިން ރަނގަޅެއް ނުވޭ. ނޭވާލާން އުނދަގޫވުމާއި އަޑު ރަނގަޅަށް ނުނުކުތުން ކަހަލަ މައްސަލަތަކެއް އަދިވެސް އެބަހުރި. ފަހަރެއްގައި މި އުނދަގޫތައް އެތައް މަހަކަށް ވެސް ހުރެދާނެ،" ޑރ. އަނަސް ވިދާޅުވި އެވެ.\nބަލީގެ ވޭން އެންމެ ގަދަޔަށް ތަހައްމަލުކުރި މީހެއްގެ ހައިސިއްޔަތުން ޑޮކްޓަރުގެ އިލްތިމާސް އަކީ އެއްވެސް މީހަކު މިއީ ވަރަށް ކުޑަކުޑަކޮށް ޖެހިލާފައި ހިނގައިދާނެ ބައްޔެއްގެ ގޮތުގައި ނުދުށުމަށެވެ. އެކި މީހުންނަށް ބަލި ޖެހުމުން ވާ ވަރު ތަފާތުވީމަ ކާކަށް ކަން ބޮޑުވަރުވާނީ ބުނަން ނޭނގޭ ކަމަށާއި ބައްޔަށް ފަރުވާ ކުޑަ ނުކުރެވޭނެ އެއް ސަބަބަކީ މިއީ ކަމަށް އޭނާ ވިދާޅުވި އެވެ.


France Raees Ge Dhekanbalun Maa Gannan 11.3 Million Rufiya Heydhakoffi - Vaguthu\nކޮވިޑް-19: އަތޮޅުތެރެ ނުރައްކަލުގައި އޮވެ ޖުލައި ނިމުމަކަށް - 17 ގަޑިއިރު ކުރިން\nފްރާންސް ރައީސްގެ ދެކަނބަލުން މާގަންނަން 11.3 މިލިއަން ރުފިޔާ ހޭދަކޮށްފި\n6 މަސް ކުރިން ( ޖެނުއަރީ 10, 2021 )\nފްރާންސްގެ ރައީސް އެމަނުއެލް މެކްރޯން އާއި އޭނާގެ އަނބިކަނބަލުން ބްރިގިޓް ހަމައެކަނި މާގަންނަން ވެސް ހަލައްކަ ޔޫރޯ ދިވެހި ރުފިޔާ އިން ބަލާނަމަ ގާތްގަނޑަކަށް 11.3 މިލިއަން ރުފިޔާ ޚަރަދު ކޮށްފައިވާކަމުގެ ހެކިތައް ފުރާންސްގެ ނޫހަކުން ހާމަކޮށްފިއެވެ.\nއުމުރުން 43 އަހަރުގެ މެކްރޯން އާއި 67 އަހަރުގެ ބްރިގިޓް މާގަންނަން ބޮޑު ޚަރަދެއް ކުރިކަން ސާބިތުވުމުން ދެކަނބަލުންނަށް ވަނީ ވަރަށް ބޮޑަށް ފާޑުކިޔުން އަމާޒުވެފައެވެ. މިވަރުގެ ބޮޑު ހޭދައެއް މާގަންނަން ހޭދަކުރުމުން ބޮޑު ފާޑުކިޔުމެއް އަމާޒުވި އެއްސަބަބަކީ ފްރާންސް ވެސް އިޤްތިޞާދީ ބޮޑު މައްސަލަގަނޑެއްގެ ތެރޭގައި އޮތުމެވެ.\nމެކްރޯންގެ ދެކަނބަލުން ގިނަ އަދަދެއްގެ މާގަނެފައި ވަނީ ދައުލަތުގެ ބަޖެޓުންނެވެ. އެމާތައް ގަނެފައި ފްރާންސްގެ ރިޔާސީ ގަނޑުވަރު އެލީސީ ޕެލަސްއަށެވެ.\nރިޔާސީ ގަނޑުވަރަށް ގިނަ އަދަދެއްގެ މާ ގަތްއިރު ކޮވިޑް-19 އާއި ގުޅިގެން ރިޔާސީ ގަނޑުވަރުގައި ގިނަ ރަސްމިއްޔާތުތަކެއް ވެސް ނުބާއްވައެވެ. އެހެންކަމުން ގިނަ އަދަދެއްގެ މާގަނެފައި ވަނީ ރަސްމިއްޔާތުތަކަށް ގަނޑުވަރު ޒީނަތްތެރި ކުރުމުގެ ބަދަލުގައި ހަމައެކަނި ރައީސާއި ފަސްޓްލޭޑީގެ ހިތްހަމަޖެހުމަށް ކަމަށް ފްރާންސްގެ މީޑިއާތަކުން ބުނެއެވެ.\nރިޔާސީ ގަނޑުވަރަށް ގިނަ އަދަދެއްގެ މާ ގަތް މައްސަލަ ފެންމަތިވެ ފާޑުކިޔުންތައް އަމާޒުވެފައި މިވަނީ ރިޔާސީ ގަނޑުވަރުގެ ރޫމަކަށް ބަދަލުތައް ގެންނަން ގާތްގަނޑަކަށް 930000 ޔޫރޯ (ދިވެހި ރުފިޔާ އިން ބަލާނަމަ ގާތްގަނޑަކަށް 17.5 މިލިއަން ރުފިޔާ) ޚަރަދު ކުރިކަން ބޭޒާރުވެ އެކަމަށް ވެސް ފާޑުކިޔުން އަމާޒުވެފައި ވަނިކޮށެވެ.\nފްރާންސްގެ ރައީސް މެކްރޯން އާއި ބްރިގިޓް ރިޔާސީ ގަނޑުވަރުގެ ބަޖެޓުން ބޮޑެތި ޚަރަދުތައް ކުރާތީ މީގެ ކުރިން ވެސް ފާޑުކިޔުން އަމާޒުވެފައި ވެއެވެ. މެކްރޯންގެ ދެކަނބަލުން ވަނީ 2018 ވަނަ އަހަރު ފަސްލައްކަ ޔޫރޯ (ދިވެހި ރުފިޔާ އިން ބަލާނަމަ 9.4 މިލިއަން ރުފިޔާގެ) ތަށިސެޓެއް ވެސް ރިޔާސީ ގަނޑުވަރަށް ގަނެފައެވެ.\nފްރާންސްގެ ރައީސްގެ ފޯނު ހެކް ކުރި މައްސަލަ ބަލައި ދޭން އެދިއްޖެ\nކޮވިޑްގެ އިތުރު ވޭރިއެންޓެއް އައިސްދާނެ ކަމުގެ އިންޒާރު ދީފި\nހެކަރުންނަށް ބިރުން ފްރާންސްގެ ރައީސް ފޯނު ބަދަލުކޮށްފި\nޖެނުއަރީ 10, 2021 23:27\nތިއީ މި ދޫނި ރާއްޖޭގެ ރައީސުން ވެސް އުޅުއްވާ ގޮތް . ޢަމީނެކޭ ނާސިރެކޭ މައުމޫން ތިކަމުގައި ތަފާތެއްނެތް. ޑިމޮކްރެސީ ގެ ފަހުން ވެރިކަމަށް އައި ނަޝީދެކޭ ޔާމީނެކޭ ވަހީދެކޭ ސާލިހު އެކޭ ވަކި ތަފާތެއްނެތް. ހުރިހާ ރައީސުންވެސް ރައްޔިތުންގެ ޚަޒާނާ ލޫޓުވާލީ.\nޖެނުއަރީ 11, 2021 04:21\nމުސްކުޅި ވުމުން ހުންނާނީ ކުޑަ ކުދިންގެ ހިޔާލު\nފަސޓު ލޭޑީ ބޭބުންވަނީ ޅަކުދިން އުޅޭހެން އުލެން\nޖެނުއަރީ 11, 2021 07:43\nދެ ކަނބަލުންނޯ! ކިޔާބަލަ އިސްލާމިފޯބްސް އޭ! މާ ތާހިރުވާނެ! ދަރިވަރެއްގެ ގޮތުގައިހުރެ ޓީޗަރުގެ އާއިލާ ރޫޅުވާ، އޭގެތެރެއަށް ބޯކޮށްޕާލި ނުބައި ޝައިޠާނާ މެކެރޮން!\nޖެނުއަރީ 11, 2021 08:21\nތިސައިތޯނުގެ ހަބަރު ނުގެނެސް ބަލަ\nޖެނުއަރީ 11, 2021 09:30\nއިސްލާމް ދީނަށް ފުރައްސާރަ ކުރީމަ ވީމޮޅެއްކޮބާ ބީތާޔާ! ކަލޯ އަމިއްލަޔަަށް ސޯޓުބޭލި އޮރިޔާންވެގެން ތިޔަ ދަނީ ކަބަސް ބަކައްޓާ!


Naaummeedhu ge therey gai rayyithun baithibbaafai madun nuhunnaanan: Raees | Mihaaru\nމި އަހަރުގެ މަސްވެރިންގެ ދުވަހުގެ ރަސްމީ ޖަލްސާ އަށް ރައީސް ޔާމީން މިއަދު ގެމަނަފުއްޓަށް ވަޑައިގަތުމުން މަރުހަބާ ދަންނަވަނީ.---ފޮޓޯ: ރައީސް އޮފީސް\nނާއުއްމީދުގެ ތެރޭގައި ރައްޔިތުން ބައިތިއްބާފައި މަޑުން ނުހުންނާން: ރައީސް\n13 ޑިސެމްބަރ 2016 - 23:14 37 comments\n"އަޅުގަނޑަކީ އަބަދުވެސް ހުވަފެން ފެންނަ މީހެއް. އަދި އެ ހުވަފެން ހަގީގަތަކަށް ހެދޭތޯ މަސައްކަތް ކުރާ ހިތްވާ މީހެއް. އަޅުގަނޑަކީ ނާއުއްމީދުގެ ތެރޭގައި ހަށަން ބަނދެލައިގެން ހުންނަން ބޭނުންވާ މީހެއް ނޫން،" މަސްވެރިކަމުގެ ދާއިރާ އިން މި ސަރުކާރުން ކުރިއެރުންތަކެއް ހޯދައިދީފައިވާ ކަން ޔަގީންކޮށްދެއްވަން ރައީސް ވިދާޅުވި އެވެ.\nމަސްވެރިންގެ ދުވަހުގެ ޖަލްސާގައި ރައީސް ޔާމީން ވަނީ މި ސަރުކާރުގެ ތިން އަހަރުގެ ތެރޭގައި މަސްވެރިކަމުގެ ދާއިރާ އަށް ހޯދައިދީފައިވާ ކުރިއެރުންތަކާއި ކުރިއަށް ހުރި އަމާޒުތަކުގެ މައްޗަށް ވާހަކަފުޅު ދައްކަވައިފަ އެވެ.\nއެމަނިކުފާނު ވިދާޅުވީ މަސްވެރިކަމުގެ ދާއިރާ އަށް ކުރިއެރުންތައް ލިބެމުންދާ ކަން މަސްވެރިކަމުގެ ތަފާސްހިސާބުތަކުން ފެންނަން އެބަހުރި ކަމަށެވެ.\nރައީސް ވިދާޅުވީ މަސްވެރިކަމުގެ މެނިފެސްޓޯގައި ކަނޑައެޅި ކަންކަން ނުވާ ކަމަށް ފާޑުކިޔަމުންދާއިރު މަސްވެރިންގެ ކުރިއެރުމާއި ތަރައްގީ އަށް ސަރުކާރުން ކުރާ މަސައްކަތުގެ ވާހަކަ އިދިކޮޅު ފަރާތްތަކުން ނުދައްކާތީ ހައިރާންވެވަޑައިގަންނަވާ ކަމަށެވެ.\nއެއް ކަމެއްގެ ގޮތުގައި ފާހަގަކުރެއްވީ އެންވެރިކަން ރަނގަޅުކޮށް އެންވެރިކަމުގެ އެހެން ވައްތަރެއް ތައާރަފްކުރުމުގެ ބޮޑު މަޝްރޫއު ވެސް ކުރިއަށްދާ ކަމެވެ.\nރައީސް ވިދާޅުވި ގޮތުގައި ތެލުގެ އަގު ބޮޑުވުމަކީ މަސްވެރިންނަށް ދަތިވާނެ ކަމެކެވެ. އެކަމަކު ސަރުކާރަށް ވެސް ތެޔޮގަންނަން ލިބެނީ ބޮޑު އަގުގައި ކަމަށްވާތީ އެކަމުގައި ސަރުކާރަށް ކޮށްދެވޭނެ މާބޮޑު ކަމެއް ނޯންނަ ކަމަށް ވިދާޅުވި އެވެ. ނަމަވެސް އެހެން ސިނާއަތްތަކަށް ވުރެ ހެޔޮ އަގުގައި މަސްވެރިންނަށް ތެޔޮ ފޯރުކޮށްދެވޭތޯ ވެސް މަސައްކަތްތަކެއް ކުރަމުން އަންނަ ކަމަށް އެމަނިކުފާނު ވިދާޅުވި އެވެ.\n"މި ހުރިހާ ދުވަހަކު އަޅުގަނޑުމެން އެކަން ކުރަމުން މިއައީ މިފްކޯގެ ތެރެއިން. މިފްކޯއިން ވަރަށް ހިތްވަރުކޮށްފައި މަސައްކަތްކުރި،" ރައީސް ވިދާޅުވި އެވެ.\nރައީސް ވިދާޅުވި ގޮތުގައި ރާއްޖޭގައި އެންމެ ގަދީމީ ސިނާއަތުގެ ގޮތުގައި އޮތް މަސްވެރިކަމުގެ ދާއިރާގައި މިފްކޯގައި ބޭނުންކުރި ވަސީލަތްތައް ވެސް ހުރީ ވަރަށް ދަށް ހާލަތުގަ އެވެ. އެ ހުރިހާ ކަންކަމުން އަރައިގަތުމަށް ކުރާ މަސައްކަތްތަކުން، ރައީސް ވިދާޅުވި ގޮތުގައި، މިފްކޯ އަށް ވެސް މިހާރު ހެޔޮބަދަލުތައް އަންނަމުންދާ މަންޒަރު ފެންނަމުން އެބަދެ އެވެ.\nއެމަނިކުފާނު ވިދާޅުވީ ސައުދީ ފަންޑުގެ އެހީގައި އަންނަ އަހަރު ގާތްގަނޑަކަށް ހަތަރު ކޭނަރީ ގާއިމްކުރާނެ ކަމަށެވެ. އޭގެ ސަބަބުން މަސް ގަތުމަށް މިހާރު ދިމާވާ މައްސަލަތަކަށް ހައްލެއް ލިބޭނެ ކަމަށާއި އިތުރު އައިސްޕްލާންޓްތައް ވެސް ސަރުކާރުން އުފައްދާނެ ކަމަށް ރައީސް ވިދާޅުވި އެވެ.\n"މިފްކޯ އެންމެ ހަރަކާތްތެރި ވަނީ ފެލިވަރުގައި ކަމަށްވާތީ އެތަނުގައި އެ އޮތީ މަސްވެރިންގެ މެރީނާއެއް ވެސް އުފައްދާފައި،" ރައީސް ވިދާޅުވި އެވެ.\n"އަޅުގަނޑުމެން ފަށާފައި މިހިރި މަސައްކަތްތަކަކީ މަސްވެރިންނަށް ފައިދާ ހުރި، އަދި ގެމަނަފުށި ކަހަލަ ރައްޔިތުންތަކަކަށް ފައިދާވާ ކަންތައްތައް ކަމަށް ވަންޏާ މި މަސައްކަތް އުދުހޭ ސްޕީޑުގައި ދިއުމުގެ ޖާގަ އަޅުގަނޑުމެންނަށް ލިބެންޖެހޭ."\nއިދިކޮޅު ފަރާތްތަކުން ބޭރު ދުނިޔެއަށް ފަތުރާ ނުބައި ތަސައްވަރުގެ އަސަރު މަސްވެރިކަމުގެ ދާއިރާ އަށް ވެސް ކުރާ ކަމަށް ރައީސް ވިދާޅުވި އެވެ. މިސާލެއް ދައްކަވަމުން ވިދާޅުވީ ބޭރު ގައުމުތަކަށް މަސްއެކްސްޕޯޓްކުރާއިރު ރާއްޖެ އަކީ އިސްލާމީ އުސޫލްތަކުގެ މަތީގައި ދެމިއޮންނާނެ ގައުމެއް ކަމަށް ބުނާތީ އެކަމުގެ އަދަބު ލިބޭ ކަމަށެވެ.\nމަސްވެރިންގެ ދުވަހުގެ ޖަލްސާގައި މިރޭ ވަނީ މަސްވެރިކަމުގެ ދާއިރާ އިން ފާހަގަކޮށްލެވޭ ހިދުމަތްކޮށްދޭ މީހުންގެ އަގުވަޒަންކޮށް ހަނދާނީ ފިލާ އަރުވައިފަ އެވެ.\nއިތުރު ލިޔުންތައް މަސްވެރިން ސަރުކާރު ގއ. ގެމަނަފުށި މަސްވެރިންގެ ދުވަސް ފިޝަރީޒް، އެގްރިކަލްޗާ މިނިސްޓްރީ ފިޝަރީޒް މިނިސްޓަރު ރައީސް އަބްދުﷲ ޔާމީން\nމަސްވެރިންގެ ދުވަހުގެ ހަފްލާއަށް ރައީސް ވަޑައިގަންނަވަނީ\nމަސްވެރިން ހިތާމައިގައި ދެން ތިބޭކަށް ނުޖެހޭނެ: ރައީސް


Tablet Athah Goveethah?\nޓެބްލެޓް "އަތަށް ގޮވީތަ؟"\nސްކޫލެއްގެ ދަރިވަރުންނަށް ބަހަން ހުރި ޓެބްލެޓްތަކެއް--\nޚިޔާލު | | 8 ޖުލައި 2018 | 10 ކޮމެންޓް\nރާއްޖޭގެ ތަޢުލީމީ ނިޒާމަށް، ބޮޑެތި ބަދަލުތަކެއް ގެންނާނެ ކަމަށް ވައުދުވެ، ސްކޫލުތައް ޑިޖިޓަލްކޮށް، ޓެކްސްޓް ފޮތުގެ ބަދަލުގައި ޓެބްލެޓު ބޭނުން ކުރާން ފަށާނީ މިއަހަރު ކަމަށް އެޑިޔުކޭޝަން މިނިސްޓްރީން ވަނީ އިޢުލާނު ކޮށްފައެވެ. އަދި މިކާމާބެހޭ ގޮތުން އެކިފަހަރުވަނީ ނޫހުގައި ސުރުޚީވެސް އަޅައިފައެވެ. ބޭނުމަކީ މިއީ ކުރެވޭ މޮޅު ކަމެއްކަން ދެއްކުމެވެ.\nދެވަނަ ޓާރމު ފެށުމާއެކު ދަރިވަރުންނަށް ޓެބުލެޓުތައް ހަވާލުކުރުމުގެ މަސައްކަތް ފަށައިފައިވާ ކަމަށް ނޫސްތަކުގައި ސުރުޚީ އަޅައިފައިވާއިރު، ޓެބްލެޓްތައް ބޭނުންކޮށްގެން އަދިވެސް މިވަނީ ކިޔަވައިދޭން ނުފެށިފައެވެ. ބައެއް މީހުން ތުހުމަތު ކުރާ ގޮތުގައި މިނިސްޓްރީން، އިޢުލާނު ކޮށްފައިވާ އަދަދަކަށް އަދި، ޓެބުލެޓުތަކެއް ރާއްޖެއަކަށް ނުލިބެއެވެ. ސްކޫލުތަކުގެ ދަރިވަރުންނަށް ޓެބުލެޓުތައް ބަހާކަމަށް ޝޯ ކުރި ނަމަވެސް އެކަމެއްވެސް އަދި ނުހިނގައެވެ.\nދެވަނަޓާމުގެ ކިޔެވުން ފެށިގެން މިދަނީ ކުރިއަށެވެ. ޓެބްލެޓުތައް ކޮބައި ހެއްޔެވެ؟ ދަރިވަރުން އެ ގެންގުޅޭތީއެއް ނުފެނެއެވެ. އަދި ޓީޗަރުން އެ ބޭނުން ކޮށްގެން ކިޔަވައިދޭތީއެއްވެސް ނުފެނެއެވެ. މިވަނީ ކިހިނެއް ހެއްޔެވެ؟ ޓެބްލެޓުތައް ނުބެހި ލަސްމިވަނީ "އަތަށް ގޮވައިގެން" ހެއްޔެވެ؟ ޓެބްލެޓު ބޭނުންކޮށްގެން ކިޔަވައިދޭން ނުފެށި ލަސްވުމުގައި އެތައް ސަބަބުތަކެއް ހުރިކަމަށް ފެނެއެވެ. އެއްބަޔަކު ތުހުމަތު ކުރާހެން އަދި ހުރިހައި ޓެބްލެޓުތައް ރާއްޖެއަށް ނުގެނެވެނީ ކަމަވެސް ވެދާނެއެވެ. ނޫނީ ރާއްޖޭގެ ރަށްތައް އުފެދިފައިވާ ގޮތުން ހުރިހައި ރަށަކަށް ޓެބުލެޓުތައް އަދި ނުފޮނުވިގެން އުޅެނީ ކަމަވެސް ވެދާނެތާއެވެ.\nމިކަން މިހެންވުމުގައި އެންމެ ފާހަގަ ކުރެވޭ އެއްކަމަކީ، މިކަމުގައި އިޚްލާސްތެރިކަމެއް ނެތުންކަމަށް ވެދާނެއެވެ. މިކަމުގައި އިޚްލާސްތެރިކަން ހުރިނަމަ މިކަމުގެ ހޯމްވޯކް ކުރީން ހަދާނެއެވެ. މިކަމަށް އެންމެ ރަނގަޅު ގޮތަކީ ކޮބައިތޯ، މިކަން ކުރާން އެންމެ ރަނގަޅު ޑިވައިސްއަކީ ކޮބައިތޯ، ކުރީން ދިރާސާ ކުރާނެއެވެ. ނުވަތަ ކުރާންޖެހޭނެއެވެ. ނަމަވެސް ކަން ކުރެވިފައިވަނީ ހޯމްވޯކް ނުހަދާކަމަށް ފެނެއެވެ. މީގެ ނަތީޖާއަކަށްވަނީ ރާއްޖެއަށް ގެނަސްފައިވާ ޓެބްތަކަކީ، ކޮންޒިއުމާ ޑިވައިސްއަކަށްވުމެވެ. މިތަކެތި މިހެންހުރެ ދަރިވަރުންނާ ހަމައަށް ދިއުމަކީ ކިހާ ނުރައްކާތެރި ކަމެއްކަން ޒިންމާދާރު ބޭފުޅުންނަށް ވިސްނިވަޑައި ނުގެން އޮތުމަކީ ލަދުވެތިކަމެކެވެ. ޓީޗަރުންގެ ހުރި އެންމެ ބޮޑު ކަންބޮޑުވުމަކީ މިއީއެވެ. ކޮންޒިއުމާ ޑިވައިސްތަކެއް އެޑިޔުކޭޝަނަލް ޑިވައިސްއަކަށް ބަދަލު ނުކުރެވި ދަރިވަރުންގެ އަތަށް އަރާފާނެތީއެވެ. ފަހަރުގައި، ޓެބްތަކުން ކިޔަވައި ނުދެވި ލަސްވާ ސަބަބަކީ މިއީ ކަމުގައި ވެސް، ވެދާނެއެވެ.\nޕީއެސްއެމްގެ ރާއްޖެ މިއަދު ޕްރޮގްރާމުގައި ވާހަކަ ދައްކަވަމުން އެޑިޔުކޭޝަން މިނިސްޓްރީގެ ސްޓޭޓް މިނިސްޓަރު އަޙްމަދު ޝަފީޢު، ވިދާޅުވެފައިވަނީ، ޓެބްލެޓް ބޭނުން ކުރާނީ ހަމައެކަނި ކިޔަވައި ދިނުމާ ގުޅުން ހުރި ކަންކަމަށް ކަމަށެވެ. އަދި ޓެބްލެޓަށް އިންސްޓޯލް ކުރެވޭނީ، އަދި ޓެބްލެޓުން ވަދެވޭނީވެސް، ކަނޑައަޅައިފައިވާ ވަކި ވެބްސައިޓު ތަކަކަށް ކަމަށެވެ. މިކަމުން ހާމަކޮށްދޭން ބޭނުންވަނީ، ޓެބްލެޓު ބޭނުންކުރުމުގެ ކޮންޓުރޯލް މިނިސްޓްރީގެ ދަށުގައި އޮތްކަމެވެ.\nޝަފީޢު މިހެންވިދާޅުވުމުން އުފެދޭ ސުވާލަކީ، އެފަދަ ކޮންޓްރޯލެއް ހޯއްދެވީ ކިހިނެއްތޯއެވެ؟ ކޮންޒިއުމާ ޑިވައިސްއަކަށް ސެކުއަރ ހޯދި ގޮތަކާމެދުގައެވެ.\nޓެބްލެޓުތަކަކީ ކޮންޒިއުމާ ޑިވައިސް ތަކަކަށް ވުމުން ބުޅާ ގޯނީން ބޭރުވެ، ހުރިހައި ކަމެއް މިވަނީ "ބަރަހަނާ" ވެފައިކަމަށް ބެލެވެ އެވެ. މިކަމުގައި އިޚްލާސްތެރިކަމެއް ނެތްކަމާއި، މިކަމަށް ކުރާންޖެހޭ ދިރާސާތައް ކުރީން ކުރެވިފައި ނުވާކަން މިވަނީ ފަޅާ އަރައިފައެވެ. މިކަންކަން ކުރެވުނުނަމަ، މިތަކެތި ގެނައުމުގެ ކުރީން އުފެއްދި ފަރާތާ އެކަމާ މަޝްވަރާ ކުރެވުނީހެވެ. މިއީ އެޑިޔުކޭޝަނަލް ބޭނުން ތަކަށް އުފައްދާ އެއްޗަކަށްވާތީ، ސެންޓަރަލީ މެނޭޖް ކުރެވޭނެ އެއްޗަކަށް ވާންޖެހޭނެ ކަމަށް ބުނެދެވުނުންނަމަ އެކަން އެމަގަށް ކުރެވިނީސްކަން ޔަޤީނެވެ.\nނަތީޖާއަކަށް މިއަދުމިވީ ކޮން ކަމެއްހެއްޔެވެ؟ ޓެބްލެޓުތަކުގެ ސެކުއަރ މިނިސްޓްރީއަށް ހޯދިދާނެ ހެއްޔެވެ؟ މިއީ، ފަސޭހަ ކަމެއް ނޫނެވެ. އަދި މިއީ، ޚަރަދުގެ ގޮތުންވެސް ކުޑަ ކަމެއް ނޫނެވެ. މަސައްކަތުގެ ގޮތުން މިއީ، ބުރަ ކަމެކެވެ. އަނެއްކޮޅުން މިފަދަ ކަމެއް ހިންގާ ބެލެހެއްޓޭނެފަދަ ކެޕޭސިޓީ ހުރި ޓެކްނިކަލް ބަޔަކު މިނިސްޓްރީގެ އިތުރުން ހުރިހައި ސްކޫލެއްގައިވެސް ތިބޭން ޖެހޭނެކަމަށް ބެލެވެ އެވެ. ސާފުކޮށް އެނގޭ ކަމަކީ، އެ ކެޕޭސިޓީ ނެތްކަމެވެ.\nޓެބްލެޓުތައް ސެކުއަރ ކުރަން، އެޑިޔުކޭޝަނަލް ޑިވައިސްއަކަށް ބަދަލު ކުރާންޖެހޭނެއެވެ. މިކަން ކުރެވިދާނެ އެއް ގޮތަކީ،3ވަނަ ފަރާތަކުން ސޮފްޓުވެއާތަކެއް ހޯދުމެވެ. މި ސޮފްޓުވެއާތައް ގަތުމަކީ ޚަރަދު ކުޑަކަމެއް ނޫނެވެ. ދެވަނަ ކަމަކީ، ސާފޭސް ކިޔާ އެޕްލިކޭޝަނެއް އަޅައިގެން ރައްކާތެރިކަން ހޯދުމެވެ. ނަމަވެސް ޓެބްތަކަކީ ވަރަށް ބޮޑު ކުރައުޑަކަށް ދެވޭ އެއްޗަކަށް ވާއިރު، މިފަދަ ތަކެތި ޓެސްޓްކޮށްލެވޭނެ ގާބިލު ފަރާތްތައް މި މުޖްތަމަޢުގައި ތިބޭނެއެވެ. އެހެންކަމުން މިއެޕަކީ ރައްކާތެރިކަމުގެ ގޮތުން 100 އިންސައްތަ ދެވޭނެ އެއްޗަކަށް ނުވެއެވެ.\nތިންވަނަ ގޮތަކީ ގޫލުލްގެ އެހީތެރިކަން ހޯދުމެވެ. މިއީ، ރައްކާތެރިކަމާމެދު ސުވާލު ނުއުފެއްދޭނެ ހަމައެކަނި މަގެވެ. އެހެން ނަމަވެސް މިގޮތަށް މިކަން ކުރުމަކީ މިހާރު ވަރަށް އުނދަގޫ ކަމެކެވެ. ސަބަބަކަށްވަނީ، ގެނެސްފައިވަނީ އެންޑްރޮއިޑް ޓެބްތަކަކަށް ވުމެވެ. އެހެންކަމުން ސެކްއަރ ކުރުމަށް ގޫގުލްގެ އެހީތެރިކަން ހޯދާނަމަ، ކޮންމެ އެޕަކަށް، މަހަކަށް މަދުވެގެން2ޑޮލަރު ދައްކަން ޖެހޭނެއެވެ. މިއަގަށް ބަލާއިރު މިއީ، މަހަކަށް 2،189،640 (ދެމިލިޔަން އެއްލައްކަ އަށްޑިހަ ނުވަހާސް ހަސަތޭކަ ސާޅީސް ރުފިޔާ) އެވެ. ސުވާލަކީ މިޚަރަދު ކުރެވިދާނެތޯއެވެ؟ ދެން އޮތް ސުވާލަކީ ސެކްއާރ ނުކޮށް ޓެބްތައް ދޫކޮށްލެވިދާނެތޯއެވެ؟ އެއީ ކުރާން ހެޔޮވާވަރުގެ ކަމަކަށް ވެދާނެތޯއެވެ؟\nޓީޗަރުން ދެކޭ ގޮތުގައި ޓެބްލެޓުތައް ސެކްއަރ ނުކޮށް ދޫކޮށްލުމަކީ ކުރާން ހެޔޮވާވަރުގެ ކަމެއް ނޫނެވެ. އެއީ ވަރަށް ނުރައްކާތެރި ކަމެކެވެ. މިފަދަ ކަމެއް ކޮށްފިނަމަ ބައެއް ދަރިވަރުން އެއިން ކުރާނީ ކުރާނެ ކަމެކެވެ. ބޭނުން އެއްޗެއް އެއަށް އަޅާނެއެވެ. ބޭނުން އެއްޗެއް އެއިން ބަލާނެއެވެ. ބޭނުންތަނެއް އެއިން ފޮޓޯ ނަގައިގެން ހިތުހުރި ކަމެއް ކުރާނެއެވެ. ނަތީޖާއަކަށްވާނީ އެތައް ކުދީންނަކާއި އެތައް ބައެއްގެ އަބުރު "ކަތިލެވިގެން" ދިއުމެވެ.\nދިވެހިރާއްޖެއަށްވުރެ މާ ތަރައްޤީ، ގައުމުތަކުގައިވެސް، ކޮންމެ ކުއްޖަކަށް ޓެބްލެޓުދީގެން މިހާ ފުޅާކޮށެއް މިކަމެއް ނުކުރެއެވެ. އެއީ، ދަރިވަރުންނަށް އެންމެ ފައިދާ ހުރި ގޮތްނަމަ، އެތަންތާގައި މިކަން މިގޮތަށް ކުރާނެތާއެވެ. ނުކޮށް އެތިބެނީ ލާރިނެތިގެންނެއް ނޫނެވެ. ސަބަބުތަކެއް ހުރީމައެވެ. ބޮޑު ދަރަންޏެއް ރައްޔިތުންގެ ބޮލުގައި މިކަމުން ވެސް އެޅުވިއްޖެއެވެ. ދަރިވަރުންނަށް ކުރި ފައިދާއެއް "ހަރާމެވެ." އެކަމަކު ބަޔަކު މިކަމުން މަހުޖަނު ވެއްޖެއެވެ. ޓެބްލެޓުތައް ސެކްއަރ ނުކޮށް ދަރިވަރުންނަށް ދެވޭކަށް ނެތެވެ. އެކަމަކު އެކަން ކުރެވޭކަށް ވެސް ނެތެވެ. މިހާރުދެން މިދިޔައީ މަލިކު މީހުންގެ "ބުނެވޭކަށްނެތް، ނުބެނެވާކަށްނެތް" މި ލަވައަށްތާއެވެ. އިޚްލާސްތެރިކަމެއްނެތި ދެއްކުންތެރިކަން ކުރިއަށް ނެރެފިނަމަ އާޚިރު ނަތީޖާއަކަށްވާނީ "އަތަށް ގޮވުމެވެ."\nއެމްއެންޔޫ ބަހުސް: ރައީސް ޔާމީނަށް ކޮށްދޭ ސާފު ކެމްޕޭނެއް!؟\nދަށްފެންވަރުގެ ކުދިންނަށް ސަރުކާރުން ކިޔަވައިދޭން ރައްޔިތުން މާބޮޑަށް "އޯކޭ"!؟\nޓެބްލެޓް ދީ ނިމޭނެބާ؟\nއިޚްލާސްތެރި ކަމާއި ވައްކަމާއި އޯގާތެރިކަމާއި ނޭނގޭ ބަޔަކަށް އެނގޭނެ އެއްވެސް އެއްޗެއް ނޯންނާނެ.އެކަހަލަ ބަޔަކަށް ކިތަންމެ ރަނގަޅުކަމެއް ކޮއްދިނަސް އެބަލައިގަންނާކަށް ނޭނގޭނެ.\nޓެބްލެޓް "އަތަށް ގޮވީއެއް ނޫނެވެ. މިލިޔުން ލިޔުނު ކުލީނޫސްވެރިޔާގެ ސިކުޑިވަނީ މާކުރިން ގޮވާފައިކަން މިލިއުން ކިޔާނިމުމުން އެގިއްޖެއެވެ.\nކޮބާއަޅުގަނޑުގެ ކޮމެންޓް އެކޮމެންޓް ޝާއިރު ކޮއްނުލެވުނީ ކިޢްވެތޯ\nތިބުނާ ޓެކްސް ފައިސާއަށް ގެނާ އެއްޗެއް ނޫން ޓެބުލެޓް ތަކަކީ. އެއީ އަރަބި ޤައުމެއްގެ ހިލޭ އެހީގެ ދަށުން ހޯދި އެއްޗެއް.\nޕޭރަންޓުން އަމިއްލެޔައް ތިތަކެތި ގަންނަންވީ އޭރުން އެބޭނުން ކުރާގޮތަކަށް ބޭނުން ކޮށްފާނެ އެއްނު\nތިކަމުގައި ވެސް ވައްކަމާއި، ކަޓު ނެގުމާއި، މުދާ ބައްކުރުން، ކޮންފަދަ ކަމެއްބާ މި ގައުމަށް ފާ ވެފަ މިވަނީ،\nކޮބާ ވަގުކަލޭގެ؟ އަވަހަށް ހޯދާ.\nމަގޭ ދަރި އަތުޖައްސާލަން ޓެބްލެޓް ދީފަ އަތުލައިފި. ކުދިން ކޮޅު ރޮނީ. ޓެބްލެޓް ސްކޫލު ގުދަނުގަ.\nމިހާރު ގެނެސްފައިވާ ޓެބްލެޓް ތައް ހުރިގޮތަށް ކުދިންނާ ހަވާލުކުރުމަކީ އެއްގޮތަކަށް ވެސް ކޮށްގެންވާނެ ކަމެއްނޫން. މިވާހަކަ މީޑިއާގައި ގިނައިން ދައްކަން އެބަޖެހޭ . ޝުކުރިއްޔާ.\nރައްޔިތުންގެ ޓެކްސް ފައިސާ ތިމަ ތިމާމެންގެ އަންބަޮޑިތަކަށް ވާސަރީ ކޮންފަދަ އޯގާތެރިކަމަެއް


SunOnline: Rayyithunge dhifaaugai kamah bune india ge ithuru sifain raajje aruvan ulheykamah thuhumathu koffi\nއަހުމަދު ސާއިލް އަލީ 17 Jan 2022, 11:51\nއެސްއޯ ފުލުހުން ނުކުމެ، "އިންޑިއާ އައުޓް" ހަރަކާތެއް ހުއްޓުވަނީ --\nރަށްރަށުގައި ދިރިއުޅޭ އިންޑިއާ ޓީޗަރުންނާ މީހުން ދިމާކޮށް، "އިންޑިއާ އައުޓް" ގޮވާކަމަށް ގަބޫލު ނުކުރާ ކަމަށާއި އެއީ އިންޑިއާގެ އިތުރު ސިފައިން ރާއްޖެ އަރުވާނެ ސަބަބެއް ހޯދުމަށް ސަރުކާރުން ދައްކާ ވާހަކައެއް ކަމަށް އިދިކޮޅު ކޯލިޝަނުން މިއަދު ބުނެފިއެވެ.\nއިންޑިއާ ސިފައިން ރާއްޖޭގައި ތިބުމާ ދެކޮޅަށް, "އިންޑިއާ އައުޓް" ކެމްޕެއިން އިދިކޮޅުން ފުޅާކޮށް ކުރިއަށް ގެންދާއިރު އެކަމުގެ ސަބަބުން ރާއްޖޭގައި ދިރިއުޅޭ އިންޑިއާ ރައްޔިތުންނަށް ނުރައްކާވާ ކަމަށް ސަރުކާރުން ދަނީ ބުނަމުންނެވެ. އެގޮތުން އިއްޔެ އެޑިއުކޭޝަން މިނިސްޓްރީން ބުނީ ބައެއް ރަށްރަށުން ޓީޗަރުންނާ މަގުމަތިން ދިމާކޮށް "އިންޑިއާ އައުޓް" ގޮވަމުން ދާ ކަމަށެވެ. އޭގެ ސަބަބުން ރައްކާތެރިކަން ޔަގީން ކޮށްދިނުމަށް ޓީޗަރުން އެދެމުން އަންނަ ކަމަށް މިނިސްޓްރީން ބުންޏެވެ.\nއެކަމާ ގުޅޭގޮތުން ސުވާލު ކުރުމުން އިދިކޮޅު ކޯލިޝަންގައި ހިމެނޭ ޕީއެންސީގެ ރައީސް އަބްދުއްރަހީމް އަބްދުﷲ "ސަން" އަށް ވިދާޅުވީ ސަރުކާރުން އެ ދައްކާ ވާހަކަ ގަބޫލު ނުކުރާ ކަމަށެވެ. ސަރުކާރުގެ މަގުސަދަކީ ރާއްޖޭގައި މަސައްކަތް ކުރާ އިންޑިއާ ރައްޔިތުންނަށް ނުރައްކާ އޮތްކަން ދައްކައި އެ ރައްޔިތުންގެ ދިފާއުގެ ނަމުގައި އިންޑިއާ ސިފައިން ރާއްޖެ އެރުވުން ކަމަށް އަދުރޭ ތުހުމަތު ކުރެއްވިއެވެ.\n"ސަރުކާރުން އުޅެނީ ރާއްޖޭގައި ބިރުވެރިކަން އުފައްދަން. އެހެން ހެދިފައި އިންޑިއާ ރައްޔިތުންގެ ރައްކާތެރިކަމަށް ކަމަށް ބުނެ އިންޑިއާ ސިފައިން ހަތިޔާރާއެކު ރާއްޖެއަށް އަރާނީ. އެކަމަށް މަގުފަހި ކުރަން ސަރުކާރުން އެ އުޅެނީ،" އަދުރޭ ވިދާޅުވިއެވެ.\n"ސަރުކާރުން އުޅެނީ ހަމަ ސީންއެއް ކުރިއޭޓް ކުރަން."\nއޭނާ ވިދާޅުވިގޮތުގައި "އިންޑިއާ އައުޓް" ކެމްޕެއިނުގެ ހަމައެކަނި މަގުސަދަކީ ރާއްޖޭގައި އުޅޭ އިންޑިއާ ސިފައިން ރާއްޖޭން ބޭރު ކުރުމެވެ. އޭގެ ތެރެއިން އިންޑިއާ ރައްޔިތުންނާ ދިމާކޮށް ހަދަން ހިތްވަރުދީ ނުހަދާ ކަމަށް އަދުރޭ ވިދާޅުވިއެވެ.\n"އިންޑިއާ ޓީޗަރުންނާއި ޑޮކްޓަރުންނާއި ނަރުހުންނާ މިކަމުގައި ގުޅުމެއް ނެތް. އަޅުގަނޑުމެން އެ މީހުންނާ ދެކޮޅެއް ނޫން،" އަދުރޭ ވިދާޅުވިއެވެ.\nށ. ފުނަދޫ ސްކޫލްގައި ގިނަ އަދަދެއްގެ އިންޑިއާ ޓީޗަރުން މަސައްކަތް ކުރަމުން އަންނައިރު އެ ސްކޫލުގެ ބޭރު ފާރުގައި "އިންޑިއާ އައުޓް" ޖެހި މައްސަލަ އެޑިއުކޭޝަނުން ވަނީ ފުލުހުންނަށް ހުށަހަޅައިފައެވެ. އިދިކޮޅުން ތުހުމަތު ކުރާގޮތުގައި އެއީވެސް އެމްޑީޕީން ކުރި ކަމެކެވެ.\nއިންޑިއާ އައުޓް ކެމްޕެއިން އިދިކޮޅުން ފަށާފައިވަނީ އެގައުމުގެ ސިފައިން ރާއްޖޭގެ އެކި ސަރަހައްދުގައި ތިބި ކަމަށާއި އެއީ ރާއްޖޭގެ ސަލާމަތަށް އޮތް ބޮޑު ނުރައްކަލެއް ކަމަށް ބުނެއެވެ. އެހެންކަމުން ސޯޝަލް މީޑިއާއާއި އެހެނިހެން ވަސީލަތްތައް މެދުވެރިކޮށް ވެސް އިންޑިއާ ސިފައިން ރާއްޖޭން ދިއުމަށް ގޮވާލައި ގިނަ ބަޔަކު ދަނީ އަޑުއުފުލަމުންނެވެ. މިއީ ގިނަ ބައެއްގެ ކަންބޮޑުވުން އޮތް މައްސަލައެކެވެ.


ބޭނުންވާ އަދަދު: ކޮންމެ ސްކޫލަކަށް 1 (އެކެއް)\nވަޒީފާ އަދާކުރަން ޖެހޭތަން\nހއ. ފިއްލަދޫ ސްކޫލް\nހއ. ވަށަފަރު ސްކޫލް\nހއ. މޮޅަދޫ ސްކޫލް\nހދ. ފިނޭ ސްކޫލް\nހދ. ނޭކުރެންދޫ ސްކޫލް\nށ. ފީވަކު ސްކޫލް\nށ. ބިލެއްފަހީ ސްކޫލް\nށ. ނޫމަރާ ސްކޫލް\nނ. ފޮއްދޫ ސްކޫލް\nނ. ކެނދިކުޅުދޫ ސްކޫލް\nނ. ކުޑަފަރީ ސްކޫލް\nނ. ލަންދޫ ސްކޫލް\nނ. މަގޫދޫ ސްކޫލް\nނ. ހިދާޔާ ސްކޫލް\nރ. އަނގޮޅަތީމު ސްކޫލް\nރ. އިންނަމާދޫ ސްކޫލް\nބ. ކަމަދޫ ސްކޫލް\nބ. ކެންދޫ ސްކޫލް\nބ. ދޮންފަނު ސްކޫލް\nއދ. ހަންޏާމީދޫ ސްކޫލް\nއދ. މަންދޫ ސްކޫލް\nއދ. ދިގުރަށު ސްކޫލް\nއދ. ފެންފުށީ ސްކޫލް\nމ. ރަތްމަންދޫ ސްކޫލް\nދ. ރިނބުދޫ ސްކޫލް\nތ. ބުރުނީ ސްކޫލް\nތ. ވަންދޫ ސްކޫލް\nތ. މަޑިފުށީ ސްކޫލް\nތ. އޮމަދޫ ސްކޫލް\nގއ.ދެއްވަދޫ މަދަރުސަތުއްސުލްޠާން މުޙައްމަދު\nގއ. ކޮންޑޭ ސްކޫލް\nގދ.ވާދޫ ޖަމާލުއްދީން މަދަރުސާ\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 06 އޮގަސްޓް 2019 ވާ އަންގާރަ ދުވަހުގެ 13:30 ދުވަހުގެ ކުރިން، މިނިސްޓްރީ އޮފް އެޑިޔުކޭޝަން (ވެލާނާގެ 8 ވަނަ ފަންގިފިލާ) އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި ޢިއުލާނާ ގުޅިގެން މި މަގާމަށް ކުރިމަތިލާ ފަރާތްތަކުގެ ތެރެއިން ޝަރުތުހަމަވާ ފަރާތްތަކާއި އިންޓަރވިއު ކުރުމަށްފަހު އެންމެ މަތީ މާކްސް ލިބޭ، އަދި އެންމެ ގާބިލުކަމަށް ފެންނަ ފަރާތަކަށް މިވަޒީފާ ހަމަޖައްސައި ދެވޭނެއެވެ. މި އިޢުލާނާ ގުޅިގެން އިތުރު މަޢުލޫމާތު ސާފުކުރައްވަން ބޭނުންފުޅުވެލައްވާ ފަރާތްތަކުން މި މިނިސްޓްރީގެ ނަންބަރު 3341423/3341453/3341450 ފޯނަށް ގުޅުއްވުން އެދެމެވެ.


Mayor ge thauziya beynumeh nooneve. Isthiufa dhevvasheve.\nމޭޔަރުގެ ތައުޒިޔާ ބޭނުމެއްނޫނެވެ. އިސްތިއުފާ ދެއްވާށެވެ.\nހުކުރު ދުވަހުގެ ރޭ މާލޭގައި ހިނގި ނުރައްކާތެރި އަލިފާނުގެ ހާދިސާގެ ހަނދާންތައް ދިވެހިންގެ ހިތްތަކުގައި މިރޭ ވީ ކަމެއްހެން އަދިވެސް ހަރުލައި އެބަހުއްޓެވެ. އެ ބިރުވެރި ހާދިސާގައި ދެކުދިންގެ މަންމައެއް މި ދުނިޔެއާ އަލްވަދާއު ކިޔާފައިވާއިރު، 400އަށްވުރެ ގިނަ މީހުންނަށް އެކަމުގެ ގެއްލުންތައް ލިބުނެވެ.\nއެފަދަ ހާދިސާއެއް ހިނގާފާނެ ކަމަށް ރައްޔިތުން ތިީ ތައްޔާރު ވެގެނެއް ނޫނެވެ. އެހެންނަމަވެސް އެފަދަ ކަމެއް ހިނގާފާނެ ކަމަށްޓަކައި ބަލަންޖެހޭ ކަންކަން ބަލައި ރައްކާތެރިކަމުގެ ފިޔަވަޅުތައް އަޅަންޖެހޭ ދައުލަތުގެ އިސްވެރިންތައް ތިއްބެވީ "ނިދިކުރައްވާފައެވެ." އެބޭފުޅުންނަށް ހަމަހޭވެރިކަންވެ ކަމެއް ވެގެން އުޅޭކަން ރޭކާލީ މާފަހުންނެވެ.\nޕްލޭނިން މިނިސްޓަރު މުހައްމަދު އަސްލަމް ވިދާޅުވާ އިބާރާތުންނަމަ، ކަމެއްގެ ބޮޑުކަން "އެންމެންނަށް"ވެސް އެނގެނީ އެކަމެއް ވުމުންނެވެ. އެއީ އިންސާނީ ތަބީއަތް ކަމުގައި އެބޭފުޅާ ސިފަކުރެއްވިއެވެ.\nއެހެންނަމަވެސް ރައްޔިތުން މިއަދު ތިބީ އެވާހަކައިން ތަސައްލީ ހޯދައިގެން ތިބޭ ގޮތަކަށް ނޫނެވެ. ސަރުކާރު އެއަށްވުރެ ޒިންމާދާރުވާން ޖެހޭ ކަމަށް ރައްޔިތުން އެބަ ބުނެއެވެ. އެކި މައްސަލަތަކުގެ ހާއްޔެއްގެ ގޮތުގައި އޮތް މާލޭގެ ކަންކަން ބެލުމަށް ރައްޔިތުންގެ ޓެކްސް ފައިސާއިން ކޮންމެ މަހަކު ބަރާބަރަށް މުސާރަ ދީގެން، އަދި ނުވިތާކަށް ދައުލަތުގެ ކާރުކޮޅުގައި ދަތުރު ކުރައްވަމުންގެންދަވާ ކައުންސިލު މެމްބަރުންތަކެއްވެސް ތިއްބެވިއިރު، އެބޭފުޅުންގެ ޒިންމާ އަކީ ހަމައެކަނި ސަޅިބައިސާ ކެނޑުންތޯ މިއަދު ރައްޔިތުން އެބަ ސުވާލު އުފައްދައެެވެ.\nމާލެ ބަލަހައްޓަން އިތުރު މީހުން ނަގަންޖެހޭ ކަމަށް ވަންޔާ އެކަންވެސް ކޮށްގެން ރައްޔިތުން ބޭނުންވަނީ އެމީހުންގެ ރައްކާތެރިކަން ކަށަވަރު ކުރުމަށެވެ. ސިޓީ ކައުންސިލަކީ ސަރުކާރު ހިންގާ މައި ޕާޓީ އެމްޑީޕީގެ މެޖޯރިޓީ ކައުންސިލަކަށް ވާއިރު، އެކައުންސިލަށް ކަންކަން ނުވުމަކީ ހައިރާންވާން ޖެހޭ ކަމެއް ކަމަށް ރައްޔިތުންގެ ތެރެއިން ގިނަ ބަޔަކު ދައްކައެެވެ.\nކުރިން ދައްކަނީ އެކައުންސިލުގެ މަސައްކަތަށް އޭރުގެ ސަރުކާރުން ހުރަސް އަޅާ ވާހަކައެވެ. އެހެންނަމަވެސް މިހާރު އެވާހަކަ ދައްކާނެ ޖާގައެއް ނެތެވެ. ސަރުކާރު އޮތީވެސް ސިޓީ ކައުންސިލަށް ލިބިފައިތާއެވެ. މަގެއްގައި އެއްގަމު އުޅަނދު ދުއްވުން މަނާކޮށްލައި، ކަންމަތީ ބައްދަލުުވުމެއް ބާއްވައިލުމުން އަދި ނުފުދެއެވެ.\nސިޓީ ކައުންސިލު ފެއިލުވެ، އެކައުންސިލް އިސްތިއުފާ ދޭން ޖެހޭ ދަނޑިވަޅުތައް ރައްޔިތުން ދެކެފައިވާއިރު، އިތުރު ބަޔަކަށް ރައްޔިތުން ފުރުސަތު ދިނުމާމެދު ވިސްނާނެ ކަމަށް ގަބޫލު ކުރެެވެއެވެ.\nމިސަރުކާރަށްވީ 1 އަހަރު. ތިޔަ ބުނާ ގުދަންތަކާ މާލެ ތޮއްޖެހުމާ، ހުރިހާ ގޯހެއް ވެގެންދިޔައީ މި 1 އަހަރު ތެރޭގަ ކަމަށްވާނަމަ މިސަރުކާރު ގޯސް. އެކަމަކު ހަޤީޤަތަކީ ފާޅުގަ މާލެ ތޮއްޖެއްސުމުގެ ސިޔާސަތެއް ގެންގުޅުނީ ނިމިދިޔަ ސަރުކާރުގަކަން.\nޢަސްލަމަށް ވެދުން ސަލާމް. ކަމެއްގެ ބޮޑުކަން އެގޭނީ ތަޖުރިބާ ކޮށްގެނޭ ތި ބުނީ ކިޔެވިފަ ނެތީތީއެވެ. ވީމާ ތިތަޖްރިބާ ހޯއްދަވަން އިސްތިއުފާދެއްވާފަ ދާށެވެ. ފޮނިއަގަޔަޖުން ނުޗަލާނެއެވެ.\nދިވެހިރާއްޖޭގެ ހުރިހާ ރައްޔެތުން ބަލަންޖެހޭ ބައެއްތަ މާލޭ ކައުންސިލަރުންނަކީ. ދެން ކޮބާ އެހެން ރަށްރަށު ކައުންސިލަރުން އެ ރަށްރަށުގެ މީހުންހުންވެސް އެގޭގޭގައި އުޅޭ\nށިފާއްތަޔަކީ ކެރަފާ ދައްތައެއް. އިބޫ އަކަށް ތާއީދެއް ނޯންނާނެ. އަންނި ރައީސް ކަމުގައި ހުރިނަމަ ރަގަޅުވީސް.\nކަމެއް ގޯސްކޮށް ހިނގާއިރަށް އިސްތިއުފާއަށް ގޮވުވުމުގެ ބަދަލުގައި ޚަބަރު ލިޔުނު ފަރާތުންވެސް ސިޓީ ކައުންސިލުން ރަނގަޅުކޮށްލަން ފެންނަ ކަންތައް ބަޔާން ކޮށްލިނަމަ ޝިފާ އިސްތިއުފާ ދިނީމަ ދެން އަންނަ މީހަކަށްވެސް ފަސޭހަވާނެ ކަމަށް ދެކެން.. ނޫސްވެރިޔާގެ އިސްތިއުފާ އަށް އަރެންނެއް ނުގޮވާނަން..\nށިފާ މަރާލިޔަސް އިސްތިއުފާ ނުދޭނެކަމާމެދު ﷲ ގަންދީ ތެދުހުވައެއް ކޮށްފާނަން ރައްޔިތުންވެސް ނިކަން ވިސްނަބަލަ އިސްތިއުފާ ދީފަ އެދައްތަ ކުރާނީ ކޮނކަމެއް އެދައްތަޔާދޭތެރޭ ހަމްދަރުދީވެބަލަ އަޅެ ށިފައްތާ ނިކަން މީދޮގެއްތަ\nދުންފަތުގެ އިސްތިއުމާލުކުރާނެ ބޫތުތަކެއް މާލެ ސިޓީ ކައުންސިލުން ހަދަނީ04 months ago\nޓާމިނަލުން ގެސްޓް ރިލޭޝަންސް މީހުން ބިނާ ކުރުމަކީ ވިސްނުމެއް: ޝިފާ05 months ago\nވެނިސްގެ ކުރިން މާލެވެސް އަޑިއަށް ގޮސްދާނެކަމަށް ބުނެފި 15months ago\nމާލޭގައި އިތުރަށް ޕާކުކުރާނެ ޖާގައެއް ނެތް: ޝިފާ05 months ago\nނައިބް ރައީސް މާލެ ސިޓީ ބައްލަވައިލައްވައިފި36 months ago\nގޮޅިއަށް އެދުމުގެ ފުރުސަތު ހުޅުވާލައިފި06 months ago


Boluge ekkolhun aneh kolhah uleh herunu kujjaku salaamai vjje | Mihaaru\nކުއްޖާގެ މޫނަށް ހެރުނު އޫ ބޮލުން ނުކުމެފައިވާ އިރު ލޮލާއި ސިކުނޑި އަދި މައިބަދަ ވަނީ ސަލާމަތްވެފައި. --ފޮޓޯ:ސީބީއެސް\nބޮލުގެ އެއްކޮޅުން އަނެއްކޮޅަށް އުލެއް ހެރުނު ކުއްޖަކު ސަލާމަތްވެއްޖެ\n13 ސެޕްޓެމްބަރ 2018 - 13:584comments\nމިސޫރީ (ސެޕްޓެމްބަރު 13) - މިއީ މިލިއަނަކުން އެކަކު ވެސް ސަލާމަތް ނުވާވަރުގެ ނުރައްކާތެރި ހާދިސާ އެކެވެ. ޓްރީ ހައުސްއަކުން ވެއްޓުނު 10 އަހަރުގެ ކުއްޖެއްގެ މޫނަށް މަސް ފިހަން ގެންގުޅޭ ކަހަލަ އުލެއް ހެރި އެ ކުއްޖާގެ ބޮލުން ހުރީ ނުކުމެފަ އެވެ.\nއެމެރިކާގެ މިސޫރީގައި 10 އަހަރުގެ ޒާވިއާ ކަނިންގަމް އުޅުނީ ޓްރީ ހައުސްއެއްގައި ކުޅޭށެވެ. ކުއްލިއަކަށް އޭނާގެ މުޅި ގައިގައި ކުޅަނދުރު ހަފައިގަތުމުން ޓްރީ ހައުސް އިން ވެއްޓި ޖެހުނީ އެއް ފޫޓްގެ ދަގަނޑު އުލެއްގެ މައްޗަށެވެ. ލޯ ކައިރިން ހެރުނު އޫ ހުރީ ބޮލުގެ ނާށިގަނޑު ފަޅާލާފައި އަނެއް ކޮޅަށް ނުކުމެފަ އެވެ. އެކަމަކު އެ އެ ކުއްޖާގެ ލޮލާއި ސިކުނޑި، މައިބަދަ އަދި ލޭނާރުތަކަށް އެއްވެސް ގެއްލުމެއް ނުލިބެ ސަލާމަތްވުމަކީ ބޮޑު މުއުޖިޒާތެއް ފަދަ ކަމެކެވެ. ކެންސަސް ޔުނިވާސިޓީ ހޮސްޕިޓަލްގައި މިހާރު ފަރުވާ ދެމުން އަންނަ އެ ކުއްޖާގެ ހާލު އަންނަނީ ރަނގަޅުވަމުންނެވެ.\nއޫ ހެރުނު 10 އަހަރުގެ ޒާވިއާގެ ހާލު މިހާރު އަންނަނީ ރަނގަޅުވަމުން. --ފޮޓޯ:ސީބީއެސް\nކެންސަސް ޔުނިވާސިޓީގެ ޑޮކްޓަރުން ވަނީ އޮޕަރޭޝަންކޮށް، ކާމިޔާބުކަމާ އެކު އެ އޫ ނަގައިފަ އެވެ.\nޒާވިއާގެ މަންމަ ގަބްރިއެއްލާ މިލާ ކެންސަސް ސިޓީ ސްޓާ ނޫހަށް ބުނީ އޭނާގެ ދަރިފުޅުގެ ބޮލަށް އޫ ހެރިފައި ހުއްޓާ ގޭ ތެރެއަށް ވަދެގެން ދިޔަ މަންޒަރު ފެނުނު ކަމަށެވެ.\nޒާވިއާގެ ބޮލަށް އޫ ހެރުނު ނަމަވެސް ލޭ އައިސްފައެއް ނުވެ އެވެ. ކެންސަސް ޔުނިވާސިޓީ ހޮސްޕިޓަލްގެ އެންޑޯވެސްކިއުލާ ނިއުރޯސާޖަރީ ޑިރެކްޓަރު ކޯޖީ އެބާސޯލް ވިދާޅުވީ ބޮލުގެ އެއްކޮޅުން އަނެއްކޮޅަށް ހަ އިންޗި އަށް އުލެއް ވަދެ ފޫގޮސްފައިވާ އިރު ލޮލާއި ސިކުނޑި، މައިބަދަ އަދި ލޭހޮޅިތައް ސަލާމަތްވުމަކީ މިލިއަނަކުން އެކަކަށް ވެސް ދިމާ ނުވާވަރުގެ ނުރައްކާތެރި ހާދިސާއެއް ކަމަށެވެ. އެ ކުއްޖާ ސަލާމަތްވުމަކީ ބޮޑު މުއުޖިޒާތެއް ކަމަށް ޑޮކްޓަރު ވިދާޅުވި އެވެ.\nދިހަ އަހަރުގެ ކުއްޖާ ކުޅެން އުޅުނު ޓްރީ ހައުސް. --ފޮޓޯ:ސީބީއެސް


REPORT: Iquthisaad emme kamakah: Eyge natheeja mi fenanee!\nއިގްތިސޯދު އެންމެ ކަމަކަށް: ނަތީޖާ މިފެންނަނީ!\nރާއްޖެއަށް އައި ޓޫރިސްޓުންތަކެއް ވީއައިއޭގައި: ރާއްޖޭގެ އިގްތިސޯދު އޮތީ އެންމެ ސިނާއަތެއްގެ މަތީގައި -- އަވަސް ފޮޓޯ\nރާއްޖޭގައި މިހާރު މިއޮތް ޒަމާނީ މަސްވެރިކަން އުފަންވީ ރައީސް އިބްރާހިމް ނާސިރުގެ ވެރިކަމުގައި ދޯނި ފަހަރުގައި އިންޖީނު އެޅި ހިސާބުންނެވެ. އަދި މިހާރު ރާއްޖޭގެ އިގްތިސޯދުގެ މައި ނާރު ކަމަށްވާ ޓޫރިޒަމް ތައާރަފު ވެގެން އައީވެސް ހަމަ އެ ދުވަސްވަރު އެވެ. އަދި އެ ޒަމާން ފެނިގެން ދިޔައީ ބޮޑު ޝިޕިން ފްލީޓެއް ވެސ ްރާއްޖޭގައި އޮތް ތަނެވެ. މިއާއެކު ދަނޑުވެރިކަމުގެ ރޮނގުން ވެސް މުހިންމު މަސައްކަތް ތަކެއް އެ ދުވަސްވަރު ރާއްޖޭގައި ކުރެވިގެން ދިޔަ އެވެ.\nނަމަވެސް އޭގެ ފަހުން ވަޑައިގެންނެވި ހުރިހާ ވެރިން ދަތުރު ކުރެއްވީ މަސްވެރިކަމާއި ދަނޑުވެރިކަން އަދި ޝިޕިން ފަދަ ބޮޑެތި ވިޔަފާރިތަކާ ދުރަށެވެ. ރާއްޖޭގެ ބޮޑު ބޯޓު ކުންފުނި ބަނގުރޫޓު ވެގެން ހުއްޓާލިއިރު، މަސްވެރިކަމަށް ދިރުން ގެނެސްދިން ފެލިވަރު މަސް ފެކްޓްރީ ހެދި ހިސާބުން އެކަން ވެސް ކުރި ނާރާ ހުއްޓުނީ އެވެ. މި ޒަމާނަށް އައިއިރު ފެންނަން އޮތީ ހަމަ އެންމެ ސިނާއަތެކެވެ. އެއީ ބޭރުން އަންނަ މެހުމާނުންނަށް، މެހުމާން ދާރީ ދީގެން، ފައިސާ ހޯދާ ޓޫރިޒަމް ސިނާއަތެވެ. ދުނިޔޭގެ އޮޔާއި ވައިގެ އަސަރު އެންމެ އަވަހަށް ކުރާ ޓޫރިޒަމް އެވެ.\nރާއްޖެ އާ ޒަމާނަކަށް އަލިވިލިގެން އައިރު ފެންނަން މި އޮތީ ހަމައެކަނި ޓޫރިޒަމް އެވެ. މުޅި ގައުމުގެ އިގްތިސޯދު އޮތީ ޓޫރިޒަމް ސިނާއަތަށް ބަރޯސާވެފަ އެވެ. ދިވެހިން ދުނިޔެ އަށް ލޯހުޅުވިގެން ގޮސް އެހެން ގައުމުތަކުގެ ރައްޔިތުން ބޭނުންވާ ޒާތުގެ ހިލޭ ބޭސް ފަރުވާ އާއި ހިލޭ ކިޔެވުން އަދި ހިލޭ ހެނދުނުގެ ސަޔާއި ހިލޭ ދަތުރުފަތު އަދި ހިލޭ ބޯހިޔާވަހިކަމަށް ފައިސާ ލިބޭ ހަމައެކަނި ވަސީލަތަކަށް ހަދައިގެން މި ތިބީ ޓޫރިޒަމެވެ. ދިވެހިން މިހާރު ކައިބޮއި އުޅެން ޖެހިފައި މިވަނީ ހަމައެކަނި ޓޫރިޒަމުން ހޯދާ އާމްދަނީ އަކުންނެވެ.\nނަތީޖާއަކީ ދުނިޔޭގެ އިގްތިސޯދަށް އަންނަ ކޮންމެ ލޮޅުމަކާއެކު ދިވެހިންގެ އާމްދަނީއަށް އަސަރު ކުރުމެވެ. މިހާރު ދުނިޔޭގައި ފެތުރެމުންދާ ކޮވިޑް-19 އިގެ ބަލާމުސީބާތާއެކު ދިވެހި ދައުލަތުގެ އާމްދަނީއަށް އަސަރުކޮށް، ހާސްކަމެއްގެ ތެރެ އަށް ވެއްޓިގެން ދިއުމުގެ ސަބަބަކީ އެންމެ ސިނާއަތަކަށް އިގްތިސޯދުގެ ބަރޯސާކޮށްފައި ބޭއްވުމެވެ\nމަސްވެރިކަން ތަރައްގީނުކޮށް ކުރީ އެހެންކަމެއް\nފެލިވަރު މަސް ފެކްޓްރީ: މަސްވެރިކަން ތަރައްގީ ކުރުމަށް މަސައްކަތް ކޮށްފައެއް ނެތް\nރާއްޖޭގެ ޓޫރިޒަމްގެ 48 އަހަރުގެ ތާރީހުގައި ގަލްފް ހަނގުރާމަ އާއި ސުނާމީ ކާރިސާ އަދި 9/11 ގެ ހަމަލާ އާއި 2008 ގައި ދުނިޔެ ދުށް އިގްތިސޯދީ ބޮޑު ހީނަރުކަމުގެ ސަބަބުން ރާއްޖެ އަށް ބޮޑެތި ގެއްލުންތައް ވިއެވެ. އެއިން ކޮންމެ ފަހަރަކު ލަނޑު ލިބިފައިވި ނަމަވެސް ދިވެހިންގެ ހެޔެއް ނާރަ އެވެ. ކޮންމެ ފަހަރަކު އިގްތިސޯދު ރަނގަޅުވެ ވަރުޖެހިލުމުން އިތުރު އާ ސިނާއަތެއް ތަރައްގީ ކުރުމުގެ ބަދަލުގައި އެހެން ހުރިހާ ކަމެއް ކުރަން ފަށަ އެވެ.\nމަސްވެރިކަން ތަރައްގީ ކުރާކަށް ނޫޅެ އެވެ. މަސްވެރިން މަސް ގަންނަ ވަސީލަތް ތަކަށް އިންވެސްޓް ނުކޮށް، ކުރަމުން ދިޔައީ "ކަނޑު ގޮވާ" ން ކުރުމާއި "ފަޅު ގޮވާ" ން ކުރުމެވެ. ނިމިގެން ދިޔަ ދިހަބާރަ އަހަރަށް ބަލާއިރު މި ފަޅު ގޮވާން ކުރަން ކުދި ފާނަ ކޮއްޓައްލި އަދަދެއް ވެސް ބުނަން ވެސް ނޭނގެ އެވެ. އެކަމަކު މިއަދާ ހަމަ އަށް ވެސް މީގެ އެންމެ ފާނަ އެއް ވެސް ބޮޑު ވެގެން ވިއްކޭ ވަރެއް ނުވި އެވެ.\nކޮންމެ ފަސް އަހަރަކުން ކުދި ފާނަ ކޮއްޓަށް އަޅަ އެވެ. ބޭރުން ފަންޑު ހޯދައިގެން ފާނަ ކޮއްޓަން އެޅުން ނޫން ކަމެއް މަސްވެރިކަން ތަރައްގީ ކުރަން ވެސް ކޮށްފައެއް ނެތެވެ. މިކަމުން ރާއްޖޭގެ މަސްވެރިންނަށާއި މަސްވެރިކަމަށް ވީ ހަމަ އެއްވެސް ފައިދާއެއް ނެތެވެ.\nމަސްވެރިކަން ރާއްޖޭގައި ފުޅާކޮށް މަސްވެރިންނަށް ލިބޭ އާމްދަނީ އިތުރު ވާން އޮތީ "ވެލިއުއެޑް" ނުވަތަ ބާނާ މަހުން އާ އުފެއްދުންތައް ތައްޔާރު ކޮށްގެންނެވެ. އެހެން ނަމަވެސް މިވީ 40 އަކަަށް އަހަރު ތެރޭގައި މަސްވެރިކަން ތަރައްގީ ނުކޮށް ރާއްޖެ އޮތީ މާ ފަހަތުގަ އެވެ. ރާއްޖޭގެ މަސްވެރިކަމަކީ ދުނިޔޭގެ މީހުން ޑިޕެންޑްވާ ވަރުގެ ކަމަށް ހެދިފައެއް ނުވެ އެވެ. މަސްވެރިކަމުން ރާއްޖޭގެ އިގްތިސޯދަށް ފައިދާ ކުރާނެ ރަނގަޅު ޕްރޮޑަކްޓްތަކެއް ނުނެރެވެ އެވެ. މީގެ ބަދަލުގައި ރާއްޖޭގެ މަސްވެރިކަން އޮތީ ބޭރުގެ ގައުމު ތަކުން ބޭނުން ވަގުތަކު ކުޅޭ އެއްޗެއްގެ ގޮތުގަ އެވެ.\nދިވެހިންގެ ފުޑް ރިޒާވެއް ނެތް\nތޮއްޑޫގެ ދަނޑެއް: ދިވެހިންނަށް ބޭނުންވާ ވަރަށް ފުޑް ރިޒާވެއް ނެތް\nމިދިޔަ ފަސް އަހަރު އެކަނި ވެސް ރާއްޖޭގައި 50 ރިސޯޓު ހުޅުވި އެވެ. އަދި މިހާރު ރާއްޖޭގައި ޓޫރިޒަމް ތަރައްގީ ކުރަން 400 މަޝްރޫއެއް ކުރިއަށް އެބަދެ އެވެ. ރާއްޖެއަކީ އިމްޕޯޓަށް ބަރޯސާވެފައިވާ ގައުމަކަށްވާއިރު މި ހުރިހާ ރަށެއް ރިސޯޓު ހަދަން ދޫކޮށްލިއިރު ދަނޑުވެރި ކަމަށް ދޫކޮށްފައި ވަނީ މަދު ރަށެވެ. ދަނޑު ހައްދަން ރަށެއް ދޫކުރި ނަމަވެސް ދިވެހިންނަށް ބޭނުންވާ ވަރުގެ "ފުޑް ރިޒާވް" އެއް އުފައްދަން އެއް ވެސް މަސައްކަތެއް ނުކުރެ އެވެ.\nކުރިން ދުނިޔެއަށް ކުރިމަތިވި ބޮޑެތި ތަދުތަކުގައި ރާއްޖޭން އުފައްދާ ބާވްތަކުން ކައިބޮއެ ހެދި ނަމަވެސް މިއަދު އެކަން ކުރެވޭނެ ގޮތެއް ނެތެވެ. ހަމައެކަނި ޓޫރިޒަމަށް މުޅި އިގްތިސޯދު ބަރޯސާ ކޮށްގެން އޮތުމުން ޓޫރިޒަމަށް ކުރާ އަސަރެއްގެ ސަބަބުން އެކްސްޕޯޓް / އިމްޕޯޓް ހީނަރުވާ ވަގުތުތަކުގައި ކުރެވޭނެ ކަމެއް ދިވެހިންނަށް ނުފެނުނެވެ.\nރާއްޖެ އޮތް ސަރަހައްދުގެ ފައިދާ ވެސް ނުނެގޭ\nއިހަވަންދިއްޕޮޅުގައި ތަރައްގީ ކުރަން ރޭވި އައިހެވަން މަޝްރޫއު: ރާއްޖޭގައި އިތުރު ސިނާއަތެއް ތަރައްގީ ކުރެވިފައިއެއް ނެތް\nގުދުރަތީ ގޮތުން ރާއްޖެ އުފެދިފައި އޮތީ އެންމެ ހައި ޓްރެފިކް އޮތް ހިސާބުގަ އެވެ. ވައިގެ މަގުން ބެލިއަސް ކަނޑު މަގުން ބެލިއަސް މިކަން އޮތީ މިހެންނެވެ. ދުނިޔޭގެ އެއް ބައްރުން އަނެއް ބައްރަށް ވައިގެ މަގުންނާއި ކަނޑުގެ މަގުން ވެސް ހުރަސް ކުރެވޭނީ ރާއްޖެ ސަރަހައްދުންނެވެ. ދުނިޔޭގެ މާސިންގާހާ ބޮޑެތި ކޮންޓެއިނާ އާގު ބޯޓު ފަހަރު ކޮންމެ ދުވަހަކު އެތައް ސަތޭކަ ދަތުރެއް ރާއްޖެތެރެއިން އަޅާފައި ކުރެ އެވެ. އެކަމަކު ރާއްޖެ އަށް ލިބިފައިވާ މި ވަސީލަތުގެ ބޭނުމެއް ހިފިފައެއް ނުވެ އެވެ.\nތިރީސް ޑިގްރީ ޗެނަލުން ދާ ބޯޓު ފަހަރަށް ހިދުމަތް ދޭން، ޓްރާންސްޝިޕްމަންޓް ބަނދަރެއް "2020" އަންނަވާއިރަށް އޮންނާނެ ކަމަށް ތަސައްވުރު ކުރި އެވެ. އެކަމަކަށް މަސައްކަތެއް ނުކުރެ އެވެ. މި ސިނާއަތަކީ ރާއްޖޭގެ ޓޫރިޒަމް މަތިން ދިވެހިން ހަނދާން ނެތޭ ވަރުގެ މަންފާ އޮތް ކަމެއްކަން އެނގުނު ނަމަވެސް އިންޑިއާ "ސިޔާސީ ބަލާޔާ" ހުރެ އަދި އެ މީހުންގެ އަތްދަށުވެގެން ތިބެހެން ހަދައިގެން އެކަން ވެސް ނުވި އެވެ. އިންޑިއާ ކުރާ ކަންކަން ބަލައިގެން އެ މީހުންގެ ފިޔަވަޅު މަތި ފިޔަޅު އަޅަން ތިބުމުގެ ނަތީޖާއަކީ ރާއްޖޭގައި ދެވަނަ ސިނާއަތެއް ނެތުމެވެ. ދިވެހިންނަށް ބޮޑު ސިނާއަތެއް އުފައްދަން އޮތް ފުރުސަތުގެ ބޭނުން ކުރަން ނޫޅުމުގެ ނަތީޖާއަކީ މީގެ ފައިދާ އަވައްޓެރިން ނަގަން ދޫކޮށްލާފައި ބޭއްވުމެވެ.\nރައީސް އަބްދުﷲ ޔާމީންގެ އުރުގައި އާ ސިނާއަތެއްގެ ގޮތުގައި އެސްއީޒެޑްގެ ތެރެއިން އައިހެވެން ތަރައްގީ ކުރަން ޓްރައި ކުރެއްވި ނަމަވެސް ސިޔާސީ ގޮތުން ރާއްޖެ ބައިބައިވެ އިންޑިއާގެ މުށުތެރެއަށް ވަނުމުގެ ސަބަބުން އެކަން ވެސް ތަރައްގީއެއް ނުކުރެވުނެވެ.\nއިގްތިސޯދު މި ހުއްޓެނީ ހަތަރު އަނގޮޅިއަކަށް\nޗައިނާ އިން އުފައްންވި ކޮވިޑް-19 ގެ ބަލާ މުސީބާތުން އެންމެ ބޮޑު ގެއްލުމެއް އިގްތިސޯދީ ގޮތުންވާނެ ގައުމަކީ ރާއްޖެ އެވެ. އެކަން އެދަނީ ތަޖުރިބާކާރުން ބުނަމުންނެވެ. މީގައި އޮތީ މައިގަނޑު އެންމެ ސަބަބެބެވެ. އެ ސަބަބަކީ އެންމެ ސިނާއަތަކަށް އިގްތިސާދު ބަރޯސާކޮށްފައި ބޭއްވުމެވެ. ރާއްޖެއަށް ޓޫރިސްޓުން އައުން މަދުވެގެން ދިއުމުގެ ނަތީޖާއަކީ މި އަހަރު ލިބޭ ކަމަށް ކުރިން ބުނި އަދަދުގެ އާމްދަނީގެ ތެރެއިން 135.9 މިލިޔަން ޑޮލަރު އާއި 446.6 މިލިޔަން ޑޮލަރު އާ ދެމެދުގެ އަދަދަކަށް ގެއްލުމުގެ ބިރު އޮތުމެވެ. މިހާރުގެ ފޯކާސްޓްތަކުން ދައްކާ ގޮތުގައި ކުރިން ރާއްޖޭގެ އިގްތިސޯދުގެ ދުވެލި ބޮޑު ތަނުން ދަށްވާނެ އެވެ. ކުރިން ބެލިފައިވަނީ އިގްތިސޯދީ ދުވެލި ހުންނާނީ 7.5 ޕަސެންޓުގައި ކަމަށެވެ. އެކަމަކު މިހާރުގެ ލަފާ ކުރުމަކީ ދުވެލި 0.5 އާއި މައިނަސް 5.6 ޕަސެންޓަށް ވެއްޓޭނެ ކަމެވެ.\nދައުލަތުގެ އާމްދަނީ އިގްތިސޯދު ކޮރޯނާ ވައިރަސް + ކޮވިޑް-19